Закон за изменение и допълнение на Наказателно-процесуалния кодекс

УКАЗ № 180

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Наказателно-процесуалния кодекс, приет от XXXIX Народно събрание на 16 май 2003 г.

Издаден в София на 28 май 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Наказателно-процесуалния кодекс (обн., ДВ, бр. 89 от 1974 г.; попр., бр. 99 от 1974 г., бр. 10 от 1975 г.; изм., бр. 84 от 1977г., бр. 52 от 1980г., бр. 28 от 1982 г.; попр., бр. 38 от 1982 г.; изм., бр. 89 от 1986 г., бр. 31 от 1990 г.; попр., бр. 32 от 1990 г., бр. 35 от 1990 г.; изм., бр. 39, 109 и 110 от 1993 г., бр. 84 от 1994 г., бр. 50 от 1995 г., бр. 107 и 110 от 1996 г., бр. 64 от 1997 г.; попр., бр. 65 от 1997 г.; изм., бр. 95 от 1997 г., бр. 21 от 1998 г., бр. 45 от 1998 г. — Решение № 9 на Конституционния съд от 1998 г.; изм., бр. 70 от 1999 г., бр. 88 от 1999 г. — Решение № 14 на Конституционния съд от 1999 г., бр. 42 от 2001 г., бр. 74 от 2002 г.) § 1. В чл. 4 ал. 3 се изменя така: „(3) Разпоредбите на ал. 1 и 2 не се прилагат, ако е предвидено друго в международен договор, по който Република България е страна, който е ратифициран, обнародван и влязъл в сила." § 2. В чл. 21 се правят следните изменения и допълнения: 1. В ал. 1: а)в т.7 думите „или с налагане на административно наказание" се заличават; б) създава се т. 8: „8. в предвидените в особената част на Наказателния кодекс случаи пострадалият до започване на съдебното следствие пред първоинстанционния съд направи искане за прекратяване на наказателното производство."

2. В ал. 2 думите „по точки 2 и 3" се заменят с „по т. 2, 3 и 8".

3. Създава се нова ал. 4: „(4) В предвидените в особената част на Наказателния кодекс случаи наказателно производство от общ характер не се образува, а образуваното се прекратява, ако няма съответна тъжба на пострадалия по чл. 186, ал. 3 до прокурора."

4. Досегашните ал. 4 и 5 стават съответно ал. 5 и 6. § 3. В чл. 22 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Наказателното производство може да се спре в случаите на чл.207, ал.3." § 4. В чл. 28, ал. 2 думите „212, ал. 4" се заменят с „212, ал. 5"; след числото „224" се поставя запетая и се добавя „225б, 225в, 242, 242а, 243 — 252"; числото „253" се заменя с „253 — 260, 278—278в"; думите „283а" се заменят с „282 — 283б"; числата „301—303" се заменят с „301 — 307а, 319а — 319е"; след думите „330, ал. 2 и 3" се поставя запетая и се добавя „333"; след думите „354б" се поставя запетая и се добавя „354в, ал.2 — 4". §5. В чл. 31а се правят следните изменения и допълнения: 1. Досегашният текст става ал. 1.

2. Създава се ал. 2: „(2) Когато по делото се съберат данни за няколко престъпления, извършени от едно лице, производството за някое от престъпленията може да се отдели в друго производство. Подсъдността на новото дело се определя според общите правила." § 6. В чл. 34 се създава ал. 3: „(3) Делата за престъпления, извършени от военнослужещи от въоръжените сили и от служещи в Министерството на вътрешните работи, които участват в международни военни или полицейски мисии в чужбина, са подсъдни на Софийския военен съд." § 7. В чл. 43 се правят следните изменения и допълнения: 1. В ал. 2, т. 3 думата „изрично" се заличава.

2. Алинея 5 се отменя.

3. В ал. 6 след думите „надзор за законност и" се добавя „методическо", а думите „и следователи и може да извършва действията, включени в техните правомощия" се заличават. § 8. В чл. 45, ал. 2 думите „чл. 21, ал. 4, т.3 — 5" се заменят с „чл. 21, ал. 5, т. 3 — 5". § 9. В чл. 46, ал. 2 думите „чл. 21, ал. 4 и 5" се заменят с „чл. 21, ал. 5 и 6". § 10. В чл. 48 се правят следните изменения: 1. В ал. 1 думите „в Министерството на вътрешните работи" се заличават.

2. Алинея 2 се изменя така: „(2) Дознатели са служителите на Министерството на вътрешните работи, определени със заповед на министъра, а за престъпления по чл. 242, 242а и чл. 251 от Наказателния кодекс — и митническите служители, определени със заповед на министъра на финансите."

3. Алинея 4 се изменя така: „(4) Разследването на престъпления, извършени от лица, ползващи се с имунитет, и членове на Министерския съвет, се осъществява по правилата на предварителното производство от следовател." § 11. В чл. 60, ал. 1 и 2 думата „наказателното" се заменя със „съдебното". § 12. В чл. 61, ал. 3 думите „представянето на акта за начет" се заменят с „внасянето на обвинителния акт в съда". § 13. В чл. 62 думата „наказателното" се заменя със „съдебното", а думата „обвиняемия" се заменя с „подсъдимия". § 14. В чл. 63, ал. 1 думата „наказателното" се заменя със „съдебното", а думите „и на органите на досъдебното производство" се заличават. § 15. В чл. 64, ал. 1 и 3 думата „наказателното" се заменя със „съдебното". § 16. В чл. 65 думата „обвиняемия" се заменя с „подсъдимия", а думата „наказателното" се заменя със „съдебното". § 17. В чл. 66, ал. 1 думата „наказателното" се заменя със „съдебното", а думите „и на органите на досъдебното производство" се заличават. § 18. В чл. 71 накрая се добавя „и съответния орган". § 19. В чл. 74 се създава ал. 3: „(3) Защитникът не може да отказва правна помощ на обвиняемия по отделни въпроси на обвинението под предлог, че обвиняемият има и друг защитник." § 20. В чл. 89, ал. 1 след думите „чл. 97а" се поставя запетая и се добавя „ал. 2, т. 1". § 21. В чл. 98, ал. 6 след думите „чл. 97а" се поставя запетая и се добавя „ал. 2, т. 1". § 22. Създава се чл. 105а: „Хартиен носител на компютърни информационни данни Чл. 105а. Компютърни информационни данни могат да бъдат записани върху хартиен носител по реда на чл. 137, ал. 7. " § 23. В чл. 107, ал. 5 думите „Държавна спестовна каса" се заменят с „търговска банка, обслужваща държавния бюджет". § 24. В чл. 108 се правят следните изменения: 1. В ал. 3 думите „Държавна спестовна каса" се заменят с „търговска банка, обслужваща държавния бюджет".

2. Алинея 4 се изменя така: „(4) Отказът на прокурора по ал. 2 може да бъде обжалван от собственика пред съответния първоинстанционен съд. Съдът се произнася по жалбата еднолично в закрито заседание." § 25. В чл. 111 се правят следните изменения и допълнения: 1. В ал. 1 след думата „звукозаписи" се добавя „записи върху носител на компютърни информационни данни".

2. Алинея 2 се изменя така: „(2) За тежки умишлени престъпления по глава първа, глава втора, раздели I, II, IV, V, VIII и IX, глава пета, раздели I — VI, глава шеста, раздели III и IV, глава осма, раздели I — IV, глава единадесета, раздели I — IV, глава дванадесета, глава тринадесета и глава четиринадесета, както и за всички престъпления по глава девета „а", от особената част на Наказателния кодекс веществени доказателствени средства са и кинозаписи, видеозаписи, звукозаписи, записи върху носител на компютърни информационни данни, фотоснимки и белязани предмети, изготвени по реда на този кодекс."

3. Създава се нова ал. 3: „(3) Доставчиците на компютърно-информационни услуги са длъжни да подпомагат съда и органите на досъдебното производство при събирането и записването на компютърни информационни данни чрез прилагане на специални технически средства само когато това се налага за разкриване на престъпления по ал. 2.

4. Досегашната ал. 3 става ал. 4 и в нея думите „по предходната алинея и по чл. 191, ал. 3" се заличават.

5. Досегашната ал. 4 става ал. 5.

6. Досегашната ал. 5 става ал. 6 и в нея думите „и 3" се заменят с „и 4", а думите „и чл. 191, ал. 3" се заличават. § 26. В чл. 111а се правят следните изменения: 1. В ал. 1 думите „и чл. 191, ал. 3" се заличават.

2. В ал. 3 думите „от съответния ръководител на служба по чл. 13 от Закона за специалните разузнавателни средства" се заменят с „от съответния ръководител по чл. 13, ал. 1, т.4 и 5 от Закона за специалните разузнавателни средства". § 27. В чл. 112, ал. 6 думите „и по чл. 191, ал. 3" се заличават. § 28. В чл. 113, ал. 2 думите „и по чл. 191, ал. 3" се заличават. § 29. В чл. 113а думите „и по чл. 191, ал. 3" се заличават. § 30. Член 133 се изменя така: „Задължение за предаване на предмети, книжа, компютърни информационни данни, данни за абоната на компютърно-информационна услуга и данни за трафика Чл. 133. (1) По искане на съда или на органите на досъдебното производство всички учреждения, юридически лица, длъжностни лица и граждани са длъжни да запазят и предадат намиращите се у тях предмети, книжа, компютърни информационни данни, носителите на такива данни и данни за абоната, които могат да имат значение за делото.

(2) По искане на съда или на органите на досъдебното производство доставчиците на компютърно-информационни услуги са длъжни да осигурят запазването на достатъчно данни за трафика с цел проследяване на пътя, по който е предадена информацията, имаща значение за делото, която преминава през компютърната информационна система." § 31. В чл. 134, ал. 1 думите „предмети или книжа" се заменят с „предмети, книжа или компютърни информационни системи, в които се съдържат компютърни информационни данни". § 32. В чл. 135 се правят следните допълнения: 1. В ал. 1 накрая се добавя „или съдия от най-близкия, еднакъв по степен съд".

2. В ал. 2, изречение първо накрая се добавя „или съдия от най-близкия, еднакъв по степен съд". § 33. В чл. 136 се създава ал. 5: „(5) Когато претърсването и изземването са свързани с компютърни информационни системи и програмни продукти, действията се извършват в присъствието на специалист-технически помощник." § 34. В чл. 137 се правят следните изменения и допълнения: 1. В ал. 2 и 6 думите „предмети и книжа" се заменят с „предмети, книжа и компютърни информационни системи, в които се съдържат компютърни информационни данни".

2. Създава се ал. 7: „(7) Изземването на компютърни информационни данни се извършва чрез запис върху хартиен носител и друг носител. Когато носителят е хартиен, всяка страница се подписва от лицата по чл. 136. В останалите случаи носителят се запечатва с бележка, в която се посочват: органът, извършил изземването, делото, датата и имената на всички присъстващи съгласно чл. 136, които се подписват. Разпечатването на носителя за нуждите на разследването се допуска само с разрешение на прокурора и се извършва в присъствието на поемни лица и специалист-технически помощник. В съдебното производство разпечатването се извършва по решение на съда от специалист-технически помощник." § 35. В чл. 138, ал. 1 след думата „съд" се добавя „или съдия от най-близкия, еднакъв по степен съд". § 36. В чл. 139 се правят следните изменения и допълнения: 1. В ал. 2 накрая се добавя „или съдия от найблизкия, еднакъв по степен съд."

2. Създават се ал. 5 и 6: „(5) Разпоредбите на ал. 1 - 4 се прилагат и при задържането и изземването на електронна поща.

(6) Разпоредбите на ал. 1-5 не се прилагат по отношение на защитника на обвиняемия." § 37. В чл. 146 се правят следните изменения и допълнения: 1. Досегашният текст става ал. 1.

2. Създава се нова ал. 2: „(2) Когато обвинението се повдига при условията на чл. 268, ал. 3, т. 2 и 3, мярка за неотклонение се взема след издирването на обвиняемия." § 38. В чл. 147, ал. 1 думата „друго" се заличава. § 39. В чл. 150, ал. 3 навсякъде думата „парична" се заличава. § 40. В чл. 152 се правят следните изменения и допълнения: 1. В ал. 2 т.3 се отменя.

2. В ал. 3 думата „друго" се заличава.

3. Създава се нова ал. 6: „(6) Когато в досъдебното производство се установи, че са налице основанията по ал. 3, прокурорът по свой почин изменя мярката за неотклонение задържане под стража в по-лека."

4. Досегашната ал. 6 става ал. 7.

§ 41. В чл. 152а се правят следните изменения и допълнения: 1. В ал. 1 след думата „съд" се добавя „или от най-близкия, еднакъв по степен съд".

2. В ал. 11 се създава изречение второ: „Определението не подлежи на жалба и протест."

3. Алинея 12 се изменя така: „(12) Когато с влязлото в сила определение е взета мярка за неотклонение гаранция, задържаният под стража обвиняем се освобождава след внасянето й." § 42. В чл. 152б се правят следните изменения и допълнения: 1. Алинея 2 се отменя.

2. В ал. 10 се създава изречение второ: „Определението не подлежи на жалба и протест."

3. Алинея 11 се изменя така: „(11) Когато с влязлото в сила определение е взета мярка за неотклонение гаранция, задържаният под стража обвиняем се освобождава след внасянето й."

4. В ал. 12 думата „парична" се заличава. § 43. В чл. 153 ал. 1 се изменя така: „(1) Когато обвиняемият не се яви пред съответния орган без уважителни причини или промени местоживеенето си, без да го е уведомил за това, мярката за неотклонение се заменя с по-тежка." § 44. В чл. 156, ал. 1 след думата „предяви" се добавя „в съдебното производство". § 45. В чл. 156а се правят следните изменения: 1. Заглавието се изменя така: „Мерки за обезпечаване на глобата, конфискацията и отнемането на вещи в полза на държавата".

2. В ал. 1 думите „органите на досъдебното производство" се заменят с „прокурора", а думите „глобата и конфискацията" се заменят с „глобата, конфискацията и отнемането на вещи в полза на държавата". § 46. В чл. 157 ал. 4 се изменя така: „(4) Принудителното довеждане се извършва от службите на Министерството на правосъдието, а в случаите, когато е постановено от дознател като орган на полицейското произ-водствоот службите на Министерството на вътрешните работи." § 47. В чл. 158, ал. 2 думите „органите на Министерството на вътрешните работи" се заменят със „службите на Министерството на вътрешните работи или службите на Министерството на правосъдието". § 48. В чл. 160 се правят следните изменения и допълнения: 1. Създава се нова ал. 3: „(3) Когато призовките, съобщенията и книжата са предназначени за обвиняем, частен обвинител, частен тъжител, граждански ищец и граждански ответник, който отсъства, и е невъзможно връчването им на лицата по ал. 2, те могат да се връчват и на защитника и повереника, ако те се съгласят да ги приемат."

2. Досегашната ал. 3 става ал. 4 и в нея думите „по предходната алинея" се заменят с „по ал. 2 и 3".

3. Досегашните ал. 4, 5 и 6 стават съответно ал. 5, 6 и 7. § 49. В чл. 162 се правят следните изменения: 1. В ал. 1 думите „сто лева" се заменят с „петстотин лева".

2. В ал. 2 думите „по чл. 160, ал. 2 и 4" се заменят с „по чл. 160, ал. 2, 3 и 5". § 50. В чл. 171, ал. 1 се правят следните изменения и допълнения: 1.В т.1 думите „242, 242а" се заличават, а думите „320 и 339а" се заменят с „320, 339а и 343, ал. 1, буква „б" и ал. 3, буква „а".

2. В т.2 след думите „и от чужди граждани" се добавя „освен когато са налице условията по чл. 408б, ал. 2". § 51. В чл. 172а, ал. 3 след думите „Република България" се добавя „или директора на Националната следствена служба". § 52. В чл. 176 се правят следните изменения: 1. Точка 1 се изменя така: „1. да проучва и проверява всички материали по следственото дело и да им дава указания по разследването;".

2. Точки 2 и 3 се отменят.

3. Точка 5 се изменя така: „5. да отстранява следователя, ако е допуснал нарушение на закона или не може да осигури правилното провеждане на разследването;".

4. Точка 8 се изменя така: „8. да отменя по свой почин или по жалба на заинтересуваните лица постановленията на следователя." § 53. В чл. 178, ал. 2 изречение второ се заличава. § 54. В чл. 182, ал. 2, изречение второ думите „с надлежни обяснения" се заменят със „с писмено становище". § 55. Член 185 се отменя. § 56. В чл. 186 се създава ал. 3: „(3) В предвидените в особената част на Наказателния кодекс случаи предварително производство се образува, ако пострадалият подаде до прокурора тъжба съгласно изискванията на чл. 188. Образуваното по този ред предварително производство не може да бъде прекратено на основание на чл. 21, ал. 1, т. 8. " § 57. Член 191 се изменя така: „Неотложни следствени действия без образувано предварително производство Чл. 191. (1) Разследващите органи в случаите, предвидени в закона, могат да извършват оглед на местопроизшествието и свързаните с него претърсване и изземване, разпознаване на лица и предмети и разпит на очевидци, когато незабавното им извършване е единствената възможност за събиране и запазване на доказателствата. Органът, който е извършил действието, уведомява прокурора незабавно, но не по-късно от 24 часа.

(2) В случаите по ал. 1 предварителното производство се счита за образувано от съставянето на акта за съответното действие и не се прилагат правилата по чл. 192 — 193 и чл. 194." § 58. Член 194а се изменя така: „Чл. 194а. Директорът на Националната следствена служба и директорите на окръжните следствени служби осигуряват провеждането на предварителното производство в съответствие с разпоредбите на този кодекс и указанията на прокурора, като осъществяват и административно ръководство върху дейността на следователите." § 59. В чл. 202, ал. 1, т. 3 думите „по него" се заличават. § 60. В чл. 206, ал. 2 думите „и 157" се заличават. § 61. В чл. 207 се създава ал. 3: „(3) Не се съставя постановление за привличане като заподозрян или обвиняем, а съставеното се отменя за лице, ползващо се с имунитет. Наказателното преследване срещу същото лице за същото престъпление се възбужда след отпадането на имунитета, ако не са налице други пречки за това." § 62. В чл. 210 се правят следните допълнения: 1. В ал. 3 след думите „първоинстанционен съд" се добавя „или от най-близкия, еднакъв по степен съд".

2. Създава се ал. 5: „(5) Доколкото няма особени правила, разпитът по ал. 3 се провежда по правилата на съдебното следствие." § 63. В чл. 210а се правят следните допълнения: 1. В ал. 1 след думите „първоинстанционен съд" се добавя „или от най-близкия, еднакъв по степен съд".

2. Създават се ал. 3 и 4: „(3) Доколкото няма особени правила, разпитът по ал. 1 се провежда по правилата на съдебното следствие.

(4) Обвиняемият или неговият защитник могат да поискат от прокурора или следователя разпит на свидетел по реда на ал. 1. " § 64. В чл. 213 се правят следните изменения: 1. Алинея 2 се изменя така: „(2) За предявяване на следствието се призовава обвиняемият."

2. Алинея 4 се отменя. § 65. В чл. 219, ал. 4 думите „справка за граждански иск" се заличават, а думите „по чл. 152, ал. 6" се заменят с „по чл. 152, ал. 7". § 66. В чл. 235, ал. 4 думите „справка за гражданския иск" се заличават, а думите „по чл. 152, ал. 4" се заменят с „по чл. 152, ал. 7". § 67. В чл. 237 се правят следните изменения и допълнения: 1. Алинея 2 се изменя така: „(2) С постановлението прокурорът се произнася и по въпросите за веществените доказателства и отменя наложените на обвиняемия мерки за процесуална принуда, както и мярката по чл. 156, ако основанието за нейното налагане е отпаднало."

2. В ал. 3 изречение второ се заличава.

3. Създават се нови ал. 4, 5, 6 и 7: „(4) Съдът разглежда делото еднолично в закрито заседание не по-късно от 7 дни от постъпване на делото, като се произнася по обосноваността и законосъобразността на постановлението за прекратяване на наказателното производство с определение. Определението на съда не подлежи на жалба и протест.

(5) С определението съдът може: 1. да потвърди постановлението; 2. да измени постановлението относно основанията за прекратяване на наказателното производство и разпореждането с веществените доказателства; 3.да отмени постановлението и да върне делото на прокурора със задължителни указания относно прилагането на закона.

(6) Не се съставя постановление за частично прекратяване на наказателното производство при изменение на обвинението срещу същото лице за същото деяние.

(7) Когато не са били налице основанията по ал. 1, постановлението за прекратяване на наказателното производство, което не е било обжалвано от обвиняемия или от пострадалия, може служебно да бъде отменено от по-горестоящия прокурор." § 68. В чл. 239 се правят следните изменения и допълнения: 1. В ал. 1 т. 3 се изменя така: „3. при продължително отсъствие на единствен свидетел — очевидец, извън пределите на страната, когато неговият разпит е от изключително значение за разкриването на обективната истина."

2. Създава се ал. 11: „(11) В случаите по ал. 1, т. 3 наказателното производство се спира за срок не повече от една година." § 69. Създава се чл. 239а: „Разглеждане на делото в съда по искане на обвиняемия Чл. 239а. (1) Ако в предварителното производство от повдигане на обвинението са изтекли повече от две години, когато обвинението е за тежко престъпление, и повече от една година в останалите случаи, обвиняемият може да поиска делото му да бъде разгледано от съда.

(2) В случаите на ал. 1 обвиняемият може да подаде молба до съответния първоинстанционен съд, който незабавно изисква следственото дело.

(3) Съдът се произнася по молбата в 7-дневен срок еднолично в закрито заседание и когато установи основанията по ал. 1, връща делото на прокурора, като му дава възможност в двумесечен срок да внесе делото за разглеждане в съда съобразно чл. 235, 414а или чл. 414з, ал. 1 или да прекрати наказателното производство.

(4) Ако до изтичане на двумесечния срок прокурорът не осъществи правомощията си по ал. 3, съдът изисква делото и прекратява наказателното производство еднолично в закрито заседание с определение. След влизане в сила на определението наказателното производство продължава по отношение на съучастниците, както и по отношение на обвиненията за други престъпления, извършени от обвиняемия.

(5) Когато прокурорът осъществи правомощията си по ал. 3, но в досъдебното производство са допуснати съществени нарушения на процесуалните правила, съдът еднолично в закрито заседание прекратява съдебното производство и връща делото на прокурора за отстраняване на нарушенията и внасяне на делото в съда в едномесечен срок.

(6) Ако в срока по ал. 5 прокурорът не внесе делото за разглеждане в съда или съществените нарушения на процесуалните правила не са отстранени, или са допуснати нови, съдът еднолично в закрито заседание прекратява наказателното производство с определение.

(7)Правилата по предходните алинеи се прилагат и за уличения." § 70. Заглавието на глава тринадесета се изменя така: „Действия преди разглеждане на делото в съдебно заседание". § 71. В чл. 241, ал. 2 се правят следните изменения и допълнения: 1.В т.3 накрая се добавя „довело до ограничаване на процесуалните права на обвиняемия или на неговия защитник".

2. Точка 4 се отменя. § 72. В чл. 246, ал. 2 думите „и следствените действия, които трябва да бъдат извършени" се заличават. § 73. В чл. 247 се правят следните изменения: 1. В ал. 1 думите „чл. 21, ал. 1, точки 2, 3, 4, 6 и 7" се заменят с „чл. 21, ал. 1, т. 2, 3, 4, 6, 7 и 8".

2. Алинея 2 се отменя.

3. Алинея 3 се изменя така: „(3) Когато прекратява наказателното производство съдията-докладчик се произнася по въпроса за веществените доказателства и отменя наложените на обвиняемия мерки за процесуална принуда, както и мярката по чл. 156, ако основанието за нейното налагане е отпаднало."

4. Алинея 4 се отменя. § 74. В чл. 247а се правят следните изменения и допълнения: 1. Създава се нова ал. 2: „(2) Съдията-докладчик се произнася относно мярката за неотклонение."

2. Досегашната ал. 2 става ал. 3.

§ 75. Член 247б се изменя така: „Подготовка на съдебното заседание Чл. 247б. (1) Когато установи, че са налице условията за разглеждане на делото в съдебно заседание, съдията-докладчик се произнася относно: 1. разглеждането на делото при закрити врата, привличането на запасен съдия или съдебен заседател, назначаването на защитник, експерт, преводач или тълковник; 2. исканията по мерките за обезпечаване на глобата, конфискацията, гражданския иск и отнемането на вещи в полза на държавата; 3.мярката за неотклонение, без да разглежда въпроса за наличието на обосновано предположение за извършено престъпление.

(2) Съдебното заседание се насрочва в срок до два месеца от внасяне на обвинителния акт или тъжбата в съда. Когато делото представлява фактическа или правна сложност, както и в други изключителни случи, председателят на съда може писмено да разреши заседанието да бъде насрочено в определен от него по-дълъг срок.

(3) Когато въз основа на обвинителния акт и данните по делото съдията-докладчик установи, че са налице основанията на чл. 78а от Наказателния кодекс, той насрочва, разглежда и решава делото по реда на раздел IV на глава двадесета." § 76. Член 254 се изменя така: „Съобщения за образуване на съдебното производство Чл. 254. За образуване на съдебното производство се съобщава на пострадалия или на неговите наследници, на учрежденията и юридическите лица, които са претърпели вреди от престъплението." § 77. Член 255 се изменя така: „Произнасяне по мярката за неотклонение Чл. 255. (1) По направените искания относно мярката за неотклонение съдията-докладчик се произнася в открито заседание с участие на прокурора, подсъдимия и неговия защитник.

(2) При постановяване на определението съдията-докладчик обсъжда налице ли са основания за изменяване или отменяване на мярката за неотклонение, без да разглежда въпроса за наличието на обосновано предположение за извършено престъпление." § 78. В чл. 265, ал. 2 накрая се добавя „като за груби нарушения може да налага глоба до петстотин лева на всеки присъстващ." § 79. В чл. 266 ал. 4 се изменя така: „(4) Когато други лица нарушават реда, председателят може да ги отстрани от съдебната зала." § 80. Създава се чл. 268а: „Произнасяне по мярката за неотклонение в съдебното производство Чл. 268а. (1) Въпросът за изменяване на мярката за неотклонение може да се поставя по всяко време на съдебното производство. Ново искане по мярката за неотклонение в съответната инстанция може да се прави при промяна на обстоятелствата.

(2) Съдът се произнася с определение в открито заседание, без да разглежда въпроса за наличието на обосновано предположение за извършено престъпление." § 81. В чл. 269 се правят следните изменения и допълнения: 1. В ал. 3 думите „чл. 21, ал. 3, т. 5" се заменят с „чл. 21, ал. 5, т. 5".

2. Алинея 4 се изменя така: „(4) Когато частният обвинител или неговият представител, гражданският ищец или неговият представител, гражданският ответник или неговият представител, както и техните повереници, не се яви без уважителни причини, съдът разглежда делото в негово отсъствие, а когато не се яви по уважителни причини, съдебното заседание се отлага."

3. Създава се ал. 7: „(7) Когато делото се отлага поради неявяване без уважителна причина на страна, свидетел или експерт, съдът им налага глоба до петстотин лева." § 82. В чл. 277, ал. 1 думите „пред съдия" се заличават. § 83. В чл. 279 се правят следните изменения и допълнения: 1. В ал. 3 думите „ще се ползват" се заменят с „могат да се ползват".

2. Създава се нова ал. 4: „(4) При условията на ал. 1, т. 1 — 5 показанията на свидетел, дадени пред орган на досъдебното производство, могат да се прочетат по искане на подсъдимия или на неговия защитник, когато не е уважено искането им по чл. 210а, ал. 4.

3. Досегашните ал. 4 и 5 стават съответно ал. 5 и 6. § 84. В чл. 280 ал. 4 се изменя така: „(4) Разпит на експерта може да не се проведе, ако той не се яви и страните са съгласни с това." § 85. В чл. 287, ал. 1, т. 1 накрая се поставя запетая и се добавя „довело до ограничаване на процесуалните права на обвиняемия или на неговия защитник." § 86. В чл. 288 се правят следните изменения: 1. Алинея 1 се изменя така: „(1) Съдът прекратява наказателното производство в случаите на чл. 21, ал. 1, т.2 — 8 и ал. 4 и 5."

2. Алинея 3 се изменя така: „(3) Когато прекратява наказателното производство, съдът се произнася по веществените доказателства, отменя наложените на подсъдимия мерки за неотклонение, а мярката по чл. 156 — ако основанието за нейното налагане е отпаднало." § 87. В чл. 298 пред думата „съвещание" се добавя „тайно". § 88. Член 312 се изменя така: „Чл. 312. Въззивната инстанция проверява правилността на невлязлата в сила присъда." § 89. В чл.318, ал.1 думите „а в случаите по чл. 306 - в тридесетдневен срок" се заличават. § 90. Член 321 се отменя. § 91. В чл. 322, ал. 1 думите „Първоинстанционният съд" се заменят с думите „Съдия от първоинстанционния съд". § 92. В чл. 324 думите „изтекат сроковете по чл. 318 и 321" се заменят с „изтече срокът по чл. 318". § 93. В чл. 326, ал. 5 след думата „писмени" се добавя „и веществени". § 94. Член 331 се изменя така: „Съдебно следствие Чл. 331. При провеждане на съдебното следствие съдът може да използва всички способи за събиране и проверка на доказателствата." § 95. Създава се чл. 331а: „Съдебни прения и последна дума на подсъдимия Чл. 331а. (1) В съдебните прения се излагат съображения по постановената присъда и по съществото на обвинението по реда на чл. 289, ал. 2.

(2) След завършване на съдебните прения председателят дава на подсъдимия последна дума." § 96. В чл. 332, т. 4 думите „по чл. 21, ал. 1, т. 1, 4 - 7 и ал. 3, т. 1 - 4" се заменят с „по чл. 21, ал. 1, т. 2 - 8 и ал. 4 и 5". § 97. В чл. 333 се правят следните изменения и допълнения: 1. В ал. 1: а) в т. 1 накрая се поставя запетая и се добавя „довело до ограничаване на процесуалните права на обвиняемия или на неговия защитник"; б) точка 2 се отменя.

2. Алинея 2 се изменя така: „(2) Въззивният съд в случаите по чл. 352, ал. 3 отменява присъдата и връща делото на първата инстанция, освен ако сам може да отстрани допуснатите нарушения или те са неотстраними при новото разглеждане на делото."

3. Алинея 3 се отменя.

4. Алинея 4 се изменя така: „(4) Въззивният съд не може да отмени присъдата по ал. 1, т. 3 или да отмени оправдателната присъда по ал. 1 и 2, ако няма съответен протест на прокурора, съответна жалба на частния тъжител или частния обвинител." § 98. В чл. 334, ал. 2 пред думата „жалба" се добавя „съответна". § 99. В чл. 335, ал. 2 пред думата „жалба" се добавя „съответна". § 100. В чл. 344 се правят следните изменения: 1. Алинея 1 се изменя така: „(1) Определенията, с които се прекратява наказателното преследване, както и определенията по чл. 240, ал. 2, чл. 304, ал. 1, т. 1 - 3 и чл. 444, ал. 2, се проверяват по реда на глава петнадесета."

2. В ал. 2 думите „чл. 255, ал. 1, точки 2-5" се заменят с „чл. 247б, ал. 1, т. 1". § 101. В чл. 349 т. 5 се отменя. § 102. В чл. 352, ал. 3 се правят следните изменения и допълнения: 1. В т.3 думите „е постановена" се заменят с „или решението са постановени".

2. Създава се т. 4: „4. тайната на съвещанието е била нарушена по време на постановяване на присъдата или решението." § 103. В чл. 354, ал. 4 думата „съда" се заменя със „съдия от въззивния съд". § 104. В чл. 357 се правят следните изменения и допълнения: 1. В ал. 1, т.3 и 4 след думата „присъдата" се добавя „или решението".

2. В ал. 3 т.2 се отменя.

3. Алинея 4 се отменя. § 105. В чл. 358, ал. 2 и 3 след думата „прокурора" се поставя запетая, а думите „или жалба" се заменят с „жалба на частния тъжител или". § 106. Член 359 се изменя така: „Чл. 359. На проверка по реда на този раздел подлежат влезлите в сила присъди и решения, влезлите в сила определения по чл. 237, ал. 5, т.1 и 2, чл. 344, ал. 1 и чл. 414з, ал. 10." § 107. В чл. 362, ал. 1, т. 2 след думата „следовател" се добавя „дознател". § 108. В чл. 375 се правят следните изменения и допълнения: 1. В ал. 1 след думите „ценности и други предмети" се добавя „както и за снемане на полицейската регистрация."

2. В ал. 3 думите „съответния кмет на общината" и „кметът" се заменят с „Агенцията за държавни вземания". § 109. В чл. 376 думите „органите на Министерството на вътрешните работи" се заменят със „службите на Министерството на правосъдието". § 110. Член 388 се изменя така: „Дела, подсъдни на военните съдилища Чл. 388. (1) На военните съдилища са подсъдни делата за престъпления, извършени от: 1. военнослужещи; 2. генерали, офицери, сержанти и войници от Министерството на вътрешните работи и от други министерства и ведомства; 3. лицата от резерва при учебен, проверочен или практически сбор; 4. сътрудниците на органите на Министерството на отбраната и на Министерството на вътрешните работи при или по повод изпълнение на възложени задачи; 5. гражданските лица на служба във въоръжените сили, в Министерството на отбраната и в Министерството на вътрешните работи при или по повод изпълнение на службата или в района на местоработата им.

(2) Делата, решени от военните съдилища, се разглеждат като въззивна инстанция от Военноапелативния съд, а като касационна инстанция — от Върховния касационен съд, който разглежда и предложенията за възобновяване на наказателните дела на военните съдилища." § 111. Член 390 се изменя така: „Мерки за неотклонение Чл. 390. (1) Спрямо лице от сержантския или редовия състав на наборна военна служба или спрямо лице по чл. 388, ал. 1, т. 3 се взема една от следните мерки за неотклонение: 1. поставяне под най-близко наблюдение в частта; 2. задържане под стража във войсковия арест или в общите места за лишаване от свобода.

(2) Спрямо кадровите военнослужещи и гражданските лица в Министерството на отбраната и в Българската армия се взема една от мерките за неотклонение по чл. 146, ал. 1. " § 112. В чл. 391 се правят следните изменения и допълнения: 1. Алинея 2 се изменя така: „(2) Поставянето под най-близко наблюдение в частта, подписката и гаранцията се вземат от разследващия орган или от съответния военен прокурор."

2. Създава се ал. 3: „(3) За задържане под стража на офицери и гражданските лица се съобщава незабавно на съответния министър." § 113. В чл. 392, ал. 1 думите „началникът го" се заменят с „той се" и накрая се поставя запетая и се добавя „докато тези мерки за неотклонение бъдат заменени с по-леки". § 114. В чл. 408б, ал. 2 се създава т. 4: „4. очевидец посочи лицето, извършило престъплението." § 115. В чл. 409 се правят следните изменения и допълнения: 1. Заглавието се изменя така: „Правомощия на дознателя".

2. Създава се нова ал. 1: „(1) При полицейското производство не се извършва предварителна проверка, не се съставя постановление за образуване на производството и не се повдига обвинение по реда на чл. 207. Производството се счита за започнало от съставянето на акта за първото действие по разследването."

3. В ал. 2 накрая се добавя „като законосъобразно извършените до този момент действия запазват процесуалната си стойност".

4. Създават се нови ал. 3, 4 и 5: „(3) Дознателят е длъжен да разясни на уличения в какво е уличен, предвидената наказателна отговорност, както и правото му да откаже да даде обяснения. Той е длъжен да му осигури възможност да се свърже със защитник или да му назначи такъв при условията на чл. 70, като не може да извърши никакви действия по разследването, докато не изпълни тези свои задължения.

(4) При бързото полицейско производство дознателят със съгласието на прокурора може и да не проведе разпит на свидетелите.

(5) В случаите по чл. 408б, ал. 2 дознателят може незабавно да представи събраните материали на прокурора, когато те са достатъчни за съставяне на обвинителен акт."

5. Досегашната ал. 4 става ал. 6.

6. Досегашната ал. 5 става ал. 7 и в нея думите „дознателите използват" се заменят с „дознателят използва".

7. Досегашната ал. 6 става ал. 8.

§ 116. В чл. 410а ал. 1 се изменя така: „(1) Когато не е упражнил правомощията си по чл. 409, ал. 5, дознателят приключва бързото производство в 7-дневен срок и изпраща делото на прокурора." § 117. В чл. 411 се правят следните изменения и допълнения: 1. В ал. 1: а)в т.3 думата „данни" се заменя с „доказателства", а думите „нарушения по чл. 409, ал. 3" се заменят със „съществени нарушения на процесуалните правила"; б) точка 4 се изменя така: „4. прекратява наказателното производство"; в)в т.5 думите „по чл. 22 и 22а" се заменят с „по чл. 239, ал. 1"; г) точка 7 се изменя така: „7. преобразува полицейското производство в предварително производство в случаите по чл. 171, ал. 1 или когато с това ще се улесни разкриването на обективната истина; законосъобразно извършените до този момент действия запазват процесуалната си стойност."

2. Създава се ал. 4: „(4)При прекратяване на наказателното производство се прилагат правилата на чл. 237." § 118. В чл. 412, ал. 1 т.1 се изменя така: „1. прекратява съдебното производство и връща делото на прокурора, когато е допуснато съществено нарушение на процесуалните правила, довело до ограничаване на процесуалните права на уличения, или когато предварителното производство е било задължително при условията на чл. 171, ал. 1;". § 119. В чл. 414ж се правят следните изменения и допълнения: 1. Алинея 1 се изменя така: „(1) След приключване на разследването по предложение на прокурора или на защитника може да бъде изготвено споразумение между тях за прекратяване на наказателното производство. Когато обвиняемият или уличеният не е упълномощил защитник, по искане на прокурора съдия от съответния първоинстанционен съд му назначава защитник, с когото прокурорът обсъжда споразумението."

2. Създава се нова ал. 4: „(4) Със споразумението може да се определи наказание при условията на чл. 55 от Наказателния кодекс и без да са налице изключителни или многобройни смекчаващи отговорността обстоятелства."

3. В ал. 6 думите „пострадалия или неговите наследници" се заличават.

4. Алинея 8 се изменя така: „(8) Ако с едно деяние обвиняемият е извършил няколко престъпления или ако един обвиняем е извършил няколко отделни престъпления, със споразумението се прилага чл. 23 от Наказателния кодекс." § 120. В чл. 414з се правят следните изменения: 1. В ал. 3 и 5 думите „пострадалият/я или неговите наследници" се заличават.

2. Алинея 8 се отменя. § 121. В чл. 426 ал. 1 се изменя така: „(1) Изпълнението на наказанието се прекъсва от окръжния прокурор по местоизтърпяването му." § 122. В чл. 439 се създава ал. 4: „(4) Задържането в чужбина не се включва в срока по чл. 152, ал. 4. " § 123. В чл. 439а, ал. 1 накрая се поставя запетая и се добавя „или по искане на международен съд, чиято юрисдикция е призната от Република България". § 124. В чл. 440 се правят следните изменения и допълнения: 1. Заглавието се изменя така: „Искане за предаване".

2. Алинея 1 се изменя така: „(1) Искане от друга държава за предаване на чужд гражданин за съдене или от международен съд, чиято юрисдикция е призната от Република България, за предаване на лице се прави пред главния прокурор, а за изтърпяване на наказанието — до министъра на правосъдието."

3. В ал. 2 след думата „гражданин" се добавя „или лицето по ал. 1".

4. В ал. 3 след думата „гражданин" се добавя „или от лицето по ал. 1".

5. В ал. 4 думите „на другата държава" се заменят с „по ал. 1". § 125. В чл. 440а се правят следните изменения: 1. В ал. 1, изречение второ думите „чуждия гражданин" се заменят с „лицето, за което е направено искане за предаване".

2. В ал. 2 изречения второ и трето се изменят така: „В решението съдът постановява дали следва да се предадат документите, книжата, паричните суми и предметите, намерени в лицето, за което е направено искане за предаване, свързани с деянието му. Те се предават дори ако междувременно лицето е починало или се е укрило." § 126. Създава се нов чл. 440б: „Бърза процедура за предаване Чл. 440б. (1) Лицето, за което е направено искане за предаване, може да изрази пред съда изрично съгласие за незабавното си предаване, което се отразява в протокола на съдебното заседание и се подписва от лицето.

(2) В този случай, когато не са налице условията на чл. 439б, съдът взема решение за незабавно предаване на лицето. Решението е окончателно.

(3) Заверен препис от решението се изпраща в срок 24 часа на Министерството на правосъдието — за уведомяване на органа, направил искането за предаване по чл. 440, ал. 1, и на Върховната касационна прокуратура—за изпълнение." § 127. Досегашният чл. 440б става чл. 440в и в ал. 1 след думите „окръжния съд" се добавя „по чл. 440а". § 128. Досегашният чл. 440в става чл. 440г и в ал. 1 след думата „държава" се добавя „или международния съд". § 129. В чл. 441 думите „договор с другата държава" се заменят с „международен договор, по който Република България е страна". § 130. В чл. 461, ал. 1 се създава изречение второ: „Правна помощ по наказателни дела се оказва и на международен съд, чиято юрисдикция е призната от Република България." § 131. В чл. 463, ал. 2 след думите „представени от другата държава" се добавя „или международния съд", а думите „пребиваването в другата" се заменят с „пребиваването в друга". § 132. В заглавието на чл. 464 след думата „държава" се добавя „или международен съд". § 133. В чл. 465 се правят следните допълнения: 1. В заглавието след думата „държава" се добавя „или международен съд".

2. В изречение второ след думата „държава" и пред запетаята се добавя „или в статута на международния съд".

3. В изречение трето след думата „държава" се добавя „или международния съд". § 134. В §1 „Допълнителни разпоредби" се правят следните изменения и допълнения: 1. Досегашният текст става т. 1.

2. Създава се т. 2: „2. „Данни за трафика" по смисъла на този кодекс са всички данни, свързани със съобщение, преминаващо през компютърна система, произведени от нея като елемент от комуникационна верига, с посочване на сведенията за произход, местоназначение, маршрут, час, дата, размер и продължителност на връзката или на основната услуга."

Допълнителна разпоредба § 135. Навсякъде в кодекса думите „и правната евроинтеграция" се заличават.

Преходни и заключителни разпоредби § 136. Първоинстанционните съдебни актове, постановени по досегашните чл. 237, ал. 3, чл. 246, ал.2 и чл. 287, ал. 1, т. 1, са окончателни и когато срещу тях са подадени жалби и протести. § 137. Първоинстанционните определения, постановени по досегашния чл. 237, ал. 3, подлежат на проверка по реда на глава осемнадесета. § 138. Въззивните определения, постановени по досегашния ред на чл. 344, ал. 1 във връзка с чл. 237, ал. 3, чл. 246, ал. 2 и чл. 287, ал. 1, т. 1, са окончателни и когато срещу тях са подадени жалби и протести. § 139. Въззивните определения, постановени по досегашния ред на чл. 344, ал. 1 във връзка с чл. 237, ал. 3, подлежат на проверка по реда на глава осемнадесета. § 140. Разпоредбата на чл. 239а се прилага и за заварените досъдебни производства, ако са изтекли предвидените в ал. 1 срокове. § 141. Спрените производства по реда на чл. 239, ал. 1, т. 3 се възобновяват, ако е изтекла една година от спирането. § 142. Предявените граждански искове до влизането в сила на закона се разглеждат по досегашния ред. § 143. Започналите наказателни производства от общ характер, които по този закон се образуват по тъжба на пострадалия, се прекратяват по чл. 21, ал. 4, ако в тридесетдневен срок пострадалият не подаде тъжба по реда на чл. 186, ал. 3.

Законът е приет от XXXIX Народно събрание на 16 май 2003 г. и е подпечатан с официалния печат на Народното събрание.

За председател на Народното събрание: Камелия Касабова