Закон за изменение и допълнение на Закона за закрила на детето

УКАЗ № 205

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за закрила на детето, приет от ХL Народно събрание на 26 април 2006 г.

Издаден в София на 3 май 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за закрила на детето (обн., ДВ, бр. 48 от 2000 г.; изм., бр. 75 и 120 от 2002 г., бр. 36 и 63 от 2003 г., бр. 70 и 115 от 2004 г., бр. 28, 94 и 103 от 2005 г.,бр. 30 от 2006 г.) § 1. В чл. 1 се правят следните изменения: 1. В ал. 1 думите “с нестопанска цел” се заличават.

2. Алинея 3 се изменя така: “(3) Държавната политика за закрила на детето се осъществява въз основа на приета от Народното събрание по предложение на Министерския съвет Национална стратегия за детето, изградена върху принципите на този закон. В изпълнение на националната стратегия Министерският съвет приема Национална програма за закрила на детето, предложена от министъра на труда и социалната политика и председателя на Държавната агенция за закрила на детето.” § 2. В чл. 3 се правят следните изменения и допълнения: 1. Точка 9 се изменя така: “9. специализирани здравни грижи за детето;”.

2. Създава се нова т. 10: “10. превантивни мерки за сигурност и закрила на детето;”.

3. Досегашната т. 10 става т. 11. § 3. В чл. 4, ал. 1 се правят следните изменения и допълнения: 1. Създава се нова т. 3: “3. осиновяване;”.

2. В т. 11 думите “физически и психически” се заличават. § 4. В чл. 6 т. 3 се изменя така: “3. министъра на труда и социалната политика, министъра на вътрешните работи, министъра на образованието и науката, министъра на правосъдието, министъра на културата, министъра на здравеопазването и кметовете на общини.” § 5. В чл. 7 се правят следните изменения и допълнения: 1. Алинея 1 се изменя така: “(1) Лице, на което стане известно, че дете се нуждае от закрила, е длъжно незабавно да уведоми дирекция “Социално подпомагане”, Държавната агенция за закрила на детето или Министерството на вътрешните работи.”

2. Създават се нови ал. 3 и 4: “(3) При постъпване на сигнал в Държавната агенция за закрила на детето, че дете се нуждае от закрила, председателят й го препраща незабавно в отдел “Закрила на детето” в дирекция “Социално подпомагане” по настоящ адрес на детето.

(4) При постъпване на информация по ал. 1, която се отнася до дейността на друга институция, се изпраща към нея по компетентност.”

3. Досегашната ал. 3 става ал. 5.

§ 6. В чл. 8, ал. 3 думата “14-годишна” се заменя с “16-годишна”. § 7. В чл. 9 се правят следните изменения: 1. В заглавието думите “с нестопанска цел” се заличават.

2. В ал. 1 думите “с нестопанска цел” се заличават. § 8. В чл. 15 се правят следните изменения и допълнения: 1. В ал. 5 думите “не е във висшия интерес” се заменят с “не отговаря на интереса”.

2. В ал. 6 се правят следните изменения и допълнения: а) създава се ново изречение второ: “Уведомлението трябва да съдържа предмета на производството, страните, които участват, конкретната задача, формулирана служебно или въз основа на искане от страна в производството, и срок за изпълнение, който не може да бъде по-кратък от 14 дни от получаване на уведомлението в дирекция “Социално подпомагане.”; б) досегашното изречение второ става изречение трето. § 9. Създава се чл. 15а: “Зачитане на родителите и спазване на обществения морал Чл. 15а. При упражняване на правата си детето трябва да зачита и уважава правата на своите родители и на другите членове на обществото, както и да спазва обществения ред и изискванията на общественото здраве и морал.” § 10. В чл. 17а се правят следните изменения и допълнения : 1. В т. 5 думата “лицензия” се заменя с “лиценз”, а думите “физически лица, регистрирани по Търговския закон, и юридически лица” се заменят с “лицата по чл. 18, ал. 1, т. 3 и 4 от Закона за социално подпомагане”.

2. Точка 9 се изменя така: “9. създава и поддържа национална информационна система, чието функциониране се урежда с правилника за прилагане на закона; системата съдържа данни: а) за децата в риск; б) за децата с изявени дарби; в) от регистрите, водени от регионалните дирекции за социално подпомагане към Агенцията за социално подпомагане по реда на Семейния кодекс; г) за специализирани институции за деца; д) за юридически лица с нестопанска цел, работещи по програми за детето; е) за децата, необхванати от училище; ж) за доставчици на социални услуги за деца; з) други данни от значение за закрила на детето.”

3. В т. 14 след думите “дирекции “Социално подпомагане” се поставя запетая и се добавя “доставчици на социални услуги за деца”. § 11. В чл. 18, ал. 1 след думата “консултативни” се добавя “и координационни”. § 12. В чл. 21, ал. 1 се правят следните изменения: 1. В т. 6: а) буквa “в” се изменя така: “в) деца, необхванати от училище;”; б) буква “и” се отменя.

2. В т. 13 думите “една година” се заменят с “две години”.

3. Точка 15 се изменя така: “15. в случаите по чл. 15, ал. 6 изготвя писмени доклади и становища, като преди представянето на искащия орган с доклада се запознават родителите на детето или лицето, полагащо грижи за него, както и детето, навършило 14 години, ако това не би навредило на неговия интерес.” § 13. В чл. 23 т. 2 се изменя така: “2. насочване към подходящи социални услуги в общността;”. § 14. В чл. 26, ал. 2 думите “по седалището на дирекция “Социално подпомагане” се заличават. § 15. В чл. 27 се правят следните изменения и допълнения: 1. Алинея 1 се изменя така: “(1) Настаняването на дете в семейство на роднини или близки, в приемно семейство или в специализирана институция се извършва със заповед на директора на дирекция “Социално подпомагане” по настоящия адрес на детето.”

2. Създава се нова ал. 2: “(2) В едномесечен срок от издаването на заповедта по ал. 1 дирекция “Социално подпомагане” прави искане до районния съд по седалището й за настаняване по съдебен ред.”

3. Досегашната ал. 2 става ал. 3 и в нея думите “при роднини и близки” се заменят с “в семейство на роднини или близки”.

4. Досегашната ал. 3 става ал. 4 и в нея думите “договор с” се заменят с “договор между директора на дирекция “Социално подпомагане” по ал. 1 и”.

5. Досегашната ал. 4 става ал. 5.

§ 16. В чл. 28 се правят следните изменения и допълнения: 1. Алинея 1 се изменя така: “(1) Исканията за настаняване на дете в семейство на роднини или близки, в приемно семейство и в специализирана институция са подсъдни на районния съд по настоящия адрес на детето, освен в случаите по чл. 27, ал. 2.

2. В ал. 2 след думата “детето” се добавя “при спазване разпоредбата на чл. 15”.

3. Създава се нова ал. 4: “(4) В решението по ал. 3 задължително се посочва срокът на настаняването.”

4. Досегашните ал. 4 и 5 стават съответно ал. 5 и 6. § 17. В чл. 29 се създават т. 9 и 10: “9. при смърт на лицето/лицата от семейството на роднини или близки; 10. при смърт на детето.” § 18. В чл. 30 ал. 1 се изменя така: “(1) Настаняването се прекратява от районния съд по искане на приемното семейство, на семейството на роднини или близки, на дирекция “Социално подпомагане”, на родителите на детето или на прокурора, освен в случаите по чл. 29, т. 4, 5, 9 и 10.” § 19. В чл. 30а думите “26 и 27” се заменят с “26 - 28”. § 20. В чл. 31 правят следните изменения и допълнения: 1. Създават се нови ал. 2 и 3 и ал. 4: “(2) Приемното семейство може да бъде и професионално.

(3) Професионалното приемно семейство трябва да притежава и допълнителна квалификация за отглеждане и възпитание на деца, придобита по реда на наредбата по ал. 6. Професионалното приемно семейство сключва трудов договор с директора на дирекция “Социално подпомагане” по Кодекса на труда.

(4) Условията и редът за финансиране на професионалното приемно семейство се определят в правилника за прилагане на закона.”

2. Досегашните ал. 2 и 3 стават съответно ал. 5 и 6. § 21. В чл. 32 се създават т. 9 и 10: “9. които са осъждани за умишлено престъпление от общ характер; 10. срещу които има образувано наказателно производство за умишлено престъпление от общ характер.” § 22. В чл. 33 се правят следните изменения и допълнения: 1. В ал. 1 думите “Приемното семейство е задължено да дава” се заменят с “Приемното семейство и семейството на роднини или близки са задължени да дават” и думата “съдейства” се заменя със “съдействат”.

2. В ал. 2 след думите “дирекция “Социално подпомагане” се поставя запетая и се добавя “семейството на роднини или близки”. § 23. В чл. 34 думите “Приемното семейство има право да изрази” се заменят с “Приемното семейство и семейството на роднини или близки имат право да изразят”. § 24. Създава се чл. 34а: “Приемна грижа Чл. 34а. Приемна грижа е отглеждане и възпитание в семейна среда на дете, което е настанено в семейство на роднини или близки или в приемно семейство.” § 25. В чл. 39 се създава ал. 3: “(3) Органите по ал. 1 могат да извършват проверки при получаване на информация и сигнали за наличие на обстоятелствата по чл. 38.” § 26. В чл. 43а се създава ал. 3: “(3) Забранява се предлагането и продажбата на алкохолни напитки и тютюнeви изделия на деца.” § 27. В чл. 43б се правят следните изменения: 1. Заглавието се изменя така: “Лиценз”.

2. В ал. 1 думата “лицензия” се заменя с “лиценз”.

3. В ал. 2 думите “Лицензията е лична” се заменят с “Лицензът е личен”.

4. Алинея 3 се изменя така: “(3) Лицензът се издава за срок 3 години.” § 28. В чл. 43в се правят следните изменения: 1. В заглавието думата “лицензия” се заменя с “лиценза”.

2. В текста преди т. 1 думата “Лицензията” се заменя с “Лицензът”.

3. Точка 1 се изменя така: “1. е лице по чл. 18, ал. 1, т. 3 или 4 от Закона за социално подпомагане;”. § 29. В чл. 43г се правят следните изменения: 1. В заглавието думата “лицензия” се заменя с “лиценз”.

2. В ал. 1 навсякъде думите “лицензия” се заменят с “лиценз”, а думите “издаването й” се заменят с “издаването му”.

3. В ал. 2: а) в текста преди т. 1 думата “Лицензията” се заменя с “Лицензът”; б) в т. 1 думата “лицензията” се заменя с “лиценза”; в) в т. 2 думата “лицензията” се заменя с “лицензът”; г) в т. 3 думата “лицензията” се заменя с “лиценза”. § 30. В чл. 43д се правят следните изменения и допълнения: 1. В заглавието думата “лицензия” се заменя с “лиценза”.

2. В текста преди т. 1 думите “издадената лицензия” се заменят с “издадения лиценз”.

3. В т. 1 думата “лицензията” се заменя с “лиценза”.

4. В т. 3 думите “получената лицензия” се заменят с “получения лиценз”.

5. Създава се т. 4: “4. не предостави информация в 14-дневен срок от настъпването на промени в обстоятелствата, удостоверени с документите към заявлението за предоставяне на лиценз.” § 31. В чл. 43з думите “Физически лица, регистрирани по Търговския закон, и юридически лица” се заменят с “Лицата”, а думата “лицензия” - с “лиценз”. § 32. В чл. 44 се правят следните изменения: 1. В ал. 2 думите “в натура” се заменят с “под формата на социални инвестиции”.

2. В ал. 3 думите “Финансова помощ и/или помощ в натура” се заменят с “Помощите по ал. 2” и думата “отпуска” се заменя с “отпускат”.

3. Алинеи 5 и 6 се изменят така: “(5) Социалните инвестиции се изразяват в предоставяне на стоки и/или услуги, свързани с отглеждането и възпитанието на детето.

(6) Помощите по ал. 2 са предназначени за подкрепа на детето и семейството с цел превенция и реинтеграция, отглеждане на детето в семейства на роднини или близки и в приемни семейства.” § 33. В чл. 45 се правят следните изменения и допълнения: 1. Създават се нови ал. 1 и 2 и ал. 3 и 4: “(1) Който продава алкохолни напитки или тютюневи изделия на деца, се наказва с глоба или имуществена санкция от 1000 до 2000 лв., ако не подлежи на по-тежко административно наказание по специален закон или деянието не съставлява престъпление.

(2) Който допусне от 22.00 ч. до 6.00 ч. без придружител дете, ненавършило 16-годишна възраст, в управляван от него търговски обект, се наказва с глоба или имуществена санкция от 1000 до 2000 лв.

(3) Родител, който в нарушение на чл. 8, ал. 3 не придружи или не осигури пълнолетно дееспособно лице за придружител на детето си, ненавършило 16-годишна възраст, след 22,00 ч., се наказва с глоба от 100 до 300 лв. за първо нарушение, и от 300 до 500 лв. при повторно нарушение.

(4) Който без лиценз предоставя социални услуги, се наказва с глоба или имуществена санкция от 1000 до 5000 лв.”

2. Досегашната ал. 1 става ал. 5 и в нея след думите “този закон” се добавя “извън случаите по ал. 1 - 4”, а думите “50 до 500 лв.” се заменят със “100 до 500 лв. - за първо нарушение, и от 500 до 1000 лв. - при повторно нарушение.”

3. Досегашната ал. 2 става ал. 6 и в нея думите “100 до 1000 лв.” се заменят с “200 до 1000 лв. - за първо нарушение, и от 300 до 1500 лв. - при повторно нарушение.” § 34. Създава се чл. 45а: “Приходи от наложени санкции Чл. 45а. Приходите от глоби и имуществени санкции, наложени по този закон, постъпват в център “Фонд за лечение на деца” към министъра на здравеопазването.” § 35. В чл. 46 се правят следните изменения и допълнения: 1. Алинея 1 се изменя така: “(1) Нарушенията по чл. 45, ал. 5 се установяват с акт от социален работник от отдела “Закрила на детето” в дирекция “Социално подпомагане”, а наказателното постановление се издава от директора на дирекция “Социално подпомагане”.”

2. Създават се нови ал. 2 и 3: “(2) Нарушенията по чл. 45, ал. 1, 2 и 3 се установяват с акт от полицейските органи, а наказателното постановление се издава от директора на областната дирекция “Полиция”.

(3) Нарушенията по чл. 45, ал. 4 се установяват с акт от служител от Главна дирекция “Контрол по правата на детето” към Държавната агенция за закрила на детето, а наказателното постановление се издава от председателя на Държавната агенция за закрила на детето или от оправомощено от него длъжностно лице.”

3. Досегашната ал. 2 става ал. 4 и в нея думите “ал. 2” се заменят с “ал. 6”.

4. Създава се ал. 5: “(5) При установяване на нарушения лицата по ал. 1 и 3 могат да търсят съдействие от полицейските органи на Министерството на вътрешните работи.”

5. Досегашната ал. 3 става ал. 6.

§ 36. В § 1 от допълнителната разпоредба се правят следните изменения и допълнения: 1. В т. 3 думите “в обичайната домашна среда” се заменят с “предоставяни в общността”.

2. Точка 4 се отменя.

3. В т. 6, буква “г” думите “умствени или физически” се заличават.

4. Създава се т. 11: “11. “Повторно нарушение” е нарушението, извършено в едногодишен срок от влизането в сила на наказателното постановление, с което нарушителят е наказан за същото по вид нарушение.”

Допълнителна разпоредба § 37. Навсякъде в закона думата “лицензията” се заменя с “лиценза” и думата “лицензии” се заменя с “лицензи”.

Заключителни разпоредби § 38. Министерският съвет привежда подзаконовите нормативни актове в съответствие с разпоредбите на този закон в 6-месечен срок от влизането му в сила. § 39. В Закона за ограничаване на административното регулиране и административния контрол върху стопанската дейност (обн., ДВ, бр. 55 от 2003 г.; попр., бр. 59 от 2003 г.; изм., бр. 107 от 2003 г., бр. 39 и 52 от 2004 г., бр. 31 и 87 от 2005 г., бр. 24 от 2006 г.) се правят следните изменения и допълнения: 1. В чл. 10, ал. 1 накрая се добавя “или когато със закон е предвидено друго”.

2. В приложението към чл. 9, ал. 1, т. 2 се създава т. 41: “41. Предоставяне на социални услуги за деца.” § 40. Параграф 20 влиза в сила от 1 януари 2007 г., а § 10, т. 1 (относно думите “лицата по чл. 18, ал. 1, т. 3 и 4 от Закона за социално подпомагане”), § 28 (относно думите “лица по чл. 18, ал. 1, т. 3 или 4 от Закона за социално подпомагане”) и § 31 ( относно думата “Лицата”) влизат в сила от датата на влизането в сила на Договора за присъединяване на Република България към Европейския съюз.

Законът е приет от 40-то Народно събрание на 26 април 2006 г. и е подпечатан с официалния печат на Народното събрание.

Председател на Народното събрание: Георги Пирински