Постановление № 205 от 11 август 2016 г. за допълнение на Правилника за прилагане на Закона за защита на класифицираната информация, приет с Постановление № 276 на Министерския съвет от 2002 г.

ПОСТАНОВЛЕНИЕ № 205 ОТ 11 АВГУСТ 2016 Г. за допълнение на Правилника за прилагане на Закона за защита на класифицираната информация, приет с Постановление № 276 на Министерския съвет от 2002 г. (обн., ДВ, бр. 115 от 2002 г.; изм. и доп., бр. 22 от 2003 г., бр. 6 от 2004 г., бр. 56 от 2006 г., бр. 84 от 2007 г., бр. 44 и 91 от 2008 г., бр. 7 от 2009 г., бр. 5 от 2010 г. и бр. 27 от 2016 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 81 се създава ал. 4: „(4) Носенето на оръжие от куриерите и охраната не е задължително при пренасянето на материали, съдържащи класифицирана информация, между регистратури, намиращи се в една и съща охранявана сграда.“

Заключителна разпоредба § 2. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков