Постановление № 51 от 12 април 2018 г. за одобряване на допълнителни разходи по бюджета на Министерството на вътрешните работи за 2018 г.

ПОСТАНОВЛЕНИЕ № 51

ОТ 12 АПРИЛ 2018 Г. за одобряване на допълнителни разходи по бюджета на Министерството на вътрешните работи за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Министерството на вътрешните работи (МВР) за 2018 г. в размер 2 997 000 лв. за обезпечаване на сключен от МВР договор с предмет „Разширение на системите за публичен частен ключ, изградени за обслужване на процеса на издаване на документи за самоличност с електронен носител, включително изграждане на единна точка за контакт (SPOC) и връзка с ICAO – PKD върху системата за граничен контрол“.

(2) Средствата по ал. 1 да се осигурят за сметка на предвидените средства по централния бюджет за 2018 г.

Чл. 2. (1) Със сумата по чл. 1, ал. 1 да се увеличат разходите по бюджета на Министерството на вътрешните работи за 2018 г. по „Политика в областта на управлението и развитието на системата на Министерството на вътрешните работи“, бюджетна програма „Информационно осигуряване и административно обслужване“.

(2) Със сумата по чл. 1, ал. 1 да се увеличат показателите по чл. 12, ал. 3 от Закона за държавния бюджет на Република България за 2018 г.

Чл. 3. Министърът на вътрешните работи да извърши налагащите се по чл. 1 промени по бюджета на Министерството на вътрешните работи за 2018 г. и да уведоми министъра на финансите.

Чл. 4. Министърът на финансите да извърши произтичащите от чл. 1 промени по централния бюджет за 2018 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на министъра на вътрешните работи. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков