Постановление № 160 от 4 август 2017 г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

ПОСТАНОВЛЕНИЕ № 160 ОТ 4 АВГУСТ 2017 Г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2017 г. в общ размер 7 746 735 лв., както следва: 1. по бюджета на Министерския съвет за 2017 г. – средства в общ размер 294 174 лв. на областния управител на област Варна за разплащане на разходите по овладяване на свлачищни процеси по склона на „Приморски парк“, гр. Варна – Алея първа на морския бряг, над буна 103; 2. по бюджета на Министерството на транспорта, информационните технологии и съобщенията – 3 000 000 лв. за изграждане на укрепителни съоръжения на левия откос на железния път в отсечката от км 5+650 до км 6+140, в междугарието Захарна фабрика – Горна баня, по пета жп линия София – Кулата, за етапно изпълнение; 3. по бюджета на Община Бургас – 1 000 000 лв. за корекция на речно корито на р. Отманлийска на територията на община Бургас, за етапно изпълнение; 4. по бюджета на Община Велико Търново – средства в общ размер 1 534 315 лв., разпределени, както следва: а) за укрепване на свлачище и възстановяване на ул. Трапезица, гр. Велико Търново – 98 012 лв.; б) за укрепване на свлачище в гр. Дебелец на общински път VTR 1010 /І-5/ при жп гара Дебелец – кв. Чолаковци – 18 336 лв.; в) за възстановяване на мост над р. Янтра между гр. Велико Търново и с. Шемшево на общински път GAB 3110 „път ІІІ-303, Керека (граница община Дряново – Велико Търново) – Шемшево – Велико Търново, при км 12+411 – 1 167 902 лв.; г) за трайно възстановяване на общинския път VTR 1009 /път І-5/ – Преображенски манастир – 250 065 лв.; 5. по бюджета на Община Габрово – средства в общ размер 218 699 лв., разпределени, както следва: а) за аварийно укрепване на мост, с. Стоевци – 20 953 лв.; б) за аварийно укрепване на ул. Мир, гр. Габрово – 30 479 лв.; в) за аварийно укрепване на скат, ул. Ал. Керков 36 – 38, гр. Габрово – 36 695 лв.; г) за аварийно укрепване на мост, с. Яворец – 64 585 лв.; д) за аварийно укрепване на ул. Черни Лом № 9 – 11, гр. Габрово – 65 987 лв.; 6. по бюджета на Столичната община – средства в общ размер 1 255 704 лв., разпределени, както следва: а) за укрепване на свлачище на ул. Стара планина № 44, с. Балша, район „Нови Искър“ – 134 448 лв.; б) за превантивни мерки за недопускане на кризисни ситуации, предизвикани от намалена проводимост на речните корита на територията на Столичната община през 2017 г. – 1 050 000 лв.; в) за поддържане на откосите на язовирните стени и осигуряване проводимостта на водата при висока вълна на разстояние до 500 м след язовирните стени на язовирите – общинска собственост – 71 256 лв.; 7. по бюджета на Община Перник – средства в общ размер 443 843 лв., разпределени, както следва: а) за изпълнение на проект за техническа ликвидация и преодоляване на последиците от старата и новата минна дейност за застрашените обекти на територията на кв. Рудничар, гр. Перник – 256 488 лв.; б) за възстановителна помощ по отменени от Административния съд решения за предоставяне или отказ на възстановителна помощ за преодоляване на последиците от земетресението през май 2012 г. – 187 355 лв.

(2) Средствата по ал. 1 да се осигурят за сметка на резерва за непредвидени и/или неотложни разходи за 2017 г. в частта за предотвратяване, овладяване и преодоляване на последиците от бедствия по чл. 1, ал. 2, раздел II, т. 5.1 от Закона за държавния бюджет на Република България за 2017 г.

Чл. 2. Със сумата по чл. 1, ал. 1, т. 1 да се увеличат разходите по бюджета на Министерския съвет за 2017 г. по „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“, и показателите по чл. 6, ал. 3 от Закона за държавния бюджет на Република България за 2017 г.

Чл. 3. Със сумата по чл. 1, ал. 1, т. 2 да се увеличат разходите по бюджета на Министерството на транспорта, информационните технологии и съобщенията за 2017 г. по „Политика в областта на транспорта“, бюджетна програма „Организация, управление на транспорта, осигуряване на безопасност, сигурност и екологосъобразност“, и показателите по чл. 24, ал. 3 от Закона за държавния бюджет на Република България за 2017 г.

Чл. 4. (1) Средствата за възстановителна помощ по чл. 1, т. 7, буква „б“ да се предоставят в съответствие с разпределението на сумата в приложение № 2 към т. 6 от протокол № 2 от 6 юли 2017 г. на Междуведомствената комисия за възстановяване и подпомагане към Министерския съвет.

(2) Средствата по ал. 1 се предоставят на правоимащите лица чрез общинската администрация по постоянен адрес на лицата, по касов и безкасов път.

Чл. 5. Главният секретар на Министерския съвет и министърът на транспорта, информационните технологии и съобщенията да извършат съответните промени по бюджета на Министерския съвет и бюджета на Министерството на транспорта, информационните технологии и съобщенията за 2017 г. и да уведомят министъра на финансите.

Чл. 6. Министърът на финансите да извърши съответните промени по централния бюджет за 2017 г., включително по бюджетните взаимоотношения на общините с централния бюджет за 2017 г.

Заключителни разпоредби § 1. В Постановление № 76 на Министерския съвет от 2017 г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия (ДВ, бр. 33 от 2017 г.) чл. 3 се изменя така: „Чл. 3. (1) Със сумите по чл. 1, ал. 1, т. 2, букви „а“, „б“, „г“ и „д“, общо в размер 160 759 лв., да се увеличат разходите по „Политика в областта на отбранителните способности“, бюджетна програма „Подготовка и използване на въоръжените сили“, по бюджета на Министерството на отбраната за 2017 г., в т. ч. „Персонал“ 23 586 лв.

(2) Със сумата 137 173 лв. да се увеличат показателите по чл. 11, ал. 3 от Закона за държавния бюджет на Република България за 2017 г.

(3) Със сумата по чл. 1, ал. 1, т. 2, буква „в“ да се увеличи трансферът за Висшето военноморско училище „Н. Й. Вапцаров“ за 2017 г.“ § 2. Постановлението се приема на основание чл. 51, ал. 2 и чл. 109, ал. 3 от Закона за публичните финанси. § 3. Изпълнението на постановлението се възлага на главния секретар на Министерския съвет, на министъра на транспорта, информационните технологии и съобщенията, на министъра на отбраната, на областния управител на област Варна и на кметовете на съответните общини. § 4. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков