Постановление № 123 от 1 юни 2007 г. за изменение на нормативни актове на Министерския съвет

ПОСТАНОВЛЕНИЕ № 123 ОТ 1 ЮНИ 2007 Г. за изменение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В чл. 158 от Правилника за прилагане на Закона за движението по пътищата, приет с Постановление № 36 на Министерския съвет от 1996 г. (обн., ДВ, бр. 25 от 1996 г.; попр., бр. 72 от 1996 г.; доп., бр. 32 от 2006 г.), ал. 3 се изменя така: “(3) Специален режим на движение ползват моторните превозни средства на: Спешната медицинска помощ, Национална служба “Пожарна безопасност и защита на населението”, Национална служба “Полиция”, Народното събрание, Националната служба за охрана, Министерството на държавната политика при бедствия и аварии, Главна дирекция “Охрана” и Главна дирекция “Изпълнение на наказанията” на Министерството на правосъдието, обозначените автомобили на служба “Сигурност - военна полиция и военно контраразузнаване” към министъра на отбраната и други служби на Министерството на вътрешните работи, определени от министъра на вътрешните работи.” § 2. В чл. 9, ал. 2 от Наредбата за специализирана закрила на деца на обществени места, приета с Постановление № 165 на Министерския съвет от 2003 г. (обн., ДВ, бр. 68 от 2003 г.; изм., бр. 3 от 2005 г.), думите “Държавна агенция “Гражданска защита” се заменят с “Главна дирекция “Национална служба Гражданска защита”. § 3. В чл. 27, ал. 1, т. 2 от Наредбата за радиационна защита при дейности с източници на йонизиращи лъчения, приета с Постановление № 200 на Министерския съвет от 2004 г. (обн., ДВ, бр. 74 от 2004 г.; изм. и доп., бр. 74 от 2006 г.), думите “Държавна агенция “Гражданска защита” (ДАГЗ)” се заменят с “Главна дирекция “Национална служба Гражданска защита”. § 4. В чл. 10, ал. 4 и в чл. 11, ал. 4 от Наредбата за условията и реда за уведомяване на Агенцията за ядрено регулиране за събития в ядрени съоръжения и обекти с източници на йонизиращи лъчения, приета с Постановление № 188 на Министерския съвет от 2004 г. (ДВ, бр. 71 от 2004 г.), думите “Държавна агенция “Гражданска защита” се заменят с “Главна дирекция “Национална служба Гражданска защита”. § 5. В чл. 67, ал. 1, т. 7 от Наредбата за устройството и безопасната експлоатация на нефтопроводи и нефтопродуктопроводи, приета с Постановление № 312 на Министерския съвет от 2004 г. (обн., ДВ, бр. 104 от 2004 г.; изм. и доп., бр. 78 от 2005 г. и бр. 40 и 93 от 2006 г.), думите “Държавна агенция “Гражданска защита” се заменят с “Главна дирекция “Национална служба Гражданска защита”. § 6. В чл. 247, ал. 1, т. 7 от Наредбата за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ, приета с Постановление № 171 на Министерския съвет от 2004 г. (обн., ДВ, бр. 67 от 2004 г.; изм. и доп., бр. 78 от 2005 г. и бр. 32, 40 и 93 от 2006 г.), думите “Държавна агенция “Гражданска защита” се заменят с “Главна дирекция “Национална служба Гражданска защита”. § 7. В чл. 40, ал. 2 от Наредбата за осигуряване безопасността на ядрените централи, приета с Постановление № 172 на Министерския съвет от 2004 г. (ДВ, бр. 66 от 2004 г.), думите “Държавната агенция “Гражданска защита” се заменят с “Министерството на държавната политика при бедствия и аварии”. § 8. В чл. 9 от Наредбата за реда и начина за оценка на риска за човека и околната среда от нотифицирани химични вещества, приета с Постановление № 324 на Министерския съвет от 2004 г. (ДВ, бр. 110 от 2004 г.), думите “Държавна агенция “Гражданска защита” се заменят с “Министерството на държавната политика при бедствия и аварии”. § 9. В чл. 9, ал. 3 от Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор, приета с Постановление № 247 на Министерския съвет от 2003 г. (обн., ДВ, бр. 99 от 2003 г.; изм., бр. 96 от 2005 г. и бр. 40 от 2006 г.), думите “Държавна агенция “Гражданска защита” се заменят с “Министерството на държавната политика при бедствия и аварии”. § 10. В чл. 751, ал. 1 от Правилника за прилагане на Закона за митниците, приет с Постановление № 270 на Министерския съвет от 1998 г. (обн., ДВ, бр. 149 и 150 от 1998 г.; попр., бр. 154 от 1998 г.; изм. и доп., бр. 25 от 1999 г., бр. 14 от 2000 г., бр. 4 и 82 от 2001 г., бр. 79 от 2002 г., бр. 94 от 2003 г., бр. 96 от 2005 г. и бр. 68 от 2006 г.), думите “Държавната агенция “Гражданска защита” се заменят с “Министерството на държавната политика при бедствия и аварии”. § 11. В чл. 8, ал. 1, т. 2 от Наредбата за условията и реда за определяне на зони с особен статут около ядрени съоръжения и обекти с източници на йонизиращи лъчения, приета с Постановление № 187 на Министерския съвет от 2004 г. (ДВ, бр. 69 от 2004 г.), думите “председателя на Държавна агенция “Гражданска защита” се заменят с “министъра на държавната политика при бедствия и аварии”. § 12. В чл. 26, ал. 2, т. 2 и 3 от Наредбата за условията и реда за придобиване на професионална квалификация и за реда за издаване на лицензии за специализирано обучение и на удостоверения за правоспособност за използване на ядрената енергия, приета с Постановление № 209 на Министерския съвет от 2004 г. (ДВ, бр. 74 от 2004 г.), думите “системата на Държавна агенция “Гражданска защита” се заменят с “Главна дирекция “Национална служба Гражданска защита”. § 13. В чл. 2, ал. 2 от Наредбата за задължително застраховане на работниците и служителите за риска “трудова злополука”, приета с Постановление № 24 на Министерския съвет от 2006 г. (обн., ДВ, бр. 15 от 2006 г.; изм. и доп., бр. 68 от 2006 г.), думите “Държавна агенция “Гражданска защита” се заменят с “Главна дирекция “Национална служба Гражданска защита”. § 14. В т. 1 от забележките към Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г. и бр. 11 от 2007 г.), във “Второ ниво” думите “в т.ч. дирекциите “Гражданска защита” на Държавна агенция “Гражданска защита” се заличават. § 15. В приложението към чл. 18, ал. 2 от Устройствения правилник на Министерството на държавната политика при бедствия и аварии, приет с Постановление № 137 на Министерския съвет от 2006 г. (обн., ДВ, бр. 48 от 2006 г.; изм. и доп., бр. 24 от 2007 г.), се правят следните изменения: 1. На ред “дирекция “Правно-нормативна дейност, административно обслужване и човешки ресурси” числото “30” се заменя с “31”.

2. На ред “дирекция “Финансово-стопански дейности” числото “17” се заменя с “18”.

3. На ред “дирекция “Управление на собствеността” числото “35” се заменя с “48”.

4. На ред “дирекция “Обществени поръчки” числото “23” се заменя с ”8”.

5. На ред “дирекция “Гражданска защита” - област Варна” числото “81” се заменя със “79”.

6. На ред “дирекция “Гражданска защита” - област Добрич” числото “37” се заменя с “39”.

Заключителна разпоредба § 16. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров