Закон за изменение и допълнение на Закона за Икономически и социален съвет

УКАЗ № 73

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за Икономически и социален съвет, приет от ХХХ1Х Народно събрание на 19 февруари 2003 г.

Издаден в София на 26 февруари 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за Икономически и социален съвет (обн., ДВ, бр. 41 от 2001 г.; изм., бр. 120 от 2002 г.) § 1. В чл. 5 се правят следните изменения и допълнения: 1. Създава се нова ал. 2: „(2) Председателят на Народното събрание, президентът на републиката или Министерският съвет определя срок за произнасяне на съвета, който не може да бъде по-малък от един месец от получаване на предложението. В случаите по ал. 3 президентът на републиката може да определи и по-кратък срок. Липсата на становище след изтичането на срока не е пречка за предприемане на действия по приемането на съответния акт."

2. Досегашните ал. 2, 3 и 4 стават съответно ал. 3, 4 и 5. § 2. В чл. 7 се правят следните изменения и допълнения: 1. В ал. 1 числото „30" се заменя с „36".

2. Алинея 2 се изменя така: „(2) Народното събрание избира председателя на съвета по предложение на Министерския съвет, предварително съгласувано с групите, представени в съвета."

3. В ал. 3 думите „от 10" се заменят с „от 12" и думите „чл. 3 от" се заличават.

4. В ал. 4 думите „от 10" се заменят с „от 12" и думите „чл. 3 от" се заличават.

5. Алинея 5 се изменя така: „(5) Третата група се състои от 12 членове, разпределени, както следва: 1. един представител на организациите на селскостопанските производители; 2. един представител на организациите на производствените кооперации; 3. един представител на организациите на занаятчиите; 4. един представител на професионално-със-ловните организации; 5. един представител на организациите на потребителите; 6. един представител на организациите на жените; 7. един представител на екологичните организации; 8. един представител на организациите на инвалидите; 9.един представител на организациите на пенсионерите; 10. един представител на организациите, подпомагащи социално слабите, инвалидите или лицата, нуждаещи се от грижи; 11. двама независими учени — специалисти по проблемите на икономическата и социалната политика, определени от Министерския съвет по предложение на министъра на икономиката и министъра на труда и социалната политика."

6. Създава се ал. 6: „(6) Една организация може да бъде представена само в една от групите." § 3. В чл. 8 се правят следните изменения и допълнения: 1. В ал. 3 думите „т. 9" се заменят с „т. 11".

2. В ал. 4 думите „т. 9" се заменят с „т. 11" и накрая се добавя „за срок до края на мандата на съвета".

3. Създава се ал. 5: „(5) Председателят и членовете на съвета могат да бъдат избирани или определяни за неограничен брой мандати." § 4. В чл. 9, ал. 1 т. 13 се изменя така: „13. лица, които са били членове на управителен или контролен орган на дружество, прекратено поради несъстоятелност през последните две години, предхождащи датата на решението за обявяване на несъстоятелността, ако са останали неудовлетворени кредитори." § 5. Член 10 се изменя така: „Чл. 10. (1) Не по-късно от три месеца преди изтичането на мандата на съвета Народното събрание избира нов председател. До встъпването си в длъжност той упражнява само правомощията, свързани с определянето на новия състав на съвета.

(2) В 15-дневен срок от избора му председателят на съвета се обръща към органите и организациите по чл. 7, като обнародва в „Държавен вестник" и в един централен всекидневник покана за предприемане на необходимите действия по определянето на новите членове на съвета. Председателят може да отправи и писмени покани до представените в съвета организации.

(3) В 30-дневен срок от обнародването на поканата по ал. 2 организациите по чл. 7 представят на председателя решенията на органите им за определяне на техните представители в съвета и декларациите по чл.9, ал. 2.

(4) След изтичането на срока по ал. 3, ако са предложени повече кандидати от отделните организации, председателят на съвета поканва представители на ръководните им органи с цел определяне на техните представители в съвета чрез консенсус. Ако не бъде постигнат консенсус до изтичането на 3-месечния срок по ал. 1, се смята, че няма определен представител.

(5) Неопределянето на представител от страна на отделните организации след изтичане на съответните срокове не е пречка съветът да осъществява дейността си. В този случай кворумът се определя от действителния състав на съвета.

(6) Определените по-късно кандидати изпълняват функциите си до края на мандата на съвета." § 6. Създават се чл. 10а и 10б: „Чл. 10а. Председателят и/или членовете на съвета продължават да изпълняват функциите си до избора или определянето на новия председател и/или новите членове.

Чл. 10б. (1) Членовете на съвета не получават възнаграждение за участието си в заседания на съвета и комисиите по чл. 18.

(2) При командироване председателят на съвета и неговите членове имат право на пътни, дневни и квартирни пари при условия и в размери съгласно действащата нормативна уредба." § 7. В чл. 12 се правят следните изменения и допълнения: 1. В ал. 2, т. 2 думата „работата" се заменя с „дейността".

2. В ал. 3 се създава изречение второ: „Членовете на съвета участват в заседанията лично и нямат право да упълномощават за това други лица." § 8. В чл. 13, ал. 1 т. 4 се отменя. § 9. В чл. 15, ал. 3 думите „ал. 3" се заменят с „ал. 4". § 10. В чл. 18, ал. 1 след думата „комисии" се поставя точка и текстът до края се заличава. § 11. Член 20 се изменя така: „Чл. 20. Дейността на съвета се финансира от неговия бюджет, който е част от бюджета на Народното събрание." § 12. Член 21 се изменя така: „Чл. 21. (1) Изпълнението на бюджета се извършва от съвета.

(2) Проектът на бюджет на съвета се съставя от съвета и се предоставя за включване в общия проект на бюджет на Народното събрание по реда и в сроковете, определени в Закона за устройството на държавния бюджет и в актовете на Министерския съвет за съответната година." § 13. Член 23 се изменя така: „Чл. 23. Всяка година до 31 март годишният отчет за дейността на съвета се внася в Народното събрание от неговия председател." § 14. Параграфи 1, 2 и 3 от преходните и заключителните разпоредби се отменят.

Преходни разпоредби § 15. При първоначалното определяне на състава на Икономическия и социален съвет: 1. Министерският съвет в едномесечен срок от влизането в сила на този закон съгласува кандидатурата за председател на съвета само с представителните организации на работниците и служителите и на работодателите на национално равнище и я предлага на Народното събрание; 2. в 15-дневен срок от избора на председателя на съвета от Народното събрание той се обръща към органите и организациите по чл. 7, като обнародва в „Държавен вестник" и в един централен всекидневник покана за предприемане на необходимите действия по определянето на членовете на съвета; 3. в 30-дневен срок от обнародването на поканата по т. 2 организациите по чл. 7 представят на председателя на съвета решения на органите им за определяне на техните представители в Икономическия и социален съвет и декларациите по чл. 9, ал. 2; 4. след изтичането на срока по т. 3, ако са предложени повече кандидати от отделните организации, председателят на съвета поканва представители на ръководните органи на съответните организации с цел определяне на техните представители в съвета чрез консенсус; в случай, че не бъде постигнат консенсус, се смята, че няма определен представител; 5. неопределянето на представител от страна на отделните организации след изтичането на сроковете по т.3 и 4 не е пречка съветът да осъществява дейността си; в този случай кворумът се определя от действителния състав на съвета; 6. определените по-късно кандидати изпълняват функциите си до края на мандата на съвета. § 16. (1) През 2003 г. финансирането на дейността на Икономическия и социален съвет е за сметка на централния бюджет за 2003 г. в рамките на разчетените със Закона за държавния бюджет на Република България за 2003 г. средства за издръжка на съвета.

(2) Министърът на финансите извършва необходимите промени между централния бюджет за 2003 г. и бюджета на Народното събрание за 2003 г.

Законът е приет от ХХХ1Х Народно събрание на 19 февруари 2003 г. и е подпечатан с официалния печат на Народното събрание.

Председател на Народното събрание: Огнян Герджиков