Наредба за изменение на Наредба № 5 от 2008 г. за управление качеството на водите за къпане

МИНИСТЕРСТВО НА ЗДРАВЕОПАЗВАНЕТО

МИНИСТЕРСТВО НА ОКОЛНАТА СРЕДА И ВОДИТЕ

Наредба за изменение на Наредба № 5 от 2008 г. за управление качеството на водите за къпане (обн., ДВ, бр. 53 от 2008 г.; изм., бр. 15 от 2012 г.) § 1. В чл. 4, т. 3 думите „и/или“ се заменят с „и“. § 2. В чл. 11, ал. 3, т. 4 думите „чл. 19, ал. 1, т. 1“ се заменят с „чл. 19 – 21“. § 3. В чл. 21 се правят следните изменения и допълнения: 1. Алинея 2 се изменя така: „(2) Министерството на здравеопазването предоставя информация на обществеността за водите за къпане и чрез геореферентна технология, когато това е възможно.“

2. Създава се ал. 3: „(3) Информацията по ал. 2 се представя по разбираем и последователен начин, по-специално чрез употребата на знаци и символи.“ § 4. В приложение № 3 към чл. 6, ал. 9 „Правила за вземане на проби за микробиологичен анализ“, в т. 4 „Съхранение и транспорт на пробите преди извършване на анализ“, във втория абзац думите „При пристигането“ се заменят с „До пристигането“.

Министър на здравеопазването: Десислава Атанасова

Министър на околната среда и водите: Нона Караджова