Постановление № 252 от 17 октомври 2008 г. за предоставяне на допълнителни средства за тържественото отбелязване на 150-ата годишнина на Болградската гимназия “Г. С. Раковски”, Болград, Одеска област, Украйна

МИНИСТЕРСКИ СЪВЕТ

ПОСТАНОВЛЕНИЕ № 252 ОТ 17 ОКТОМВРИ 2008 Г. за предоставяне на допълнителни средства за тържественото отбелязване на 150-ата годишнина на Болградската гимназия “Г. С. Раковски”, Болград, Одеска област, Украйна

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави допълнителни средства от централния бюджет за 2008 г. в размер 252 674 лв. за тържественото отбелязване на 150-ата годишнина на Болградската гимназия “Г. С. Раковски”, както следва: 1. по бюджета на Министерството на образованието и науката - 236 500 лв.; 2. чрез бюджета на Министерството на образованието и науката на Софийския университет “Св. Климент Охридски” - 16 174 лв.

Чл. 2. Средствата по чл. 1 да се осигурят чрез преструктуриране на централния бюджет за 2008 г., както следва: 1. за сметка на целевите разходи по функция “Образование” - 52 674 лв.; 2. за сметка на целевите разходи, предвидени за официална помощ за развитие - 200 000 лв.

Чл. 3. Министърът на финансите при съставянето на проекта на държавен бюджет за 2009 г. да предвиди необходимите 165 800 лв. за изпълнението на програмата на проявите, свързани с отбелязване на 150-ата годишнина на Болградската гимназия “Г. С. Раковски”.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на образованието и науката и на министъра на финансите. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров