Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (обн., ДВ, бр. 1 от 2006 г.; изм. и доп., бр. 7 от 2007 г., бр. 8 от 2008 г. и бр. 3 от 2009 г.) § 1. В чл. 2 се правят следните изменения и допълнения: 1. В ал. 1: а) точка 1 се изменя така: „1. ЕИК по регистър БУЛСТАТ/ЕИК на търговеца (клона/поделението), служебен номер, издаден от НАП за осигурители и самоосигуряващи се лица; самоосигуряващите се лица, които са съдружници в търговски дружества или собственици на ЕООД, и физическите лица – членове на неперсонифицирани дружества, вписват ЕИК по регистър БУЛСТАТ/ЕИК на търговеца или служебен номер на дружеството;“ б) в т. 2 след думите „самоосигуряващи се“ се добавя „вноските за фонд „Гарантирани вземания на работниците и служителите“.

2. Създава се ал. 3: „(3) Самоосигуряващите се лица, които имат задължение за внасяне на вноски на основание чл. 40, ал. 5, т. 1 от Закона за здравното осигуряване, подават в компетентната териториална дирекция на Националната агенция за приходите декларация образец № 7 съгласно приложение № 7 за възникване на задължението за внасяне на вноски на това основание, в която вписват: 1. имената по документ за самоличност, единния граждански номер/личен номер на чужденец (служебен номер); 2. началната дата от периода, за който възниква задължението за внасяне на вноски на основание чл. 40, ал. 5, т. 1 от Закона за здравното осигуряване.“ § 2. В чл. 3 се правят следните изменения и допълнения: 1. В ал. 1: а) думите „в компетентната“ се заменят с „в съответната компетентна“; б) създава се т. 4: „4. от изпращащото ведомство (компетентния български държавен орган), посредника или работодателя в срок – не по-късно от 10 дни след внасянето на осигурителните вноски за лицата по чл. 4а от Кодекса за социално осигуряване, чл. 13, ал. 4, чл. 16, 17 и 17а от Наредбата за обществено осигуряване на самоосигуряващите се лица и българските граждани на работа в чужбина.“

2. Алинея 2 се изменя така: „(2) Декларация образец № 3 се подава в компетентната териториална дирекция на Националната агенция за приходите до 10 дни след края на месеца, за който се отнасят данните: 1. от Българската православна църква или други признати по нормативно установен ред вероизповедания за лицата по чл. 40, ал. 1, т. 7 от Закона за здравното осигуряване; 2. от училищата за лицата над 18-годишна възраст, които учат редовно до завършване на средното образование; 3. от висшите училища за лицата по чл. 40, ал. 3, т. 2 и 3 от Закона за здравното осигуряване; 4. от Агенцията за социално подпомагане за лицата, които отговарят на условията за получаване на месечни социални помощи и целеви помощи за отопление, и за родителите, осиновителите или съпрузите, които полагат грижи за инвалиди със загубена работоспособност над 90 на сто, които постоянно се нуждаят от чужда помощ; 5. от специализираните институции за социални услуги за настанените при тях лица; 6. от Главна дирекция „Изпълнение на наказанията“ към министъра на правосъдието за лишените от свобода и задържаните под стража; 7. от Агенцията за бежанците за лицата по чл. 40, ал. 3, т. 7 от Закона за здравното осигуряване.“

3. Създава се нова ал. 4: „(4) Декларация образец № 7 се подава в компетентната териториална дирекция на Националната агенция за приходите до края на месеца, следващ месеца, през който е възникнало задължението за осигуряване на основание чл. 40, ал. 5, т. 1 от Закона за здравното осигуряване.“

4. Досегашната ал. 4 става ал. 5 и се изменя така: „(5) Декларации образец № 1, 3 и 5 не се подават за коригиране и заличаване на данни след изтичане на 3 години от датата, на която са били дължими осигурителните вноски. В тези случаи декларации се подават само след изрични указания на Националната агенция за приходите или Националния осигурителен институт във връзка с възложените им дейности. Декларация образец № 6, подадена от лицата по ал. 3, т. 1, може да се коригира до края на месеца, следващ месеца на възникване на задължението за подаване на декларацията. Декларация образец № 6, подадена от лицата по ал. 3, т. 2, може да се коригира до изтичане на срока за подаването й.“

5. Алинея 5 се отменя.

6. Досегашната ал. 6 става ал. 7.

7. Създават се ал. 8 и 9: „(8) Националният осигурителен институт подава данни за лицата, които са: 1. пенсионери от държавното обществено осигуряване; 2. получаващи парични обезщетения за безработица; 3. получаващи обезщетения по чл. 230, ал. 1 и чл. 231, ал. 1 от Закона за отбраната и въоръжените сили на Република България.

(9) Данните за лицата по ал. 8, т. 1 се подават с декларация образец № 3, а данните по ал. 8, т. 2 и 3 – с декларация образец № 1, в срок до 20-о число на месеца, следващ месеца, за който се отнасят тези данни.“ § 3. В чл. 4 се правят следните изменения и допълнения: 1. В ал. 1 се създава изречение второ: „При попълване на декларацията в т. „12. Вид осигурен“ се вписва код 22.“

2. Алинея 3 се отменя.

3. В ал. 8 след думите „декларация образец № 1“ се добавя „с код за корекция“.

4. Създава се ал. 9: „(9) При прекъсване или при прекратяване на трудовата дейност декларацията образец № 1 за лицата по ал. 1 и ал. 6 се подава с данни за последния месец, през който лицето е подлежало на осигуряване, но не по-късно от 10 дни след внасяне на дължимите осигурителни вноски с вид осигурен 12 и код „Корекция“. За месеците до края на календарната година самоосигуряващото се лице подава декларации с вид осигурен 12 или 13, с код „Заличаване“.“ § 4. В чл. 5, ал. 1 думите „и ал. 5“ се заменят с „ал. 5 и ал. 7“, а думите „чл. 16 и 17“ се заменят с „и чл.17“. § 5. В чл. 6 се правят следните изменения: 1. Алинея 1 се изменя така: „(1) декларациите по наредбата се подават чрез попълване на утвърдените образци съгласно указанията за попълването им, както следва: 1. декларация образец № 1 се подава на хартиен носител, на електронен носител или по интернет за сертифицирани клиенти; 2. декларация образец № 3 се подава на електронен носител или по интернет за сертифицирани клиенти; 3. декларация образец № 5 се подава на хартиен носител; 4. декларация образец № 6 се подава на хартиен носител, на електронен носител и хартиен носител или по интернет за сертифицирани клиенти; 5. декларация образец № 7 се подава на хартиен носител.“

2. Алинея 2 се изменя така: „(2) Работодателите и осигурителите, клоновете и поделенията, които: 1. имат месечно повече от две осигурени лица, подават декларации образец № 1 само на електронен носител или по интернет за сертифицирани клиенти; 2. имат месечно повече от 40 осигурени лица, подават декларации образец № 1, 3 и 6 само по интернет за сертифицирани клиенти.“

3. Алинея 3 се изменя така: „(3) За декларациите, подавани на електронен носител или по електронен път, се използват структура и формат, утвърдени със заповед на изпълнителния директор на Националната агенция за приходите.“

4. Алинея 5 се изменя така: „(5) Декларациите по ал. 1, точки от 1 до 4 на хартиен или електронен носител се подават с протокол съгласно приложение № 5, подписан и подпечатан от задълженото лице по тази наредба или негов представител, а за самоосигуряващите се лица – подписан от лицето. Когато се подава електронен носител, върху него ясно и четливо се означава ЕИК по регистър БУЛСТАТ/ЕИК на търговеца. Достоверността на информацията, подадена с електронен носител, се доказва с подписа и печата върху протокола. Протоколът се подава в два екземпляра, единият от които остава в компетентната териториална дирекция на Националната агенция за приходите.“ § 6. В чл. 7, ал. 1 думите „регистрирано с ЕИК по регистър БУЛСТАТ/ЕИК на търговеца“ се заличават. § 7. Член 13 се изменя така: „Чл. 13. Данните за здравното осигуряване на самоосигуряващите се лица по чл. 40, ал. 5 от Закона за здравното осигуряване се въвеждат въз основа на платежния документ за внесените осигурителни вноски за периода, за който се отнасят.“ § 8. В чл. 14 думата „обработват“ се заличава и след думите „чл. 79, ал. 2“ се добавя „от“. § 9. Заглавието на чл. 15 се отменя. § 10. Параграф 3 от преходните и заключителните разпоредби се изменя така: „§ 3. Наредбата се издава на основание чл. 5, ал. 6 от Кодекса за социално осигуряване, чл. 73, ал. 6 от Закона за данъците върху доходите на физическите лица и чл. 39, ал. 1 и чл. 40, ал. 5, т. 2 от Закона за здравното осигуряване.“ § 11. Приложение № 1 към чл. 2, ал. 1 се изменя така: Забележка на редакцията: виж приложението в PDF-а на броя

Указания за попълване на декларация образец № 1 „Данни за осигуреното лице“

Декларация образец № 1 съдържа данни за социално, здравно осигуряване, допълнително задължително пенсионно осигуряване, Учителски пенсионен фонд, фонд „Гарантирани вземания на работниците и служителите“ на осигурените лица и облагаемия доход по ЗДДФЛ. Декларация образец № 1 се подава в компетентната териториална дирекция на НАП от: Работодатели, осигурители и техните клонове и поделения – за всеки календарен месец не по-късно от деня, следващ деня на възникване на последното задължение за внасяне на вноските за този месец, освен при изплащане на аванс, който не е единствено плащане за месеца; Самоосигуряващите се лица – не по-късно от 10 дни след внасянето на дължимите осигурителни вноски за съответния месец; Осигурителите и клоновете и поделенията им за лицата, работещи без трудови правоотношения – не по-късно от 10 дни след изтичане на срока по чл. 7, ал. 6 КСО; Изпращащото ведомство (компетентния български държавен орган), посредника или работодателя в срок не по-късно от 10 дни след внасянето на осигурителните вноски за лицата по чл. 4а от Кодекса за социално осигуряване, по чл. 13, ал. 4, чл. 16, 17 и 17а от Наредбата за обществено осигуряване на самоосигуряващите се лица и българските граждани на работа в чужбина; Националния осигурителен институт – за лицата, получаващи парични обезщетения за безработица, обезщетения по чл. 230, ал. 1 или чл. 231, ал. 1 от Закона за отбраната и въоръжените сили на Република България.

1. Код корекция

Попълва се буква „К“, когато: – се подава декларация за коригиране на подадена декларация; – са изплатени възнаграждения за минало време, върху които се дължат вноски за социалното и здравното осигуряване, допълнителното задължително пенсионно осигуряване, Учителски пенсионен фонд, фонд „Гарантирани вземания на работниците и служителите“. В тези случаи, освен коригираните, се попълват и всички останали реквизити с данните от подадената преди това декларация.

Когато за един и същ месец осигурителят е подал повече от една основна декларация за едно лице и се налага да се коригира една от декларациите, се подава първо една заличаваща декларация, след което се подават отново декларациите като основни, с коректните данни. С код корекция „К“ не се коригират данните в т. 2, 3, 4 и 5 (т. 5.1 и 5.2).

След приемането на коригираща декларация се подава само нова коригираща или заличаваща декларация.

Попълва се буква „З“, когато се подава декларация за заличаване на подадена вече декларация. В тези случаи се попълват т. 1, 2, 3, 4 и 5 (т. 5.1 и 5.2) от декларацията. Когато за един и същ месец осигурителят е подал повече от една декларация за едно лице и се налага да се заличи една от декларациите, първо се подава една заличаваща декларация и след това се подават отново декларациите с коректните данни като основни.

2. Месец – попълва се в две позиции месецът, за който се отнасят данните. Например: за януари се попълва 01.

3. Година – попълва се в четири позиции годината, за която се отнасят данните.

4. Код на осигурителя – попълва се ЕИК по регистър БУЛСТАТ, ЕИК на търговеца, служебен номер, издаден от НАП за осигурители.

5. ЕГН (ЛНЧ) – попълва се единният граждански номер на осигуреното лице. За чуждестранните граждани се попълва личният номер на чужденец или служебен номер, издаден от НАП (за лицата, които нямат ЕГН или ЛНЧ), като буквите ЛНЧ се подчертават. 5.

1. За ЛНЧ или служебен номер, издаден от НАП – дата на раждане – попълва се ден, месец и година на раждане на лицето. 5.

2. За ЛНЧ или служебен номер, издаден от НАП – пол – попълва се полът на лицето, за което се подават данните.

5.3. Лицето е с трайно намалена работоспособност/вид и степен на увреждане 50 и над 50 на сто – попълва се: 0 – ако лицето не е с трайно намалена работоспособност/вид и степен на увреждане 50 и над 50 на сто; 1 – ако лицето е с трайно намалена работоспособност/вид и степен на увреждане 50 и над 50 на сто.

6. Фамилия – попълва се с печатни букви фамилията по документ за самоличност на осигуреното лице.

7. Инициали – попълват се инициалите на осигуреното лице: първата буква от името и първата буква от презимето.

8. Пощенски код – попълва се пощенският код по местоживеене.

9. Област – попълва се областта, в която се намира населеното място.

10. Населено място – попълва се град/село по местоживеене.

11. Адрес по местоживеене на лицето – попълва се точният адрес.

12. Вид осигурен – попълва се в две позиции код, както следва: – 01 – за работници или служители, осигурени по чл. 4, ал. 1, т. 1 КСО при един работодател, включително и членове на кооперации, работещи по трудово правоотношение в кооперацията, без обхванатите от следващите кодове; – 02 – за работещи при условията на първа категория труд; – 03 – за работещи при условията на втора категория труд; – 04 – за работещи по втори или допълнителен трудов договор; – 05 – за държавни служители, доброволците по Закона за защита при бедствия; – 06 – за военнослужещи по ЗОВС на Република България, държавните служители по ЗМВР и по Закона за изпълнение на наказанията, които се пенсионират при условията на първа категория; – 07 – за следователи по Закона за съдебната власт; – 08 – за лицата с учителски осигурителен стаж; – 09 – за членове на кооперации, получаващи възнаграждение за работа без трудово правоотношение в кооперацията; – 10 – за изпълнители по договори за управление и контрол на търговски дружества, на еднолични търговци, на неперсонифицирани дружества, както и синдици и ликвидатори; – 11 – за лица, осигурени за инвалидност поради общо заболяване, за старост и за смърт, и за трудова злополука и професионална болест; – 12 – за самоосигуряващи се; – 13 – за регистрирани земеделски производители и тютюнопроизводители; – 14 – за работещи без трудови правоотношения; – 15 – за лицата, които получават парично обезщетение за безработица; – 16 – за лица, работещи при сумирано отчитане на работното време за повече от един месец; – 17 – за служители на Националната разузнавателна служба и специалната куриерска служба на Министерството на транспорта, информационните технологии и съобщенията и служба „Военна информация“ на Министерството на отбраната; – 18 – за лица, за които за осигурителен стаж се зачита времето, през което работникът или служителят не е работил поради неправилно недопускане или отстраняване от работа или е бил без работа поради уволнение, което е признато за незаконно от компетентните органи; – 19 – за лица, на които за осигурителен стаж се зачита времето по чл. 9, ал. 3, т. 3 КСО; – 20 – за трудоустроени лица, на които за осигурителен стаж се зачита времето, през което не работят, тъй като не е предоставена подходяща работа от работодателя; – 21 – за лица, работещи по втори или допълнителен трудов договор, за които осигурителните вноски при основния работодател са внесени върху максималния осигурителен доход и осигурителният стаж се зачита на основание чл. 9, ал. 8 КСО; – 22 – за самоосигуряващи се, осигурени за инвалидност поради общо заболяване, за старост и смърт, избрали да подават еднократно декларация; – 23 – за самоосигуряващи се, осигурени за инвалидност поради общо заболяване, за старост и смърт, избрали да подават еднократно декларация и са осигурени върху максималния размер на осигурителния доход по трудово правоотношение, и осигурителният им стаж се зачита на основание чл. 9, ал. 8 КСО; – 24 – за членове на Висшия съдебен съвет и инспектори към инспектората на Висшия съдебен съвет, съдии, прокурори, държавни съдебни изпълнители, съдии по вписвания и съдебни служители с изключение на военните съдии и прокурори; – 25 – за лица, включени в програмата от социални помощи към осигуряване на заетост; – 26 – за инвалиди, работници и служители, които работят в специализирани предприятия, кооперации и цехове, съгласно Закона за интеграция на хората с увреждания; – 27 – за лица, получаващи обезщетение за времето, през което са останали без работа по Кодекса на труда, Закона за държавния служител и Закона за висшето образование; – 28 – за лица, които внасят само здравноосигурителни вноски за времето в неплатен отпуск, за времето на отглеждане на дете по чл. 165 и 167а от КТ (попълват се т. 2, 3, 4, 5 (5.1, 5.2, 5.3), 6, 7, 8, 9, 10, 11, 13, 14, 15, 27 и 28); – 29 – за други (попълва се само по изрично указание на НАП); – 71 – за членове на секционни избирателни комисии по Закона за избиране на народни представители, Закона за местните избори, Закона за избиране на членове на Европейския парламент от Република България и Закона за избиране на президент и вицепрезидент на републиката; – 72 – за лица, включени в програмата „В подкрепа на майчинството“; – 82 – за лица, упражняващи трудова дейност и получаващи доходи на изборни длъжности, както и за служителите с духовно звание на Българската православна църква и други регистрирани вероизповедания по Закона за вероизповеданията с изключение на лицата по чл. 4, ал. 1, т. 1 и 7 КСО; – 83 – за офицери и сержанти от Националната разузнавателна служба, специалната куриерска служба на Министерството на транспорта, информационните технологии и съобщенията и служба „Военна информация“ на Министерството на отбраната; – 84 – за изпратените за участие в международни мисии по реда на ЗМВР, избрали да се осигуряват за своя сметка за фонд „Пенсии“; – 85 – за лица, получаващи обезщетение за временна неработоспособност поради общо заболяване, бременност и раждане, трудова злополука или професионална болест след прекратяване на осигуряването; Забележка.попълва се само в случаите, когато временната неработоспособност поради общо заболяване, бременност и раждане, трудова злополука или професионална болест е възникнала преди 1.01.2007 г. и продължава без прекъсване и след тази дата; – 86 – за лица, работещи в международни органи и организации със съгласието на компетентните държавни органи, които са избрали да се осигуряват за своя сметка за фонд „Пенсии“; – 87 – за лица, изпратени на работа в чужбина от български посредник; – 88 – за лица, получаващи обезщетение по чл. 230, ал. 1 от ЗОВСРБ; – 89 – за съпрузите на военнослужещи, участващи в международни операции и мисии, получаващи обезщетение по чл. 231, ал. 1 от ЗОВСРБ; – 90 – за лицата получаващи доходи по § 1, т. 26, буква „и“ от допълнителните разпоредби на Закона за данъците върху доходите на физическите лица, за които не се подават данни за държавното обществено осигуряване, допълнително задължително пенсионно осигуряване и здравно осигуряване (осигурителен доход, осигурителни вноски, дни в осигуряване и др.), но задължително се подава информация за данъка по чл. 42 от закона; за лицата, полагащи труда си на територията на Република България, за които се прилага осигурителното законодателство на друга държава, но се дължи данък по чл. 42 от Закона за данъците върху доходите на физическите лица: За тези лица се попълват само данните за данъка в полетата на точки 31, 32, 33 и 34; – 91 – за съпругите/съпрузите на дългосрочно командированите служители в дипломатическа служба по време на задграничния им мандат; – 92 – за морските лица. 12.

1. Пореден номер на квалификационната група професии за осигурения – попълва се номерът на колоната на квалификационната група професии, в която е определена длъжността на лицето, съгласно ЗБ на ДОО за съответната година. 12.

2. Код икономическа дейност за осигурения – попълва се 4-значният код по КИД 2008 г. За лицата, наети в спомагателни дейности на работодателя, когато той извършва повече от една икономическа дейност, се попълва „0000“. 12.

3. Пореден номер на основна икономическа дейност на осигурителя – попълва се номерът на реда, в който е определена основната икономическа дейност на осигурителя, съгласно ЗБ на ДОО за съответната година. Бюджетните предприятия по смисъла на § 1, т. 1 от допълнителната разпоредба на Закона за счетоводството, които не прилагат минимален осигурителен доход – за работниците и служителите попълват код „99“.

Забележка. Точки 12.1, 12.2 и 12.3 се попълват само за вид осигурен 01, 02, 03, 04, 08, 10, 11, 16, 18, 19, 20, 25, 26, 72 и 82. 12.

4. Работодателят дължи вноски за месеца по Закона за гарантираните вземания на работниците и служителите при несъстоятелност на работодателя – за осигуреното лице се попълва в една позиция: – 0 – ако не дължи вноски; – 1 – ако дължи вноски.

13. Код продължаване на осигуряването – попълва се в една позиция: – 0 – ако осигуряването продължава от предходен месец; – 1 – ако лицето е включено в осигуряването през месеца, за който се подават данните.

14. Ден, от който осигуряването е възникнало – попълва се в две позиции първият ден в осигуряване.

15. Ден, в който осигуряването е прекратено – например при прекратяване на правоотношението, при ползване на неплатен отпуск, който не се зачита за осигурителен стаж, и др. Попълва се в две позиции последният ден в осигуряване.

16. Дни в осигуряване – общо.

Забележки: 1. Когато в т. 12 „Вид осигурен“ е попълнен код 16, в т. 16 се попълва 20000. След изтичане на периода на сумираното отчитане на работното време се подава нова декларация, като в т. 1 „Код корекция“ се попълва „К“. В позиции 1, 2, 3, 4 и 5 на т. 16 се попълват преизчислените работни дни в осигуряване за всеки месец.

2. Когато в т. 12 „Вид осигурен“ е попълнен код 85 или 90, точка 16 не се попълва.

Позиция 1: – ако лицето е осигурявано всички работни дни през месеца – попълва се 0; – ако лицето не е осигурявано всички работни дни през месеца – попълва се 1.

Позиции 2 и 3: – попълва се в две позиции общият брой работни дни в осигуряване.

Позиция 4: – попълва се законоустановеното работно време за длъжността; лицата с вид осигурен 9, 10, 12, 13, 14, 15, 22, 23, 71, 82, 84, 86, 87, 88, 89, 91 и 92 попълват 0.

Позиция 5: – попълва се дневното работно време в часове на осигуреното лице; когато дневното работно време е различно през отделните дни в месеца, се попълва в часове среднодневното работно време; когато при изчисляването се получи остатък, равен или по-голям от половин час, се закръглява на пълен час; лицата с вид осигурен 9, 10, 12, 13, 14, 15, 22, 23, 71, 82, 84, 86, 87, 88, 89, 91 и 92 попълват 0.

Сборът от дните, отразени в т. 16.1 до 16.6 и т. 16. А, трябва да съответства на дните, посочени в позиции 2 и 3 на т. 16.

16.1. Отработени и други дни с осигурителни вноски – попълват се в две позиции дните с осигурителни вноски. Такива са: отработените дни в осигуряване, дните в платен отпуск, дните, за които е упражнявана дейност по Наредбата за общественото осигуряване на самоосигуряващите се лица и българските граждани на работа в чужбина, и всички дни с осигурителни вноски на основание чл. 9, ал. 3 от Кодекса за социално осигуряване.

Не се попълват дните положен извънреден труд. 16.

2. Дни във временна неработоспособност, с изключение на дните, посочени в т. 16.5, 16.6 и 16. А – в две позиции се попълват дните във временна неработоспособност поради болест, гледане на болен член на семейството, бременност и раждане, санаторно-курортно лечение, карантина с право на обезщетение.

В тази точка се попълват и дните във временна неработоспособност поради общо заболяване, бременност и раждане след прекратяване на осигуряването в случаите, в които временната неработоспособност е възникнала преди 1.01.2007 г. и продължава без прекъсване и след тази дата. 16.

3. Дни за отглеждане на малко дете и в неплатен отпуск за бременност и раждане – в две позиции се попълват дните за отглеждане на малко дете съгласно чл. 164, 164а, 165, 167, 167а КТ, както и дните в неплатен отпуск за бременност и раждане. Тази точка се попълва и от самоосигуряващи се лица, които ползват аналогични права. 16.

4. Дни без осигурителни вноски, зачетени за осигурителен стаж – в две позиции се попълват работните дни в неплатен отпуск за временна неработоспособност, неплатен отпуск до 30 работни дни за една календарна година, който се зачита за осигурителен стаж, и други дни в осигуряване без осигурителни вноски. 16.

5. Дни в трудова злополука, с изключение на дните, посочени в т. 16. А – попълват се в две позиции дните във временна неработоспособност поради трудова злополука с право на обезщетение. В тази точка се попълват и дните в трудова злополука след прекратяване на осигуряването в случаите, в които временната неработоспособност е възникнала преди 1.01.2007 г. и продължава без прекъсване и след тази дата. 1

6.6. Дни в професионална болест, с изключение на дните, посочени в т. 16. А – попълват се в две позиции дните във временна неработоспособност поради професионална болест с право на обезщетение. В тази точка се попълват и дните в професионална болест след прекратяване на осигуряването в случаите, в които временната неработоспособност е възникнала преди 1.01.2007 г. и продължава без прекъсване и след тази дата.

16. А. Дни във временна неработоспособност с възнаграждение от работодателя на основание чл. 40, ал. 4 КСО – попълва се броят на работните дни, за които работодателят е изплатил възнаграждение на основание чл. 40, ал. 4 КСО. 16.

7. Отработени часове – общо – попълва се броят на отработените часове през месеца след превръщане на нощните часове в дневни, вкл. броят изработени часове извънреден труд и броят на часовете за времето на платен отпуск. Когато при изчисляването се получи остатък, равен или по-голям от половин час, се закръглява на пълен час. Тази точка не се попълва за лицата с код 09, 10, 12, 13, 14, 15, 18, 19, 20, 22, 23, 27, 28, 71, 82, 84, 85, 86, 87, 88, 89, 90, 91 и 92. 16.

8. Часове положен извънреден труд – попълва се броят на отработените часове извънреден труд след превръщане на нощните часове в дневни. Когато при изчисляването се получи остатък, равен или по-голям от половин час, се закръглява на пълен час. Тази точка не се попълва за лицата с код 09, 10, 12, 13, 14, 15, 18, 19, 20, 22, 23, 27, 28, 71, 82, 84, 85, 86, 87, 88, 89, 90, 91 и 92.

17. Доход, върху който се дължат здравноосигурителни вноски за периодите на временна неработоспособност или бременност и раждане – попълва се осигурителният доход, определен по реда на чл. 40, ал. 1, т. 5 от Закона за здравното осигуряване.

В тази точка не се включват сумите, изплатени на основание чл. 40, ал. 4 КСО. 17.

1. Доход, върху който се дължат здравноосигурителни вноски за периодите на отглеждане на дете до две години по Кодекса на труда, а за четвърто и следващо дете до изтичането на 6 месеца непосредствено след отпуска по чл. 163 КТ. 17.

2. Доход, от който е определено паричното обезщетение за периодите на временна неработоспособност или бременност и раждане – попълва се сума, равна на размера на среднодневния осигурителен доход, от който е изчислено обезщетението, умножен по броя на дните, за които е изплатено обезщетение за временна неработоспособност или бременност и раждане.

Забележка. Попълва се само в случаите, в които временната неработоспособност поради общо заболяване, бременност и раждане, трудова злополука или професионална болест е възникнала преди 1.01.2007 г. и продължава без прекъсване и след тази дата.

18. Върху сумата в т. 17 и 17.1 – попълва се процентът на здравноосигурителната вноска за сметка на работодателя съгласно ЗБ на НЗОК за съответната година.

19. Сума за социални разходи, върху която се дължат осигурителни вноски – попълва се сумата за социални разходи, давани постоянно или периодично, пряко на лицата по чл. 4, ал. 1 и 2 от Кодекса за социално осигуряване в пари или в натура, върху която се дължат осигурителни вноски за социално и за здравно осигуряване.

20. За фонд „Пенсии“ върху сумата в т. 19 – попълва се процентът осигурителна вноска съгласно Кодекса за социално осигуряване за сметка на работодателя и/или за сметка на осигуреното лице, когато е попълнена т. 19.

21. Осигурителен доход, върху който се дължат осигурителни вноски, включително сумата по чл. 40, ал. 4 КСО, с изключение на сумата по т. 19 – попълва се доходът съгласно чл. 6, ал. 2 КСО, вкл. сумата по чл. 40, ал. 4 КСО. При попълване на данните не се включва сумата по т. 19.

22. За фондове на ДОО без ТЗПБ върху сумите в т. 21 – попълва се процентът осигурителна вноска за фондовете на ДОО съгласно Кодекса за социално осигуряване за сметка на работодателя и/или за сметка на осигуреното лице без фонд „Трудова злополука и професионална болест“. 22.

1. Върху сумите в т. 19 и 21 – попълва се процентът на здравноосигурителната вноска за сметка на работодателя и/или за сметка на осигуреното лице съгласно ЗБ на НЗОК за съответната година, когато е попълнена т. 19 и/или т. 21. 22.

2. За фонд ТЗПБ върху сумите в т. 21 – попълва се процентът осигурителна вноска за сметка на осигурителя/морското лице за фонд „Трудова злополука и професионална болест“, определен съгласно Кодекса за социално осигуряване и приложение № 2 от ЗБ на ДОО за съответната година.

23. За Учителски пенсионен фонд върху сумите в т. 21 – попълва се процентът на осигурителната вноска за сметка на работодателя, която се внася в приход на УПФ. Отнася се само за лицата с учителски осигурителен стаж.

25. За професионален пенсионен фонд върху сумите в т. 19 и 21 – попълва се процентът на вноската за сметка на работодателя/морското лице съгласно Кодекса за социално осигуряване.

26. За универсален пенсионен фонд върху сумите в т. 19 и 21 – попълва се процентът на вноската съгласно Кодекса за социално осигуряване за сметка на работодателя и/или за сметка на осигуреното лице.

27. Доход, върху който се дължат вноски само за здравно осигуряване – попълва се осигурителният доход, върху който се дължат вноски за здравно осигуряване за времето в неплатен отпуск, за времето на отглеждане на дете по чл. 165 и 167а КТ и др.

28. Върху сумата в т. 27 – попълва се процентът здравноосигурителна вноска за сметка на работодателя или самоосигуряващия се.

29. Брутно трудово възнаграждение – попълва се сумата на брутното трудово възнаграждение, определено съгласно Кодекса на труда, Наредбата за структурата и организацията на работната заплата, колективен трудов договор и други нормативни актове, определящи вида и размерите на работните заплати и допълнителните трудови възнаграждения.

30. Процент вноска за фонд „Гарантирани вземания на работниците и служителите“ – попълва се процентът на осигурителната вноска за фонд „Гарантирани вземания на работниците и служителите“, определена със ЗБ на ДОО.

Забележка. Точки 29 и 30 се попълват само за лицата, работещи по трудови правоотношения, ако в т. 12.4 е попълнено „1“ и лицето не попада в кръга на лицата по чл. 7, т. 1 – 3 от Закона за гарантираните вземания на работниците и служителите при несъстоятелност на работодателя.

31. Начислен месечен облагаем доход – попълва се трудовото възнаграждение и всички други плащания в пари и/или в натура от работодателя или за сметка на работодателя, начислени за съответния месец, с изключение на доходите, посочени в чл. 24, ал. 2 ЗДДФЛ. Попълва се за лица с попълнен „Вид осигурен“ в т. 12 – 01, 02, 03, 04, 05, 06, 07, 08, 09, 10, 11, 12, 14, 16, 17, 18, 20, 21, 24, 25, 26, 27, 70, 72, 82, 83, 90 и 92.

Забележки: 1. Съдружниците в търговски дружества, собствениците на ЕООД или физическите лица – членове на неперсонифицирани дружества, попълват полетата на т. 31, 31а, 32 и 33 за доходи по § 1, т. 26, буква „и“ от допълнителните разпоредби на Закона за данъците върху доходите на физическите лица, върху които се дължи данък по чл. 42 от Закона за данъците върху доходите на физическите лица.

2. Полето на т. 31 за лицата с код за вид осигурен 14 се попълва само от акционери, притежаващи повече от 5 на сто от капитала на акционерното дружество, за доходи по § 1, т. 26, буква „и“ от допълнителните разпоредби на Закона за данъците върху доходите на физическите лица.

31а. Начислен месечен данък – попълва се размерът на начисления от работодателя данък по чл. 42, ал. 4 ЗДДФЛ. Попълва се само за лица, за които е попълнена т. 31.

32. Лични вноски за допълнително доброволно осигуряване – попълва се размерът на направените през месеца чрез работодателя лични вноски за допълнително доброволно осигуряване – в общ размер до 10 на сто от месечната данъчна основа по чл. 42, ал. 2 ЗДДФЛ. Попълва се само за лица, за които е попълнена т. 31.

33. Лични вноски за доброволно здравно осигуряване и премии/вноски по договори за застраховки „Живот“ – попълва се размерът на внесените през месеца за сметка на лицето чрез работодателя лични вноски за доброволно здравно осигуряване и премии/вноски по договори за застраховки „Живот“ в общ размер до 10 на сто от месечната данъчна основа по чл. 42, ал. 2 ЗДДФЛ. Попълва се само за лица, за които е попълнена т. 31.

34. Нетно възнаграждение – попълва се сумата на нетното възнаграждение, определена по реда на Наредбата за изчисляване и изплащане на паричните обезщетения и помощи от Държавното обществено осигуряване.

Забележка: Когато в т. 12 „Вид осигурен“ е попълнен код 28, се попълват т. 2, 3, 4, 5 (5.1, 5.2, 5.3), 6, 7, 8, 9, 10, 11, 13, 14, 15, 27 и 28.

Когато в т. 12 „Вид осигурен“ е попълнен код 85, точки от 17 до 34 не се попълват. § 12. В приложение № 2 в Указанията за попълване на декларация образец № 3 „Данни за здравно осигуряване на лица, осигурени от републиканския бюджет и други“ се правят следните изменения и допълнения: 1. В точка 1 изречението: „Не се извършва коригиране и заличаване на декларация образец № 3 след изтичане на 3 години от датата, на която са били дължими осигурителните вноски; в тези случаи декларациите се подават само след указания на ТД на НАП.“ се заличава.

2. Точка 4 се изменя така: „4. ЕИК – ЕИК по регистър БУЛСТАТ (ЕИК на търговеца) на лицето, клона, поделението, което определя дохода, върху който се дължат здравноосигурителни вноски.“

3. В точка 5. Вид осигурен: а) позиция 50 се изменя така: „– 50 – за пенсионери от държавното обществено осигуряване“; б) позиция 52 се изменя така: „– 52 – за социално слабите с право на социално подпомагане или лицата, настанени в специализирани институции за социални услуги“; в) в позиция 53 думите „ветераните от войните и военноинвалидите, инвалиди, пострадали при или по повод на отбраната на страната, по време на наборна военна служба, при природни бедствия и аварии и за пострадали при изпълнение на служебния си дълг служители на МВР и държавните служители“ се заличават; г) в позиция 54 думите „не са в трудови правоотношения“ се заменят с „не получават възнаграждение за извършвана дейност“; д) позиция 56 се изменя така: „– 56 – за лицата над 18-годишна възраст, които учат редовно – до завършване на средно образование;“.

4. Точка 11 се изменя така: „11. Доход – попълва се сумата на: – размера на пенсията или сбора от пенсиите без добавките към тях за лицата с код 50 в т. 5 „Вид осигурен“; – половината от минималния осигурителен доход за самоосигуряващите се, определен със ЗБ на ДОО за съответната година, за лицата с код 52, 53, 55, 56 и 57 в т. 5 „Вид осигурен“; – минималния осигурителен доход за самоосигуряващите се, определен със ЗБ на ДОО за съответната година, за лицата с код 54 в т. 5 „Вид осигурен“.

5. В точка 12 думите „внесена осигурителна вноска“ се заменят с „осигурителната вноска“. § 13. В приложение № 3 в Указанията за попълване на декларация образец № 5 „Авансово внесени социални и здравноосигурителни вноски“ се правят следните изменения и допълнения: 1. Основният текст на указанието се изменя така: „Декларация образец № 5 съдържа данни за авансово внесени вноски за социално, здравно осигуряване и допълнително задължително пенсионно осигуряване в универсален пенсионен фонд.

Декларация образец № 5 се попълва от: регистрирани като упражняващи свободна професия и/или занаятчийска дейност; еднолични търговци, собственици или съдружници в търговски дружества; членове на неперсонифицирани дружества, регистрирани земеделски производители и тютюнопроизводители; изпратени на работа в чужбина от български посредник; съпругите/съпрузите на дългосрочно командировани служители в дипломатически служби по време на задграничния им мандат; работещи в международни органи и организации със съгласието на компетентните държавни органи и изпратени за участие в международни мисии по реда на ЗМВР, и внесли авансово осигурителни вноски за: здравно осигуряване; фонд „Пенсии“; фонд „Пенсии“ и универсален пенсионен фонд, за определени от тях периоди през календарната година.

2. В точка 1 изречението: „Не се извършва коригиране и заличаване на декларация образец № 5 след изтичане на 3 години от датата, на която са били дължими осигурителните вноски; в тези случаи декларациите се подават само след указания на ТД на НАП или задължителни предписания на НОИ“ се заличава.

3. В точка 2 накрая се добавя: „или служебен номер, издаден от НАП“.

4. В точка 10 се правят следните изменения и допълнения: а) в позиция 87 думите: „и за съпругите/съпрузите на дългосрочно командированите служители в дипломатическа служба по време на задграничния им мандат“ се заличават; б) създава се позиция 91: „– 91 – за съпругите/съпрузите на дългосрочно командированите служители в дипломатическа служба по време на задграничния им мандат.“

5. В точка 16 думите „и ЗБ на ДОО за съответната година“ се заличават. § 14. В приложение № 4 в Указанията за попълване на декларация образец № 6 „Данни за дължими вноски и данък по чл. 42 ЗДДФЛ“ се правят следните изменения и допълнения: 1. В основния текст на указанието думите „за лицата, наети по трудови правоотношения“ се заличават.

2. Точка 7 до забележката се изменя така: „Код корекция – в полета от 7.1 до 7.4 се попълва: буква „К“ – когато се намалява размерът на декларираните задължения. В този случай, освен коригираните, се попълват и всички останали данни от съответната колона на подадената преди това декларация.

Самоосигуряващите се лица могат да коригират подадена декларация за дължимите осигурителни вноски в срока за подаване – 30 април.

Декларация образец № 6, подадена от осигурителите, работодателите, клонове и поделения, може да се коригира до края на месеца, следващ месеца на възникване на задължението за подаване на декларацията.

С код корекция „К“ не се коригират данните в т. 1, 2, 3 и 9.“

3. В точка 8 се правят следните изменения и допълнения: а) буква „а“ се изменя така: „а) За възнаграждения, върху които се дължат осигурителни вноски, с изключение на тези по буква „б“ се попълва код: – 1 Изплатен аванс за месеца.

– 2 Начислено и неизплатено или неначислено възнаграждение за месеца (с изключение на декларирани с код 1).

– 3 Изплатено възнаграждение за месеца (с изключение на декларирани с код 1).“; б) буква „б“ се изменя така: „б) За възнаграждения по договори за работа без трудово правоотношение и за дължимите здравноосигурителни вноски за служителите на Българската православна църква и други признати по нормативно установен ред вероизповедания, които не получават възнаграждение за извършвана дейност – 4.“

4. В точка 16 думите „за наетите по трудови правоотношения“ се заличават.

5. Точка 18 се изменя така: „18. Дата на изплащане/начисляване – попълва се датата /дд,мм,гггг/, на която са изплатени/начислени възнагражденията (не се попълва от самоосигуряващите се лица).

Когато възнагражденията са неначислени, се попълва датата /дд,мм,гггг/ на последния календарен ден от месеца, следващ месеца, през който е положен трудът.

Забележки: 1. В поле 16 – данъкът по чл. 42 ЗДДФЛ, удържан от работодателя при окончателното изплащане на облагаемия доход, начислен за съответния месец.

2. В поле 17 – данъкът по чл. 42, ал. 6 ЗДДФЛ, който работодателят внася, когато през съответния месец са направени само частични плащания за този или за друг месец.

3. В полетата на т. 16 и 17 се попълва и данъкът по чл. 42, ал. 6 ЗДДФЛ за доходите на съдружници, член-кооператори и акционери, притежаващи повече от 5 на сто от капитала на акционерното дружество, за полагане на личен труд в дружествата и кооперациите, в които те са съдружници, член-кооператори или акционери.“ § 15. Създава се приложение № 7 към чл. 2, ал. 3: Забележка на редакцията: виж приложението в PDF-а на броя

Указания за попълване на декларация образец № 7 „Данни за възникване на задължение за внасяне на здравноосигурителни вноски на основание чл. 40, ал. 5, т. 1 от Закона за здравното осигуряване“

Декларация образец № 7 се подава в компетентната териториална дирекция на Националната агенция за приходите от самоосигуряващите се лица, които имат задължение да внасят здравноосигурителни вноски на основание чл. 40, ал. 5, т. 1 от Закона за здравното осигуряване.

Декларацията се подава до края на месеца, следващ месеца, за който възниква задължението за внасяне на вноски на основание чл. 40, ал. 5, т. 1 от Закона за здравното осигуряване.

В декларацията се попълват: 1. Имената по документ за самоличност; 2. Единният граждански номер (ЕГН) на осигуреното лице, а за чуждестранните граждани се попълва личният номер на чужденец (ЛНЧ) или служебен номер, издаден от НАП за лицата, които нямат ЕГН или ЛНЧ; 3. Началната дата от периода, за който възниква задължението за внасяне на вноски на основание чл. 40, ал. 5, т. 1 от Закона за здравното осигуряване.

Заключителна разпоредба § 16. Наредбата влиза в сила от 1 януари 2010 г.

Министър: С. Дянков