Наредба за изменение и допълнение на Наредба № 2 от 2014 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2014 – 2018 г.

Наредба за изменение и допълнение на Наредба № 2 от 2014 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2014 – 2018 г. (обн., ДВ, бр. 34 от 2014 г.; изм., бр. 60 и 89 от 2014 г., бр. 92 от 2015 г., бр. 8 и 42 от 2016 г. и бр. 32 от 2017 г.) § 1. В чл. 3, ал. 3 се създава изречение второ: „Издадената заповед може да бъде изменена, като заповедта за изменение се публикува на интернет страницата на ДФЗ, без да се прилага срокът по ал. 7. “ § 2. В чл. 6, ал. 1 се правят следните изменения и допълнения: 1. В т. 1 думите „и същите“ се заменят с „при същите или различни“.

2. В т. 11 след думата „дейности“ се добавя „или етапи от дейност/и“, думите „кандидатът за подпомагане е получил“ се заменят с „е получено“, а след думите „финансиране от ЕС“ се добавя „за същите площи“. § 3. В чл. 8 се правят следните изменения и допълнения: 1. Алинея 3 се изменя така: „(3) Парично обезщетение получават производители, които надлежно са поддържали площите си през последните три години, предхождащи изкореняването, и са подали годишни декларации за реколта. Когато производителите извършват изкореняване на съществуващи плододаващи лозови насаждения, без да получават финансова помощ за това, парично обезщетение за загуба на доход им се предоставя само ако са уведомили ИАЛВ за предстоящото изкореняване на индивидуално определени площи най-малко 7 дни преди неговото начало. Изпълнителната агенция по лозата и виното предоставя на ДФ „Земеделие“ данни за: лицето, което извършва изкореняването; индивидуализация и подробно описание на агротехническото състояние на площите, на които се извършва изкореняването.“

2. В ал. 6 думите „Министърът на земеделието и храните“ се заменят с „Министърът на земеделието, храните и горите“.

3. В ал. 7 се създава т. 4: „4. физическото лице, собственик на капитала на еднолично дружество с ограничена отговорност или собственик на предприятието на едноличен търговец, попада в някоя от категориите, определени в чл. 106, параграф 1, чл. 107, параграф 1 или чл. 109, параграф 2, буква „а“ от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ, L 298/1 от 26 октомври 2012 г.).“ § 4. В чл. 9 се правят следните изменения и допълнения: 1. В ал. 2, т. 2, буква „а“ думата „стопански“ се заменя с „календарни“, а думите „изпълнение на дейностите по проекта“ се заменят с „окончателно изплащане на финансовата помощ по мярката“.

2. В ал. 3 след думите „чл. 5, ал. 1“ се добавя „т. 1, буква „а“ и“. § 5. В чл. 11 се правят следните изменения и допълнения: 1. В ал. 3 думите „а когато е издадено от Агенцията по геодезия, картография и кадастър – до настъпване на промени в кадастъра“ се заличават.

2. В ал. 4 се създават изречения трето и четвърто: „Към искането се прилагат документите по чл. 9, ал. 2, т. 2 и 3. Когато подадените при издаване на удостоверението по чл. 11 документи за правно основание за ползване са актуални към датата на искането, те не се подават отново.“ § 6. В чл. 12 се правят следните изменения и допълнения: 1. В ал. 5 думите „министъра на земеделието и храните“ се заменят с „министъра на земеделието, храните и горите“.

2. Създават се ал. 8, 9 и 10: „(8) При подаване на заявлението по ал. 1 длъжностно лице в Централното управление на Държавен фонд „Земеделие“ извършва преглед на документите в присъствието на кандидата или упълномощеното от него лице.

(9) При липса или нередовност на документите по ал. 1 длъжностното лице ги връща на кандидата, като писмено посочва установените липси и/или нередовности и му предоставя копие на контролен лист.

(10) Приетите заявления за подпомагане получават уникален идентификационен номер с отбелязани дата, час и минута.“ § 7. В чл. 15, ал. 3 думата „август“ се заменя със „септември“. § 8. В чл. 16, ал. 1 т. 2 се отменя. § 9. В чл. 17, ал. 5, т. 1 след думата „презасаждане“ се добавя „или разрешение за презасаждане, в което е преобразувано право на презасаждане,“. § 10. В чл. 21 се създава нова ал. 4: „(4) В случаите на получено авансово плащане ползвателите могат да искат удължаване на срока на действие на договора до края на втората винарска година, следваща годината на сключване на договора. В тези случаи не се прилагат сроковете по ал. 1, ал. 2, т. 3 и ал. 3. “ § 11. Наименованието на раздел „Допълнителни разпоредби“ се изменя така: „Допълнителна разпоредба“ § 12. В § 1, т. 26 от допълнителната разпоредба след думата „състав“ се добавя „със същите“. § 13. Навсякъде в наредбата думите „Министърът на земеделието и храните“, „министъра на земеделието и храните“ и „Министерството на земеделието и храните“ се заменят съответно с „Министърът на земеделието, храните и горите“, „министъра на земеделието, храните и горите“ и „Министерството на земеделието, храните и горите“.

Преходни и заключителни разпоредби § 14. Параграф 3, т. 1 се прилага за сключените договори по Национална програма за подпомагане на лозаро-винарския сектор за периода 2014 – 2018 г., по които към момента на влизане в сила на наредбата не е подадено заявление по чл. 17, ал. 1.

§ 15. Параграф 7 се прилага за подадените през финансова 2017 г. заявления за предоставяне на финансова помощ. § 16. Параграф 10 се прилага за всички договори, сключени по досегашния ред до влизане в сила на тази наредба. § 17. Наредбата влиза в сила от деня на обнародването й в „Държавен вестник“.

Министър: Румен Порожанов