Наредба за изменение и допълнение на Наредба № 19 от 2004 г. за производство и търговия на посадъчен материал от зеленчукови култури

Наредба за изменение и допълнение на Наредба № 19 от 2004 г. за производство и търговия на посадъчен материал от зеленчукови култури (обн., ДВ, бр. 51 от 2004 г.; изм., бр. 20от 2007 г.) § 1. В чл. 2 се правят следните изменения и допълнения: 1. В чл. 2, ал. 1 текстът “Наредба № 43 от 2003 г. за производство и търговия на семена от зеленчукови култури (ДВ, бр. 101 от 2003 г.)” се заменя с “Наредба № 96 от 8 август 2006 г. за търговия на посевен материал от зеленчукови култури на пазара на Европейския съюз (ДВ, бр. 71 от 2006 г.)”.

2. В чл. 2, ал. 4 текстът “Наредба № 43 от 2003 г. за производство и търговия на семена от зеленчукови култури ” се заменя с “Наредба № 96 от 8 август 2006 г. за търговия на посевен материал от зеленчукови култури на пазара на Европейския съюз”. § 2. В чл. 3, ал. 1 текстът “Наредба № 43 от 2003 г. за производство и търговия на семена от зеленчукови култури (ДВ, бр. 101 от 2003 г.)” се заменя с “Наредба № 96 от 8 август 2006 г. за търговия на посевен материал от зеленчукови култури на пазара на Европейския съюз”. § 3. В чл. 4 текстът “Наредба № 43 от 2003 г. за производство и търговия на семена от зеленчукови култури” се заменя с “Наредба № 96 от 8 август 2006 г. за търговия на посевен материал от зеленчукови култури на пазара на Европейския съюз”. § 4. В чл. 15а, ал. 1 думите “Директива 77/93/ЕС” се заменят с “Директива 2000/29/ЕС”. § 5. В чл. 20 думите “Директива 77/93/ЕС” се заменят с“Директива 2000/29/ЕС”. § 6. Навсякъде в § 1а думите “размножителен и” се заличават и накрая се добавя “и Директива на Съвета 2006/124/EС от 5 декември 2006 г. за изменение на Директива на Съвета 92/33/ЕЕС за търговия на зеленчуков посадъчен материал, различен от семена и Директива на Съвета 2002/55/ЕС за търговия на семена от зеленчукови култури”. § 7. Приложение № 1 се изменя така: “Приложение № 1 към чл. 1, ал. 2

Списък на родовете и видовете зеленчукови култури

Allium cepa I.

- (Cepa Group) - “лукова” група - лук

- (Aggregatum Group) - сборна група - лук шалот

Allium fistulosum L. - лук батун (Японски лук или Уелски лук)

Allium porrum L. - праз

Allium sativum L. - чесън

Allium schoenoprasum L. - лук резанец

Anthriscus cerefolium (L.) Hoffm. - кервел

Apium graveolens L. - листна и дръжкова целина; кореновидна целина

Asparagus officinalis L. - аспержи

Beta vulgaris L. - листно цвекло (манголд ) или “Chard”; салатно цвекло, включително “Cheltenham”

Brassica oleracea L. - листно зеле; карфиол; броколи или “Calabrese”; брюкселско зеле; савойско зеле; бяло главесто зеле; червено главесто зеле; алабаш

Brassica rapa L. - китайско зеле; турнепс

Capsicum annuum L. - пипер

Cichorium endivia L. - къдрава листна ендивия; обикновена листна ендивия

Cichorium intybus L. (partim) - цикория; дълголистна цикория или Италианска цикория; индустриална цикория

Citrullus lanatus (Thunb.) Matsum. et Nakai - диня

Cucumis melo L. - пъпеш

Cucumis sativus L. - краставици дълги; корнишони

Cucurbita maxima Duchesne - тиква

Cucurbita pepo L. - тиквички

Cynara cardunculus L. - артишок; кардун

Daucus carota L. - моркови; фуражни моркови

Foeniculum vulgare Mill. - резене

Lactuca sativa L. - салата

Lycopersicon esculentum Mill. - домати

Petroselinum crispum (Mill.) Nyman ex A. W. Hill - магданоз

Phaseolus coccineus L. - многоцветен фасул

Phaseolus vulgaris L. - фасул пешак (нисък френски фасул); фасул вейков (увивен френски фасул)

Pisum sativum L. (partim) - грах набръчкан; грах кръглозърнест; захарен грах

Raphanus sativus L. - репички и ряпа; черна ряпа

Rheum rhabarbarum L. - ревен

Scorzonera hispanica L. - черен корен

Solanum melongena L. - патладжан

Spinacia oleracea L. - спанак

Valerianella locusta (L.) Laterr. - полска салата

Vicia faba L. (partim) - бакла

Zea mays L. (partim) - захарна царевица; пуклива царевица”.

Заключителна разпоредба § 8. Наредбата влиза в сила от 1 юли 2007 г.

Министър: Н. Кабил