Правилник за изменение и допълнение на Правилника за организацията и работата на домовете за временно настаняване на малолетни и непълнолетни

МИНИСТЕРСТВО НА ВЪТРЕШНИТЕ РАБОТИ

Правилник за изменение и допълнение на Правилника за организацията и работата на домовете за временно настаняване на малолетни и непълнолетни (ДВ, бр. 83 от 1998 г.) § 1. Създава се нова глава първа „Общи положения". § 2. В чл. 1 се прави следното допълнение: След думите „малолетни и непълнолетни" в края на изречението се добавя „и чл. 39 от Закона за закрила на детето." § 3. След чл. 3 се обособява глава втора „Организация на домовете за временно настаняване на малолетни и непълнолетни". § 4. В чл. 4 се прави следното изменение: думите „съответната РДВР" се заменят със „съответната териториална служба на МВР". § 5. В чл. 5 се създава ал. 2: „(2) При отсъствие на началника на ДВНМН функциите му се осъществяват от определен от него служител." § 6. Член 6 се изменя така: „Чл. 6. В ДВНМН се назначават служители в съответствие с утвърдения щат." § 7. В чл. 7 се правят следните изменения и допълнения: 1. Досегашната ал. 2 става ал. 1.

2. Досегашната ал. 1 става ал. 2 и се изменя така: „(2) В ДВНМН може да се създава медико-педагогически съвет, който се ръководи от началника на дома и е негов съвещателен орган. В съвета участват педагози, психолози и лека-ри-психиатри." § 8. Досегашната глава втора става глава трета. § 9. В чл. 8 се правят следните изменения и допълнения: 1. В ал. 1 се създава т. 5 със следното съдържание: „5. на които е предоставена полицейска закрила."

2. Алинея 2 се изменя така: „(2) Малолетните и непълнолетните по ал. 1 се настаняват в домовете по предложение на полицейски орган, Централната комисия за борба срещу противообществените прояви на малолетните и непълнолетните (ЦКБППМН), местна комисия за борба срещу противообществените прояви на малолетните и непълнолетните (МКБППМН) и дирекция „Социално подпомагане" (ДСП). В тези случаи органът, настанил лицето, уведомява районното полицейско управление по постоянен адрес на лицето и неговите родители или лицата, които ги заместват."

3. В ал. 3 в изречение второ след думите „по предложение на началника на дома" се добавя текстът „или определен от него служител".

4. В ал. 4 изречение второ се заличава.

5. Алинея 5 се отменя. § 10. В чл. 9, ал. 4 думите „РДВР" се заменят със „съответната териториална служба на МВР". § 11. В чл. 10 се правят следните изменения: 1. В ал. 1: а) след думата „хигиенно" се добавя „обслужване"; б) думите „санитарно обслужване" се заменят със „санитарна обработка".

2. Алинея 2 се изменя така: „(2) Приетите малолетни и непълнолетни първоначално се поставят в изолатор до извършването на необходимите прегледи."

3. Алинея 3 се отменя. § 12. Създава се чл. 10а със следното съдържение: „Чл. 10а. (1) На настанените малолетни и непълнолетни се забранява по време на престоя им в дома да държат в себе си пари, документи и вещи, с които могат да застрашат своя живот и здраве или живота и здравето на други лица.

(2) Парите, документите и вещите се описват в опис и се оставят на съхранение в определено от началника на дома място.

(3) Описът се съставя в два еднакви екземпляра, единият от които се прилага към вещите, а другият се предава на настаненото лице.

(4) При прекратяване на престоя парите, документите и вещите се връщат на лицето срещу разписка." § 13. Член 11 се изменя така: „Чл. 11. На лицата, приети в ДВНМН, се извършва медицински преглед, за което се съставя съответната документация, а при необходимост се изпращат за преглед и лечение от специалист от извънболничната медицинска помощ или в болнично заведение." § 14. В чл. 12 се правят следните изменения и допълнения: 1. В ал. 1 след думата „началника" се добавя „или определен от него служител".

2. Създава се нова ал. 2 със следното съдържание: „(2) В извънработно време, в почивни и празнични дни настаняването се извършва от дежурния в дома."

3. Досегашната ал. 2 става ал. 3 и се изменя така: „(3) За всяко настанено лице се попълва карта за настанено лице в ДВНМН."

4. Алинея 3 се отменя. § 15. В чл. 13 се правят следните изменения и допълнения: 1. Създава се нова ал. 1: „Чл. 13. (1) След настаняване малолетните и непълнолетните се разпределят по спални помещения."

2. Досегашният текст става ал. 2.

3. Създава се т. 4: „4. лица, на които е предоставена полицейска закрила." § 16. В чл. 14, ал. 2 след думите „В изключителни случаи" се добавят „когато интересите на детето налагат това". § 17. В чл. 16 т. 4 се изменя така: „4. за настанените малолетни и непълнолетни по чл. 8, ал. 1, т. 4 незабавно се уведомява РПУ по постоянен адрес на лицето за откриване на процедура за настаняване в съответно специализирано заведение." § 18. В чл. 17 се правят следните изменения и допълнения: 1. Алинея 1 се изменя така: „(1) След установяване самоличността и постоянния адрес на лицата по чл. 8, ал. 1, т. 1 престоят им в дома се прекратява, освен ако се налага да бъде продължен на друго основание."

2. Алинея 4 се изменя така: „(4) Лицата, настанени по чл. 8, ал. 1, т. 4, се съпровождат до съответните специализирани заведения, в които са настанени."

3. Създават се ал. 6 и 7: „(6) Лицата по чл. 8, ал. 1, т. 5 се предават на органа, осъществяващ полицейската закрила.

(7) Лицата по ал. 1—5 се предават с протокол." § 19. В чл. 18 се правят следните изменения и допълнения: 1. В изречение първо след думите „от началника на дома" се добавя „или определен от него служител".

2. В изречение второ думите „регистрационната карта" се заменят с „картата за настанено лице в ДВНМН". § 20. Досегашната глава трета става глава четвърта. § 21. В чл. 19 се правят следните изменения и допълнения: 1. Точка 2 се изменя така: „2. безплатно вещево доволствие по нормите, посочени в заповед относно норматив за обезпечаване с облекло, обувки и постелно имущество за ползване от малолетни и непълнолетни в специализираните заведения (ДВНМН);".

2. В т.5 след думата „дневно" се добавя „в зависимост от атмосферните условия". § 22. Досегашната глава четвърта става глава пета със следното заглавие: „Издирвателна и корекционно-възпитателна дейност с настанените в ДВНМН". § 23. В чл. 26 ал. 2 се изменя така: „(2) Дейността по ал. 1 се осъществява със съдействието на органите на полицията, Държавната агенция за закрила на детето (ДАЗД), ЦКБППМН, МКБППМН, отделите за закрила на детето към дирекциите „Социално подпомагане", приютите за безнадзорни деца и др." § 24. В чл. 27, ал. 1, т. 3 думите „и трудова" се заличават, а след думата „културна " се поставя съюзът „и". § 25. В чл. 28, ал. 1 след думите „медико-пси-хологическо изследване" се добавя „в областните (градските) диспансери за психични заболявания". § 26. Досегашната глава пета става глава шеста със следното заглавие: „Материално-техническо и финансово осигуряване и отчетност". § 27. В чл. 29 се създава ал. 6 със следното съдържание: „(6) В ДВНМН се води медицинска документация, утвърдена с Рамковия договор между Министерството на здравеопазването, Българския лекарски съюз и Националната здравно-осигурителна каса." § 28. Член 31 се изменя така: „Чл. 31. (1) В ДВНМН се води следната документация: 1. дневник за доведени лица в ДВНМН; 2. опис на парите, документите и вещите, приети на съхранение; 3. карта за настанено лице в ДВНМН; 4. предложение до прокуратурата; 5. съпроводително писмо; 6. протокол за предаване на лице; 7. уведомително писмо; 8. разписка за връщане на парите, документите и вещите, приети на съхраниние.

(2) Образците на документите по ал. 1 се определят от главния секретар на МВР." § 29. Член 32 се изменя така: „Чл. 32. (1) Всички действия по настаняването, престоя и прекратяване на престоя в ДВНМН се отразяват в съответните документи, посочени в правилника.

(2) Документите по чл. 31, с изключение на дневника за доведени лица в ДВНМН, се съхраняват две години след навършване на пълнолетие на лицето, след което се унищожават по съответния ред." § 30. Член 33 се изменя така: „Чл. 33. Документите, в които се отразяват личните данни и друга информация, засягаща настанените в ДВНМН лица, се ползват само от органите на МВР, следствието, прокуратурата и съда."

Министър: Г. Петканов