Инструкция за изменение и допълнение на Инструкция № Із-417 от 2010 г. за организацията и технологията на работа на структурите на МВР при издаване на български лични документи

Инструкция за изменение и допълнение на Инструкция № Із-417 от 2010 г. за организацията и технологията на работа на структурите на МВР при издаване на български лични документи (ДВ, бр. 22 от 2010 г.) § 1. В чл. 22 ал. 6 се отменя. § 2. В чл. 31 се създава ал. 6: „(6) В случай че не може да се постигне необходимото качество съгласно предходните алинеи, не се записват пръстови отпечатъци в документа.“ § 3. В чл. 38 ал. 1 се изменя така: „(1) Дейността „Контрол преди персонализация“ се извършва в звената „БДС“ при СДВР/ОДМВР. За документите на постоянно пребиваващите чужденци и удостоверенията за пътуване зад граница на лица без гражданство дейността „Контрол преди персонализация“ се извършва от ДМ – МВР.“ § 4. В чл. 39 ал. 2 се изменя така: „(2) Персонализираните от ДБДС документи на постоянно пребиваващите чужденци и удостоверенията за пътуване зад граница на лица без гражданство се предават с опис на ДМ – МВР. Комплектоването на преписки се извършва от служители на ДМ – МВР.“ § 5. В чл. 56 се правят следните изменения и допълнения: 1. Досегашният текст става ал. 1.

2. Създава се ал. 2: „(2) В случай че заявлението за издаване на СУМПС е подадено в РУ на МВР, комплектованите преписки се изпращат с придружително писмо и опис от звената „Пътна полиция“ при СДВР/ОДМВР до съответното РУ на МВР.“ § 6. В чл. 57 се правят следните изменения и допълнения: 1. Създава се нова ал. 6: „(6) В случай че заявлението за издаване на СУМПС е подадено в РУ на МВР, служителите от звената „Пътна полиция“ при СДВР/ОДМВР уведомяват заявителя за обстоятелствата по ал. 5 и го насочват към съответното звено „Пътна полиция“ при СДВР/ОДМВР.“

2. Досегашната ал. 6 става ал. 7 и се изменя така: „(7) Връчването на персонализираните СУМПС по приети в РУ на МВР при СДВР/ОДМВР заявления се извършва в съответното РУ на МВР при СДВР/ОДМВР.“

3. Досегашната ал. 7 става ал. 8.

4. Създава се ал. 9: „(9) След връчване на новото СУМПС и контролния талон от РУ на МВР при СДВР/ОДМВР заявленията и унищожените СУМПС се подреждат в папки и с опис и придружително писмо се изпращат в съответното звено „Пътна полиция“ при СДВР/ОДМВР.“

Министър: Цв. Цветанов