Постановление № 123 от 30 май 2006 г. за закриване на Педагогическия колеж - Пазарджик, в структурата на Пловдивския университет “Паисий Хилендарски”

ПОСТАНОВЛЕНИЕ № 123 ОТ 30 МАЙ 2006 Г. за закриване на Педагогическия колеж - Пазарджик, в структурата на Пловдивския университет “Паисий Хилендарски”

МИНИСТЕРСКИЯТ СЪВЕТ ПОСТАНОВИ: Член единствен. Закрива Педагогическия колеж - Пазарджик, в структурата на Пловдивския университет “Паисий Хилендарски”.

Преходни и заключителни разпоредби § 1. От учебната 2006 - 2007 г. студентите от закрития колеж продължават обучението си в Педагогическия факултет на Пловдивския университет “Паисий Хилендарски”. § 2. Движимото имущество и архивът на закрития колеж се предоставят на Пловдивския университет “Паисий Хилендарски”. § 3. Постановлението се приема на основание чл. 9, ал. 3, т. 3 от Закона за висшето образование. § 4. Постановлението влиза в сила от 1 септември 2006 г.

Министър-председател: Сергей Станишев

Главен секретар на Министерския съвет: Севдалин Мавров