Наредба за изменение на Наредба № 7 от 1997 г. за продажба на движими вещи - частна държавна собственост

МИНИСТЕРСТВО НА ФИНАНСИТЕ

Наредба за изменение на Наредба № 7 от 1997 г. за продажба на движими вещи - частна държавна собственост (обн., ДВ, бр. 109 от 1997 г.; доп., бр. 37 от 1998 г.; изм., бр. 15 и 55 от 1999 г.) § 1. В чл. 5 ал. 1 се изменя така: “Чл. 5. (1) В случаите, когато балансовата стойност на една вещ или общата стойност на вещите не надвишава 10 000 лв., продажбата се извършва след провеждане на търг с тайно наддаване.” § 2. В чл. 17, ал. 1 числото “3000” се заменя с “10 000”. § 3. В чл. 18 числото “3000” се заменя с “10 000”.

Заключителна разпоредба § 4. Наредбата влиза в сила от 1 януари 2006 г.

Министър: Пл. Орешарски