Наредба № 7 от 4 октомври 2004 г. за условията и реда за издаване на индивидуални лицензии без конкурс или търг за осъществяване на далекосъобщения чрез далекосъобщителни мрежи от неподвижната радиослужба

НАРЕДБА № 7 от 4 октомври 2004 г. за условията и реда за издаване на индивидуални лицензии без конкурс или търг за осъществяване на далекосъобщения чрез далекосъобщителни мрежи от неподвижната радиослужба

Раздел I

Общи положения Чл. 1. С тази наредба се определят условията и редът, при които Комисията за регулиране на съобщенията, наричана по-нататък “комисията”, издава без конкурс или търг индивидуални лицензии за осъществяване на далекосъобщения чрез далекосъобщителни мрежи от неподвижната радиослужба.

Чл. 2. Далекосъобщителните мрежи по чл. 1 са обществени от вида “точка към точка” и обособени от вида “точка към точка” или “точка към много точки”.

Раздел II

Условия за издаване на индивидуални лицензии Чл. 3. Индивидуални лицензии за осъществяване на далекосъобщения чрез далекосъобщителни мрежи от неподвижната радиослужба се издават без конкурс или търг в случаите, определени в чл. 55, ал. 2 от Закона за далекосъобщенията.

Чл. 4. Индивидуални лицензии за осъществяване на далекосъобщения чрез далекосъобщителни мрежи от неподвижната радиослужба се издават на еднолични търговци, юридически лица и на представителства и други организации със статут на дипломатически мисии. Индивидуални лицензии за обособени далекосъобщителни мрежи се издават и на физически лица.

Чл. 5. Лицата, които кандидатстват за издаване на индивидуална лицензия по реда на тази наредба, следва да докажат, че за тях не са налице обстоятелствата по чл. 57, ал. 1, т. 3 от Закона за далекосъобщенията.

Чл. 6. Радиочестотните разпределения, които могат да се използват при осъществяване на далекосъобщения чрез далекосъобщителни мрежи от неподвижната радиослужба по чл. 2, са определени в приложение № 1.

Раздел III Ред за издаване на индивидуални лицензии Чл. 7. (1) Лицата по чл. 4 подават писмено заявление до комисията.

(2) Заявлението съдържа: 1. имена, ЕГН и постоянен адрес - за физически лица, и наименование на заявителя, седалище, адрес на управление, номер по НДР и идентификационен код по БУЛСТАТ - за юридически лица и еднолични търговци; 2. желан срок и териториален обхват на лицензията.

(3) Към заявлението се прилагат: 1. заверено копие от съдебното решение за регистрация; 2. заверено копие от удостоверение за актуално състояние, издадено не по-рано от 30 дни преди подаване на заявлението; 3. удостоверение, че лицето не е обявено в несъстоятелност или не е в производство за обявяване в несъстоятелност; 4. заверено копие от идентификационна карта по БУЛСТАТ; 5. декларация, че лицето не е лишено от правото да упражнява търговска дейност, по образец на комисията; 6. документи, удостоверяващи, че лицето няма парични задължения към държавата, установени с влязъл в сила акт на компетентен орган, или задължение към осигурителни фондове, издадени не по-рано от 30 дни преди подаване на заявлението; 7. данни за далекосъобщителната мрежа; 8. документ за платена такса за разглеждане на заявлението.

(4) Документите по ал. 3, с изключение на документа по т. 5 и 8, не се прилагат от представителства и други организации със статут на дипломатически мисии и от физически лица, освен ако са еднолични търговци.

Чл. 8. (1) Към заявлението се прилагат документи относно далекосъобщителната мрежа.

(2) Данните за далекосъобщителната мрежа съответстват на приложение № 2.

(3) При подаване на заявление, в случаите когато заявената далекосъобщителна мрежа се състои от повече от 10 участъка, техническите данни се попълват таблично, като се предоставя и копие на електронен носител във формат, определен от комисията.

(4) За обществените далекосъобщителни мрежи се описват и видовете услуги, които операторът възнамерява да предоставя чрез далекосъобщителната мрежа.

Чл. 9. Всички документи се подават на български език в два екземпляра.

Чл. 10. Непълноти и/или нередовности в изискуемите документи се отстраняват при условията и по реда на чл. 56, ал. 4 от Закона за далекосъобщенията.

Чл. 11. Комисията в 6-седмичен срок от постъпване на заявлението се произнася с решение за издаване или отказва издаване на индивидуална лицензия, за което писмено уведомява заявителя.

Чл. 12. Комисията осъществява национално координиране и съгласуване в съответствие с изискванията на чл. 28, ал. 1, т. 3 от Закона за далекосъобщенията и на Наредбата за определяне на процедурните правила и техническите параметри за работа на далекосъобщителни мрежи от неподвижната радиослужба (ДВ, бр. 75 от 2004 г.).

Чл. 13. Комисията в срока по чл. 11 отказва издаването на индивидуална лицензия, когато са налице обстоятелствата по чл. 57, ал. 1 от Закона за далекосъобщенията.

Чл. 14. В лицензията се определят условия относно предоставянето в комисията на работен проект - част “Технология” и протокол от измервания, в съответствие с Наредбата за определяне на процедурните правила и техническите параметри за работа на далекосъобщителни мрежи от неподвижната радиослужба.

Чл. 15. Изменение и допълнение на индивидуална лицензия за осъществяване на далекосъобщения чрез далекосъобщителна мрежа от неподвижната радиослужба се извършва от комисията въз основа на писмено заявление, към което се прилагат всички изискващи се приложения и документи в два екземпляра на български език по реда на глава пета, раздел V от Закона за далекосъобщенията.

Чл. 16. Спиране, прехвърляне, прекратяване или отнемане на индивидуална лицензия за осъществяване на далекосъобщения чрез далекосъобщителна мрежа от неподвижната радиослужба се извършват от комисията по реда на глава пета, раздел V от Закона за далекосъобщенията.

Чл. 17. (1) За всяка промяна в местоположението и/или техническите параметри на далекосъобщителната мрежа лицензираният оператор е длъжен да отправи до комисията мотивирано искане за изменение и допълнение на лицензията.

(2) Комисията се произнася по искането по реда и в сроковете съгласно чл. 76 от Закона за далекосъобщенията.

Раздел IV

Съдържание на индивидуалните лицензии Чл. 18. (1) Индивидуалните лицензии на обществените далекосъобщителни оператори включват условията по чл. 73, ал. 1, както и следните условия по чл. 73, ал. 2 от Закона за далекосъобщенията: 1. предоставен индивидуално определен ограничен ресурс; 2. ефективно и без радиосмущения използване на радиочестотния спектър; 3. съдействие относно въвеждането в страната на европейски и международни далекосъобщителни стандарти.

(2) Лицензиите на операторите по чл. 1 съдържат задължения за предоставяне на следната информация: 1. годишен отчет за приходите и разходите, изготвен в съответствие с националните счетоводни стандарти, в срок 15 дни след заверката му от одитор, регистриран по реда на Закона за независимия финансов одит; лицензираните далекосъобщителни оператори, които осъществяват и друга търговска дейност, водят самостоятелна аналитична отчетност за приходите си от лицензираната дейност и ги записват отделно в отчета за приходите и разходите; 2. отчет за лицензираната дейност, изготвен по образец на комисията и съдържащ финансово-икономическа и техническа информация.

(3) Образецът по ал. 2, т. 2 се публикува на страницата на комисията в Интернет и в един национален ежедневник не по-късно от един месец преди края на съответното полугодие.

(4) Лицензираните далекосъобщителни оператори са длъжни да предоставят годишен отчет по образеца по ал. 2, т. 2 за лицензираната дейност в срок до 30 април на следващата година и отчет за лицензираната дейност за първото полугодие в срок до 30 септември на съответната година.

(5) В случай че образецът не е публикуван в срока по ал. 3, т. 2, лицензираните далекосъобщителни оператори следва да представят отчета за лицензираната дейност в едномесечен срок от датата на публикуването на образеца.

Чл. 19. Индивидуалните лицензии на обособените далекосъобщителни оператори включват условията по чл. 73, ал. 1, т. 1, 2, 11, 12, 14, 15 и 16 от Закона за далекосъобщенията, както и следните условия по чл. 73, ал. 2 от Закона за далекосъобщенията: 1. предоставен индивидуално определен ограничен ресурс; 2. ефективно и без радиосмущения използване на радиочестотния спектър.

Допълнителна разпоредба § 1. По смисъла на тази наредба: 1. “Далекосъобщителна мрежа от неподвижната радиослужба от вида “точка към точка” е далекосъобщителна мрежа, състояща се от определен брой (един или повече) радиорелейни участъци, всеки от които осигурява далекосъобщения между две радиорелейни станции, разположени в определени неподвижни точки.

2. “Далекосъобщителна мрежа от неподвижната радиослужба от вида “точка към много точки” е далекосъобщителна мрежа, включваща една или повече конфигурации, състоящи се от свързвани посредством далекосъобщения една станция в неподвижна точка с повече от една станция, разположени също в неподвижни точки.

Преходни и заключителни разпоредби § 2. Издадените индивидуални лицензии до влизането в сила на тази наредба запазват действието си до изтичане на техния срок. § 3. Тази наредба отменя Наредба № 7 за условията и реда за издаване на индивидуални лицензии за изграждане, поддържане и използване на мрежи от фиксирани радиорелейни линии без конкурс или търг (ДВ, бр. 61 от 2000 г.). § 4. Наредбата се издава на основание чл. 58 от Закона за далекосъобщенията.

Министър: Н. Василев

Приложение № 1 към чл. 6

Радиочестотни разпределения

Далекосъобщителни мрежи от неподвижната радиослужба от вида “точка към точкa”

Таблица № 1

Забележка на редакцията: виж таблицата в PDF-а на броя

Далекосъобщителни мрежи от неподвижната радиослужба от вида “точка към много точки”

Таблица № 2

Забележка на редакцията: виж таблицата в PDF-а на броя

Приложение № 2към чл. 8, ал. 2

Данни за далекосъобщителните мрежиот неподвижна радиослужба

I. Далекосъобщителни мрежи от вида “точка към точка”

Необходимите технически данни за далекосъобщителните мрежи от неподвижна радиослужба включват: 1. Данни за териториалния обхват на далекосъобщителната мрежа.

1.1. Географска карта в подходящ мащаб с нанесени всички радиорелейни (РР) участъци в далекосъобщителната мрежа. 1.

2. Географска или топографска карта от хартиен или цифров източник с мащаб не по-дребен от 1:25 000, с нанесено местоположение на РР станции и техните имена или кодове като разпечатка с формат не по-малък от А4. За цифров източник се отбелязва форматът на клетката (напр. 100 ґ 100). 1.

3. Документ за географските координати и надморските височини (коти терен), дадени във формат deg(E/N) min sec (градуси(E/N)минути секунди) и метри на РР станции от неподвижната радиослужба. Данните за географските координати, измерени с GPS станция, трябва да бъдат в система WGS 84. 1.

4. За всички заявени РР станции, предвидени за разполагане на обекти на лицензирани далекосъобщителни оператори, не се изискват други данни и документи освен пълния адрес и точното наименование на станцията съгласно лицензията на оператора за станцията.

2. Технически данни за далекосъобщителната мрежа (попълват се в приложенията към заявлението). 2.

1. Вид на пренасяната информация: данни, телевизионни и/или радиосигнали. 2.

2. Желан радиочестотен обхват. Размерна единица - MHz, GHz. 2.

3. Общ брой на РР участъците в далекосъобщителната мрежа. 2.

4. Наименования на началната и крайната РР станция на всеки участък. 2.

5. Заемана радиочестотна лента за една носеща радиочестота съгласно приложение № 1. Размерна единица - MHz. 2.

6. Дължини на РР участъци в километри, определени с точност до втория знак. 2.

7. Данни за наличие на пряка радиовидимост (да/не) или чертеж на профила на участъка за коефициент на рефракция К = 1. Препоръчва се просвет най-малко 0,6 от Първа Френелова зона. 2.

8. За всеки РР участък се попълват: 2.8.1. Данни за географските координати и надморските височини, наименованията и адресите на РР станциите.

2.8.2. Височина на фокуса на антената над кота терен. Размерна единица m. 2.8.3. Азимут на посоката на излъчване от антената. Размерна единица deg. 2.8.

4. Коефициент на усилване на антената. Размерна единица dBi. Диаметър на антената. Размерна единица m. Широчина на главния лъч на антената за средната честота на радиочестотния обхват. Размерна единица deg. 2.8.

5. Поляризация на сигнала. 2.8.

6. Носеща радиочестота. Размерна единица - MHz.

Ако се кандидатства за РР участък с повече от една носеща радиочестота, се указват стойностите на всички радиочестоти и заеманата радиочестотна лента за всяка една от тях или техният брой като отделни записи. Ако се кандидатства за РР участък с резервиране по радиочестота, се посочват всички стойности на носещите на съответните предавателни честоти. Ако се кандидатства за еднопосочен РР участък, това се указва чрез посочване на предавателна радиочестота само за необходимото направление. 2.8.

7. Върхова мощност на предавателя. Размерна единица dBm. Ако се кандидатства за еднопосочен РР участък, това се указва чрез посочване на мощност на предавателя само за необходимото направление. 2.8.

8. Вид на модулацията - аналогова или цифрова. При цифрова модулация се посочват типът и броят на модулационните нива. Скорост на цифровия поток. Размерна единица Mbit/s. 2.8.9. Допълнителни загуби в тракта, ако има такива. Размерна единица dB. 2.

9. Незадължителни записи: 2.9.1. Означение на излъчвания сигнал. Означението на излъчвания сигнал се определя съгласно Приложение AP1 към Радиоправилата на Международния съюз по далекосъобщения (ITU, Radioregulations, AP1, Appendix 1). 2.9.

2. Ъгъл на елевация на антената. Размерна единица deg. 2.9.

3. Тип на РР апаратура и производител. Тип на антената и производител. При наличие на фидерен тракт - тип на фидера и производител. 2.9.

4. Минимално необходимо прагово ниво на сигнала на входа на приемника. Размерна единица dBm. Минимално необходимо отношение сигнал/шум на входа на приемника. Размерна единица dB. Минимално необходимо отношение сигнал/смущение на входа на приемника. Размерна единица dB.

II. Далекосъобщителни мрежи от вида “точка към много точки”

Необходимите технически данни за далекосъобщителните мрежи от неподвижна радиослужба от вида “точка към много точки” включват: 1. Данни за териториалния обхват на далекосъобщителната мрежа. 1.

1. Географска карта в подходящ мащаб с нанесена зона на покритие на всяка клетка от далекосъобщителната мрежа. 1.

2. Географска или топографска карта от хартиен или цифров източник с мащаб не по-дребен от 1:25 000, с нанесено местоположение на РР станции и техните имена или кодове като разпечатка с формат не по-малък от А4. За цифров източник се отбелязва форматът на клетката (напр. 50 ґ 50). 1.

3. Чертеж, изобразяващ топологията на далекосъобщителната мрежа. 1.

4. Документ за географските координати и надморските височини (кота терен) на станциите от вида “точка” (станция Т) и на станциите от вида “много точки” (станция МТ) от неподвижната радиослужба във формат deg(E/N)min sec (градуси(E/N)минути секунди) и метри в система WGS 84. Данните за географските координати, измерени с GPS станция, трябва да бъдат дадени в система WGS 84. 1.

5. За всички заявени станции, предвидени за разполагане на обекти на лицензирани далекосъобщителни оператори, данни не се изискват освен пълния адрес и точното наименование на станцията съгласно лицензията на оператора, собственик на станцията.

2. Технически данни за далекосъобщителната мрежа.

Техническите данни за далекосъобщителни мрежи от вида “точка към много точки” се попълват за всяка зона на обслужване и за всяка станция от вида Т и МТ. 2.

1. Общи данни за една далекосъобщителна мрежа от вида “точка към много точки”. 2.

1.1. Желан радиочестотен обхват. Размерна единица - MHz, GHz. 2.1.

2. Вид на далекосъобщителната мрежа: честотно разделяне на дуплексно спрегнатите канали (frequency division duplex - FDD) или с разделяне на дуплексно спрегнатите канали по време (time division duplex - TDD). 2.1.

3. Вид на технологията на достъп. В тази точка се описва по коя технология е проектирана далекосъобщителната мрежа: многократен достъп с разделяне по честота - FDMA, многократен достъп с разделяне по време - TDMA, многократен достъп с разделяне по код със скок на честотата FH-CDMA, многократен достъп с разделяне по код с директна последователност DS-CDMA, други. 2.1.

4. Общ брой на зоните на обслужване и необходим радиочестотен ресурс (заемана радиочестотна лента). Размерна единица MHz.

2.1.4. 1. Необходима широчина на радиочестотната лента за далекосъобщителни мрежи от вида FDD съгласно Препоръки ITU-R F. 1488 и ITU-R F. 748 и техните приложения (анекси) и за далекосъобщителни мрежи от вида TDD, в които са дадени допустимите радиочестотни разпределения за системи със стъпка 0,25 MHz. За далекосъобщителни мрежи от вида FDD с блоково разпределение се указва необходимата широчина на радиочестотната лента за блока. 2.1.

5. Радиочестотни планове съгласно Препоръки ITU-R F. 1488 и ITU-R F. 748. 2.1.

6. Вид на модулацията. Посочва се типът и нивото на цифровата модулация, наличието на допълнителни обработки на сигнала с техните конкретни стойности: вътрешно и външно кодиране от типа “предварителна корекция на грешката - FEC”, Reed Solomon, код тип BCH, др. Скорост на цифровия поток за всяка зона на обслужване. Размерна единица Mbit/s. 2.

2. Данни за всяка зона на обслужване и всяка станция. 2.2.

1. Данни за станциите от вида Т.

2.2.1. 1. Брой на антените за станцията от вида Т. Тип на антените и производител. Технология на изработката.

2.2.1. 2. Коефициент на усилване на антената. Размерна единица dBi. Широчина на главния лъч на антената. Размерна единица deg. Диаграми на излъчване на антената задължително в аналитичен или табличен вид и в графичен вид за основната поляризация и за обратната поляризация (развръзка по поляризация). Поляризация на сигнала (незадължителен запис).

2.2.2. Данни за радиосъоръженията в станцията от вида Т: 2.2.2. 1. Общ брой на предавателите. Тип на радиосъоръженията и производител.

2.2.2. 2. Върхова мощност на всеки предавател. Размерна единица dBm. Oбхват на регулиране на изходящата мощност на предавателя (ATPC). Размерна единица dB.

2.2.2. 3. Минимално необходимо прагово ниво на сигнала на входа на приемника при BER = 10-3 и BER = 10-6. Размерна единица dBm. Минимално необходимо отношение сигнал/шум на входа на приемника при BER = 10-3 и BER = 10-6. Размерна единица dB. Минимално необходимо отношение сигнал/смущение на входа на приемника при BER = 10-3 и BER = 10-6. Размерна единица dB. Шумов фактор на приемника. Размерна единица dB. 2.2.

3. Данни за станциите от вида МТ: 2.2.3. 1. Брой на антените за станцията от вида МТ. Тип на антените за станция от вида МТ и производител. Технология на изработката.

2.2.3. 2. Коефициент на усилване на антената. Размерна единица dBi. Широчина на главния лъч на антената. Размерна единица deg. Диаграма на излъчване на антената задължително в аналитичен или табличен вид и в графичен вид за основната поляризация и за обратната поляризация (развръзка по поляризация). Поляризация на сигнала. 2.2.

4. Данни за радиосъоръженията в станция от вида МТ.

2.2.4. 1. Общ брой на предавателите в станцията от вида МТ. Тип на радиосъоръженията и производител.

2.2.4. 2. Върхова мощност на предавателите. Размерна единица dBm. Oбхват на регулиране на изходящата мощност на предавателя (ATPC). Размерна единица dB.

2.2.4. 3. Минимално необходимо прагово ниво на сигнала на входа на приемника при BER = 10-3 и BER = 10-6. Размерна единица dBm. Минимално необходимо отношение сигнал/шум на входа на приемника при BER = 10-3 и BER = 10-6. Размерна единица dB. Минимално необходимо отношение сигнал/смущение на входа на приемника при BER = 10-3 и BER = 10-6. Размерна единица dB. Шумов фактор на приемника. Размерна единица dB. 2.2.

5. Азимут на посоката на излъчване на антените за станциите от вида Т и от вида МТ. Размерна единица deg. Ъгли на елевация на антените за станциите от вида Т и от вида МТ. Размерна единица deg. 2.2.

6. Незадължителни записи.

2.2.6. 1. Код на излъчвания сигнал. Кодът на излъчвания сигнал се определя съгласно Приложение AP1 към Радиоправилата на Международния съюз по далекосъобщения (ITU, Radioregulations, AP1, Appendix 1).

III. Норми на качествените показатели на далекосъобщителни мрежи от неподвижната радиослужба

1. Далекосъобщителните мрежи от неподвижната радиослужба на обществените оператори трябва да удовлетворяват съответните норми за качеството на връзката, посочени във: 1.1. Препоръка ITU-R F. 758 за пренос на цифрови сигнали. 1.

2. Препоръка ITU-R F. 555-1 за пренос на аналогови телевизионни сигнали.

2. Минималните изисквания към обвиващата крива от диаграмите на насоченост на антените трябва да бъдат в съответствие с еталонните диаграми от Препоръки ITU-R F. 699 и ITU-R F. 1245 или на стандарт БДС EN 300 833, Клас 3.

IV. При необходимост от по-детайлни изчисления и с цел ефективното използване на радиочестотния спектър, комисията може да изиска допълнителни данни за даден вид апаратура. За изясняване на техническата част на заявлението или негови детайли по преценка на заявителя може да се представят допълнителни каталожни данни за апаратурата или други документи.

V. При наличие на необходимия пълен набор от технически параметри на конкретните типове апаратура, които са били представени на комисията с други проекти на оператора, нови данни не се представят освен точните типове на апаратурата и съответните производители за всеки участък.