Постановление № 274 от 24 ноември 2003 г. за изпълнение от Република България на Резолюция № 1478 (2003) на Съвета за сигурност на ООН от 6 май 2003 г., съдържаща и доразвиваща разпоредби на приетите досега резолюции № 1132 (1997), 1171 (1998), 1306 (2000), 1343 (2001), 1385 (2001), 1395 (2002), 1400 (2002), 1408 (2002), 1458 (2003) и 1467 (2003) за налагане санкции на Република Либерия

МИНИСТЕРСКИ СЪВЕТ

ПОСТАНОВЛЕНИЕ № 274 ОТ 24 НОЕМВРИ 2003 Г. за изпълнение от Република България на Резолюция № 1478 (2003) на Съвета за сигурност на ООН от 6 май 2003 г., съдържаща и доразвиваща разпоредби на приетите досега резолюции № 1132 (1997), 1171 (1998), 1306 (2000), 1343 (2001), 1385 (2001), 1395 (2002), 1400 (2002), 1408 (2002), 1458 (2003) и 1467 (2003) за налагане санкции на Република Либерия

МИНИСТЕРСКИЯТ СЪВЕТ ПОСТАНОВИ: Чл. 1. Забранява се до 7 май 2004 г. вносът в Република България на необработен и обработен дървен материал и изделия от дърво от митнически тарифни позиции 4401, 4402, 4403, 4404, 4405, 4406, 4407, 4408, 4409, 4410, 4411, 4412, 4413, 4414, 4415, 4416, 4417, 4418, 4419, 4420, 4421, 4701, 4702, 4703, 4704, 4705, 9401 61, 9401 69, 9401 90 30, 9403 30, 9403 40, 9403 50, 9403 60, 9406 00 10 с произход от Република Либерия или в случаите, когато Република Либерия е страна на износа или на транзита.

Чл. 2. Забранява се до 7 май 2004 г. вносът в Република България на необработени диаманти от митнически тарифни номера 7102 10 00 0, 7102 21 00 0, 7102 31 00 0, 7105 10 00 0 с произход от Република Либерия или в случаите, когато Република Либерия е страна на износа или на транзита.

Чл. 3. (1) За неизпълнение на задълженията по чл. 1 и 2 и ако деянието не съставлява престъпление, се носи административно-наказателна отговорност по чл. 32, ал. 1 от Закона за административните нарушения и наказания.

(2) Когато нарушението по ал. 1 е извършено от юридическо лице или от едноличен търговец, се налага имуществена санкция до 100 000 лв.

(3) Установяването на нарушенията, съставянето на актовете за нарушение, издаването, обжалването и изпълнението на наказателните постановления се извършват съгласно разпоредбите на Закона за административните нарушения и наказания.

Чл. 4. Министърът на външните работи да уведоми Комитета, създаден по силата на Резолюция № 1132 (1997) на Съвета за сигурност на ООН, за предприетите от Република България мерки в изпълнение на Резолюция № 1478 (2003).

Заключителни разпоредби § 1. Постановлението се приема на основание чл. 105, ал. 1 от Конституцията на Република България, чл. 25 от Устава на Организацията на обединените нации и чл. 29 от Закона за международните договори на Република България. § 2. Контролът по изпълнението на постановлението се възлага на министъра на финансите, министъра на външните работи, министъра на вътрешните работи и на директора на Агенция „Митници". § 3. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров