Постановление № 324 от 28 декември 2010 г. за одобряване на допълнителни бюджетни кредити по бюджета на Министерския съвет за 2010 г.

ПОСТАНОВЛЕНИЕ № 324 ОТ 28 ДЕКЕМВРИ 2010 Г. за одобряване на допълнителни бюджетни кредити по бюджета на Министерския съвет за 2010 г.

МИНИСТЕРСКИЯТ СЪВЕТ ПОСТАНОВИ: Член единствен. (1) Одобрява допълнителни бюджетни кредити по бюджета на Министерския съвет за 2010 г. в размер 10 000 000 лв., разпределени, както следва: 1. за финансово осигуряване на Договор МДААР 140/28.12.2007 г., Допълнително споразумение № МС-25 от 26 февруари 2010 г. и Договор МС-44 от 9 юни 2010 г. във връзка с Рамково споразумение за доставка на софтуерни продукти на Майкрософт за нуждите на държавната администрация на Република България № МДААР 139/28.12.2007 г. – 8 000 000 лв.; 2. за разплащане на задължения на второстепенни разпоредители с бюджетни кредити – 2 000 000 лв.

(2) Средствата по ал. 1 да се осигурят за сметка на преструктуриране и/или икономия на разходите по централния бюджет за 2010 г.

(3) Министърът на финансите по предложение на главния секретар на Министерския съвет да извърши налагащите се корекции по бюджета на Министерския съвет за 2010 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Постановлението влиза в сила от 28 декември 2010 г.

За министър-председател: Цветан Цветанов

Главен секретар на Министерския съвет: Росен Желязков