Наредба за изменение и допълнение на Наредба № 106 от 2006 г. за условията и реда за предаването на вторичните продукти от винопроизводството за задължителна дестилация, изискванията, на които трябва да отговарят, и контрола върху тях

Наредба за изменение и допълнение на Наредба № 106 от 2006 г. за условията и реда за предаването на вторичните продукти от винопроизводството за задължителна дестилация, изискванията, на които трябва да отговарят,и контрола върху тях (ДВ, бр. 82 от 2006 г.) § 1. Създава се член 9а: “Чл. 9а. (1) Производителите по чл. 2, ал. 1 и чл. 3 са длъжни да денатурират вторичните продукти преди предаването им за дестилация.

(2) Денатурирането на вторичните продукти се извършва с литиев хлорид или натриев хлорид в количество 5 - 10 грама за 100 килограма продукт.

(3) Денатурирането на вторичните продукти се извършва в присъствие на служители на Изпълнителна агенция по лозата и виното.

(4) Производителят е длъжен да уведоми съответното териториално звено на ИАЛВ най-малко 48 часа преди осъществяването на денатуриране на вторични продукти по телефон, факс, електронна поща или по друг подходящ начин.” § 2. В допълнителната разпоредба § 1 се изменя така: “§ 1. По смисъла на тази наредба: 1. “Пряка консумация” е производство на вино, което е предназначено единствено за консумация от крайния потребител.

2. “Денатуриране” е действие, при което към вторичните продукти от винопроизводството се добавя натриев хлорид или литиев хлорид, което ги прави негодни за пряка консумация.”

Министър: Н. Кабил