Постановление № 31 от 13 февруари 2009 г. за предоставяне на средства от републиканския бюджет за придобиване на акции от държавата във връзка с увеличението на капитала на търговско дружество

ПОСТАНОВЛЕНИЕ № 31 ОТ 13 ФЕВРУАРИ 2009 Г. за предоставяне на средства от републиканския бюджет за придобиване на акции от държавата във връзка с увеличението на капитала на търговско дружество

МИНИСТЕРСКИЯТ СЪВЕТ ПОСТАНОВИ: Чл. 1. Дава съгласие за увеличаване капитала на “Национална компания индустриални зони” - ЕАД, чрез емитиране на нови акции на стойност 100 000 000 лв., които ще бъдат придобити от държавата чрез бюджета на Министерството на икономиката и енергетиката, с цел осъществяване на инвестиционни намерения.

Чл. 2. Министърът на финансите да извърши необходимите корекции по централния бюджет и по бюджета на Министерството на икономиката и енергетиката за 2009 г. при условията и по реда на § 24, ал. 11 от преходните и заключителните разпоредби на Закона за държавния бюджет на Република България за 2009 г. и чл. 34, ал. 1 от Закона за устройството на държавния бюджет и да преведе средствата по чл. 1.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на икономиката и енергетиката. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков