Закон за изменение и допълнение на Закона за здравословни и безопасни условия на труд

УКАЗ № 60

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за здравословни и безопасни условия на труд, приет от XXXIX Народно събрание на 12 февруари 2003 г.

Издаден в София на 19 февруари 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за здравословни и безопасни условия на труд (обн., ДВ, бр. 124 от 1997 г.; изм., бр. 86 от 1999 г., бр. 64 и 92 от 2000 г., бр.25 и 111 от 2001 г.) § 1. В чл. 2, ал. 2 думите „Гражданската защита" се заменят с „Държавната агенция „Гражданска защита". §2. В чл. 8 ал. 3 се изменя така: „(3) Работното оборудване се пуска на пазара и/или се пуска в действие и използва само ако отговаря на изискванията за здравословни и безопасни условия на труд, установени с нормативни актове." §3. В чл. 10 ал. 3 се отменя. §4. В чл. 15 след думата „декларират" се добавя „в 30-дневен срок от началната дата на настъпване на събитието", а думите „районна инспекция по труда" се заменят с „дирекция „Областна инспекция по труда". §5. В чл. 16, ал. 1, т. 3 думата „трудоспособност" се заменя с „работоспособност". §6. В чл. 20, ал. 2 думите „началника на управление „Гражданска защита" при Министерството на отбраната" се заменят с „председателя на Държавна агенция „Гражданска защита". §7. В чл. 25 се правят следните изменения: 1. В ал. 2, т. 2 думата „трудоспособността" се заменя с „работоспособността".

2. В ал. 4 думите „със здравно заведение, което изпълнява функциите по смисъла на разпоредбите на този член" се заменят със „с регистрирана служба по трудова медицина".

3. Алинея 5 се изменя така: „(5) функциите и задачите на службите по трудова медицина, изискванията за състава и квалификацията на персонала, за организацията на дейността, за добрата практика и за качеството на дейността, условията и редът за регистриране и заличаване на регистрацията се определят с наредба на министъра на здравеопазването съгласувано с министъра на труда и социалната политика." §8. В чл. 28, ал. 1 думите „по-малко от 50 работници и служители" се заменят с „персонал до 50 работници и служители включително". § 9. Член 32 се изменя така: „Чл. 32. (1) В кооперации с членски състав с 50 и повече кооператори, а и в кооперации със състав до 50 кооператори, се изгражда съответно комитет или група по условия на труд.

(2) Представителите в комитетите или групите по условия на труд се избират от общото събрание на кооперацията. Председател на комитета или групата по условия на труд е председателят на кооперацията." § 10. В чл. 36 се правят следните изменения: 1. Навсякъде в текста думата „Министерството" се заменя с „Министърът".

2. Точка 2 се изменя така: „2. самостоятелно или с други министри издава нормативни актове по осигуряването на здравословни и безопасни условия на труд, организира и координира разработването на нормативни актове в тази област, когато са от компетентността на други министри, и утвърждава правила за осигуряване на здравословни и безопасни условия на труд;".

3. Точка 5 се отменя. § 11. В чл. 37 се правят следните изменения и допълнения: 1. Думата „Министерството" се заменя с „Министърът".

2. В т.2 думата „трудоспособността" се заменя с „работоспособността".

3. Създава се т. 6: „6. осъществява контрол върху дейността на службите по трудова медицина чрез органите на държавния санитарен контрол." § 12. В чл. 39, ал. 2 т.5 се отменя. § 13. В чл. 44 се правят следните изменения и допълнения: 1. Досегашният текст става ал. 1 и в нея думите „към Министерството" се заменят с „-второстепенен разпоредител с бюджетни кредити към министъра".

2. Създава се ал. 2: „(2) фонд „Условия на труд" е юридическо лице със седалище София." § 14. В чл. 45 се правят следните изменения: 1. В ал. 1 думите „като извънбюджетни средства" се заменят с „по бюджета на Министерството на труда и социалната политика".

2. В ал. 2: а) точка 2 се изменя така: „2. суми от фонд „Трудова злополука и професионална болест" на държавното обществено осигуряване, предвидени по бюджета на фонда за финансиране на дейности за намаляване на честотата и тежестта на осигурените социални рискове „трудова злополука и професионална болест";" б) точка 4 се отменя. § 15. В чл. 46 се правят следните изменения и допълнения: 1. В ал. 1: а) създава се нова т. 2: „2.участие във финансирането на проекти за подобряване условията на труд в отделни предприятия с конкретна практическа приложимост и висок социален ефект на резултатите на ниво бранш; финансовото участие е в размер до 20 на сто от стойността на проекта."; б) досегашните т. 2, 3, 4 и 5 стават съответно т. 3, 4, 5 и 6.

2. Алинея 2 се изменя така: „(2) Средствата по ал. 1, т. 1 и 2 се предоставят безвъзмездно при условия и по ред, определени с наредба на министъра на труда и социалната политика." § 16. В чл. 47, ал. 3 думите „Националният съвет по здравословни и безопасни условия на труд" се заменят с „Националният съвет по условия на труд". § 17. В чл. 48 се правят следните изменения и допълнения: 1. В т.2 думите „годишната план-сметка" се заменят с „бюджета".

2. Точка 3 се изменя така: „3. предлага за утвърждаване от министъра на труда и социалната политика бюджета на фонда;".

3. Точка 6 се изменя така: „6. одобрява проекти и програми за финансиране със средства на фонда и сключва договорите с изпълнителите на получилите финансиране програми и проекти;".

4. Създава се т. 7: „7. предлага за утвърждаване от министъра на труда и социалната политика структурата и щата на фонда." § 18. Създава се чл. 48а: „Чл. 48а. Управителят на фонд „Условия на труд": 1. организира дейността и ръководи заседанията на управителния съвет; 2. представлява фонда; 3. назначава и освобождава служителите на фонда; 4. има право да се разпорежда със суми до 3000 лв. месечно в рамките на средствата за текущи разходи, утвърдени с годишния бюджет на фонда."

Заключителни разпоредби § 19. В Кодекса на труда (обн., ДВ, бр. 26 и 27 от 1986 г.; изм. и доп., бр. 6 от 1988 г., бр. 21, 30 и 94 от 1990 г., бр. 27, 32 и 104 от 1991 г., бр. 23, 26, 88 и 100 от 1992 г., бр. 69 от 1995 г. — Решение № 12 на Конституционния съд от 1995 г.; изм., бр. 87 от 1995 г., бр. 2, 12 и 28 от 1996 г., бр. 124 от 1997 г., бр. 22 от 1998 г., бр. 52 от 1998 г. — Решение №11 на Конституционния съд от 1998г.; изм., бр. 56, 83, 108 и 133 от 1998г., бр. 51, 67 и 110 от 1999 г., бр. 25 от 2001 г., бр. 1, 105 и 120 от 2002 г.) се правят следните изменения и допълнения: 1. Член 288 се отменя.

2. В чл. 303 се създава ал. 4: „(4) Условията и редът за даване на разрешение за работа по ал. 3, както и на разрешение за работа на лица, ненавършили 16 години, се уреждат с наредба на министъра на труда и социалната политика и министъра на здравеопазването."

3. В чл. 304 ал. 2 се отменя. § 20. Параграф 6 от допълнителните разпоредби на Закона за техническите изисквания към продуктите (обн., ДВ, бр. 86 от 1999 г.; изм., бр. 63 и 93 от 2002 г.) се отменя. § 21. Издадените до влизането в сила на този закон наредби, правилници, правила и норми по безопасността и хигиената на труда се прилагат, доколкото не противоречат на Закона за здравословни и безопасни условия на труд.

Законът е приет от XXXIX Народно събрание на 12 февруари 2003 г. и е подпечатан с официалния печат на Народното събрание.

Председател на Народното събрание: Огнян Герджиков