Постановление № 78 от 6 април 2007 г. за финансово осигуряване на приоритетни дейности по участието на Република България в НАТО през 2007 г.

ПОСТАНОВЛЕНИЕ № 78 OT 6 АПРИЛ 2007 Г. за финансово осигуряване на приоритетни дейности по участието на Република България в НАТО през 2007 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Средствата в размер 75 000 000 лв. за финансово осигуряване на приоритетни дейности по участието на Република България в НАТО през 2007 г. се разпределят за дейностите на Народното събрание, Администрацията на Президента на Република България, Министерския съвет, Министерството на отбраната, Министерството на външните работи, Министерството на вътрешните работи, Министерството на транспорта, Министерството на икономиката и енергетиката, Министерството на правосъдието, Министерството на регионалното развитие и благоустройството, Министерството на финансите, Министерството на здравеопазването, Министерството на околната среда и водите, Министерството на земеделието и горите, Министерството на държавната политика при бедствия и аварии, Министерството на образованието и науката, Държавната комисия по сигурността на информацията, Националната разузнавателна служба и на Държавната агенция за информационни технологии и съобщения и за изграждане на защитени комуникации съгласно приложението.

(2) Предвиденият в т. 20 от приложението резерв се разходва за изграждане на защитени комуникации и се разпределя по министерства и ведомства с решение на Междуведомствения съвет по участието на Република България в НАТО.

Чл. 2. Министърът на финансите да извърши налагащите се промени по бюджетите на съответните министерства и ведомства за 2007 г.

Чл. 3. В срок един месец от влизането в сила на постановлението министрите и ръководителите на ведомствата по чл. 1 да представят на председателя на Междуведомствения съвет по участието на Република България в НАТО разпределение на предоставените им средства по дейности, включително средствата по чл. 2, ал. 2 от Постановление № 71 на Министерския съвет от 2005 г. за създаване на Междуведомствен съвет по участието на Република България в НАТО (обн., ДВ, бр. 36 от 2005 г.; изм. и доп., бр. 78 от 2005 г. и бр. 26 от 2006 г.).

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Галина Маринска

Приложение към чл. 1, ал. 1

Разпределение по министерства и ведомства на средствата за изпълнение на приоритетни дейности по участието на Република България в НАТО през 2007 г. № по МИНИСТЕРСТВО / ВЕДОМСТВО Левове ред

1. НАРОДНО СЪБРАНИЕ 100 000

2. АДМИНИСТРАЦИЯ НА ПРЕЗИДЕНТА 55 000

3. МИНИСТЕРСКИ СЪВЕТ 350 000

4. МИНИСТЕРСТВО НА ОТБРАНАТА 69 500 000

5. МИНИСТЕРСТВО НА ВЪНШНИТЕ РАБОТИ 1 980 000

6. МИНИСТЕРСТВО НА ВЪТРЕШНИТЕ РАБОТИ 1 950 000

7. МИНИСТЕРСТВО НА ТРАНСПОРТА 50 000

8. МИНИСТЕРСТВО НА ИКОНОМИКАТА И ЕНЕРГЕТИКАТА 50 000

9. МИНИСТЕРСТВО НА ПРАВОСЪДИЕТО 20 000

10. МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО 40 000

11. МИНИСТЕРСТВО НА ФИНАНСИТЕ 20 000

12. МИНИСТЕРСТВО НА ЗДРАВЕОПАЗВАНЕТО 10 000

13. МИНИСТЕРСТВО НА ОКОЛНАТА СРЕДА И ВОДИТЕ 15 000

14. МИНИСТЕРСТВО НА ЗЕМЕДЕЛИЕ-ТО И ГОРИТЕ 15 000

15. МИНИСТЕРСТВО НА ДЪРЖАВНАТА ПОЛИТИКА ПРИ БЕДСТВИЯ И АВАРИИ 100 000

16. МИНИСТЕРСТВО НА ОБРАЗОВАНИЕТО И НАУКАТА 20 000

17. ДЪРЖАВНА КОМИСИЯ ПО СИГУРНОСТТА НА ИНФОРМАЦИЯТА 60 000

18. НАЦИОНАЛНА РАЗУЗНАВАТЕЛНА СЛУЖБА 75 000

19. ДЪРЖАВНА АГЕНЦИЯ ЗА ИНФОРМАЦИОННИ ТЕХНОЛОГИИ И СЪОБЩЕНИЯ 90 000

20. РЕЗЕРВ ЗА ИЗГРАЖДАНЕ НА ЗАЩИТЕНИ КОМУНИКАЦИИ 500 000

ОБЩО: 75 000 000

Забележка на редакцията: виж този материал в PDF-а на броя