Административният съд – София област, седми състав, на основание чл. 189, ал. 1, чл. 191, ал. 2, чл. 192, чл. 188 във връзка с чл. 181, ал. 1 и 2, чл. 196 във връзка с чл. 157, ал. 1, пр. 2 и чл. 163 АПК съобщава, че е образувано адм.д. № 698/2016 г. по описа на съда по протест на Окръжна прокуратура – София, което е насрочено за разглеждане в открито съдебно заседание на 16.11.2016 г. в 10 ч. и по което предмет на оспорване е чл. 24, ал. 2, т. 3, чл. 32, ал. 2, т. 3 и чл. 37, т. 5 и 6 от Наредбата за реда и условията за извършване на търговската дейност на територията на община Ботевград, приета с Решение № 118 по протокол № 7 от 28.04.2005 г., изменена и допълнена с Решение № 45 от 28.12.2008 г. и Решение № 199 от 26.06.2008 г. на Общинския съвет – Ботевград. Конституирани страни в производството са: оспорващ – Окръжна прокуратура – София, и административен орган – Общинският съвет – Ботевград.