Закон за изменение и допълнение на Закона за управление при кризи

УКАЗ № 478

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за управление при кризи, приет от ХL Народно събрание на 6 декември 2006 г.

Издаден в София на 13 декември 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за управление при кризи (обн., ДВ, бр. 19 от 2005 г.; изм., бр. 17 и 30 от 2006 г.) § 1. В чл. 1 се правят следните изменения: 1. Алинея 1 се изменя така: “(1) Този закон урежда правомощията на държавните органи и органите на местното самоуправление, правата и задълженията на физическите и юридическите лица при управление при кризи.”

2. Алинея 2 се отменя.

3. Алинея 3 се отменя. § 2. Член 2 се изменя така: “Чл. 2. (1) Криза по смисъла на този закон е промяна на установеното състояние на живот, обхванала територии, обекти, сектори и сфери на икономиката и обществения живот или околната среда, предизвикана от човешка дейност или природни явления, в резултат на която условията за съществуване и за осъществяване на дейност в променената среда са силно нарушени.

(2) При криза, възникнала на територията на друга държава, която има непосредствено отражение в страната, компетентните органи предприемат необходимите действия по реда на този закон, освен ако друго е предвидено в международен договор, по който Република България е страна.” § 3. Член 3 се изменя така: “Чл. 3. (1) Управлението при кризи е комплекс от дейности на компетентните органи, насочени към предотвратяване възникването и развитието на кризи и тяхното овладяване.

(2) За осигуряване управлението при кризи се изгражда Национална система за управление при кризи.” § 4. В чл. 5, ал. 1 думите “овладяване и преодоляване на последиците от” се заменят с “и овладяване на”. § 5. Член 7 се отменя. § 6. Член 8 се изменя така: “Чл. 8. Националната система за управление при кризи осигурява: 1. анализ и оценка на риска от възникване на кризи; 2. поддържане на готовност за действие при кризи; 3. обмен на информация; 4. ефективно използване на наличните ресурси; 5. координация на действията на силите за реагиране при кризи при запазване на организационната им принадлежност.” § 7. В чл. 9, ал. 2 след думата “сигурността” се поставя точка и текстът до края се заличава. § 8. Член 10 се изменя така: “Чл. 10. Министерският съвет: 1. формира националната политика и осъществява общото ръководство на дейностите по управление при кризи; 2. изгражда и ръководи Националната система за управление при кризи; 3. взема решение за участие на невоенизирани формирования от Република България при кризи в други държави и оказване на хуманитарна помощ; 4. разрешава участието на чуждестранни или международни невоенизирани формирования при кризи на територията на страната; 5. обявява кризисно положение на територията на цялата страна или на част от нея и определя необходимите ограничения и мерки; 6. взема решение за мобилизация на гражданските ресурси; 7. взема решение за евакуация на хора и животни и за разсредоточаване на културни и материални ценности от застрашени райони; 8. приема Национален план за управление при кризи; 9. приема Национална програма и Годишен национален план за защита на критичната инфраструктура; 10. определя вида, условията и реда за създаване, използване и възстановяване на кризисни запаси от материални средства; 11. определя юридическите лица и едноличните търговци, на които с оглед на тяхната дейност на територията на страната възлага функции по планиране, подготовка и провеждане на дейности при кризи; 12. възлага разработването на методики за оценка на риска от възникване на кризи; 13. организира изграждането и използването на единна комуникационно-информационна система за управление при кризи; 14. организира изграждането на Национална система за ранно предупреждение и на Национална система за оповестяване и тяхното взаимодействие със съществуващите международни системи.” § 9. Член 11 се изменя така: “Чл. 11. Съветът по сигурността: 1. анализира степента на риска от възникване на кризи и предлага предприемането на превантивни мерки; 2. предлага на Министерския съвет обявяване на кризисно положение; 3. предлага на Министерския съвет участие в операции, различни от война, и в хуманитарни мисии; 4. изготвя годишен доклад за готовността на страната за действия при кризи и го внася в Министерския съвет.” § 10. Член 12 се изменя така: “Чл. 12. (1) При криза министър-председателят със заповед създава Национален кризисен щаб.

(2) Националният кризисен щаб се състои от министри, заместник-министри и други органи на изпълнителната власт.” § 11. В чл. 13 се правят следните изменения: 1. В т. 2 думите “на физическите лица и на лицата по чл. 10, т. 17 и чл. 19, т. 8” се заменят с “на лицата по чл. 10, т. 11”.

2. В т. 3 думата “преодоляване” се заменя с “овладяване”.

3. В т. 4 думите “организирано извеждане” се заменят с “евакуация”.

4. В т. 5 думите “централните и териториалните” се заличават.

5. Точка 6 се отменя. § 12. Член 14 се отменя. § 13. Член 15 се изменя така: “Чл. 15. (1) Министрите и органите по чл. 19, ал. 4 от Закона за администрацията: 1. ръководят дейностите по управление при кризи съобразно нормативно определените им функции и компетентност; 2. организират разработването и утвърждават планове за управление при кризи в ръководената от тях сфера; 3. организират разработването и утвърждават Програма за защита на критичната инфраструктура в подчинените им структури и прилагането на мерките от Годишния национален план за защита на критичната инфраструктура; 4. създават и поддържат: а) ведомствени комуникационно-информационни системи; б) регистър на обектите и системите от критичната инфраструктура в ръководената от тях сфера; 5. организират обучението в подчинените им структури за действия при кризи; 6. планират в бюджетите си финансови средства за дейностите по управление при кризи; 7. организират разработването на методики за оценка на риска от възникване на кризи в ръководената от тях сфера.

(2) Министри и органи по чл. 19, ал. 4 от Закона за администрацията в съответствие с функциите им, възложени с нормативните актове: 1. създават сили за реагиране при кризи; 2. подготвят и осигуряват сили и средства за участие в прилагането на мерки за провеждане на операции на колективни системи за реагиране при кризи по линия на Европейския съюз, НАТО, Организацията за сигурност и сътрудничество в Европа, Организацията на обединените нации и други международни организации, в които Република България членува, или за оказване на помощ на други страни в изпълнение на международни договори, по които Република България е страна.

(3) При упражняване на правомощията си по този закон министрите и органите по чл. 19, ал. 4 от Закона за администрацията могат да се подпомагат от съвети по сигурност и управление при кризи.” § 14. В чл. 16 се правят следните изменения и допълнения: 1. Точка 2 се отменя.

2. Точка 5 се изменя така: “5. организира разработването и утвърждава Програма за защита на критичната инфраструктура за областта; организира в рамките на областта прилагането на мерките от Годишния национален план за защита на критичната инфраструктура;”.

3. Точка 6 се изменя така: “6. координира силите за реагиране при кризи и средствата за предотвратяване и овладяване на кризи на територията на областта;”.

4. В т. 7 думите “доброволните формирования и населението” се заличават.

5. Точка 8 се отменя.

6. Точка 10 се изменя така: “10. създава организация за оповестяване при криза на територията на областта;”.

7. В т. 11, буква “б” думите “и на потенциално опасните обекти и дейности” се заличават.

8. В т. 12 след думите “средства за” се добавя “дейностите по”.

9. В т. 13 думите “дейността си” се заменят с “готовността на областта за действия при кризи”.

10. Създава се т. 14: “14. предоставя данни за регистрите по чл. 25, ал. 1, т. 9. ” § 15. В чл. 19 се правят следните изменения и допълнения: 1. Точка 2 се отменя.

2. В т. 3 думите “овладяване и преодоляване на последиците от” се заменят с “и овладяване на”.

3. Точка 4 се отменя.

4. Точка 7 се изменя така: “7. организира разработването и утвърждава Програма за защита на критичната инфраструктура за общината; организира в рамките на общината прилагането на мерките от Годишния национален план за защита на критичната инфраструктура;”.

5. Точка 8 се отменя.

6. Точка 9 се отменя.

7. В т. 10 думите “поддържа подсистема към Националната система за оповестяване и” се заличават.

8. В т. 11, буква “б” думите “и на потенциално опасните обекти и дейности” се заличават.

9. В т. 13 след думите “средства за” се добавя “дейностите по”.

10. В т. 14 думите “дейността си” се заменят с “готовността на общината за действия при кризи”.

11. Създава се т. 15: “15. предоставя на областния управител данни за регистрите по чл. 16, т. 11”. § 16. В чл. 22 се правят следните изменения: 1. В текста преди т. 1 думите “чл. 10, т. 17 и чл. 19, т. 8” се заменят с “чл. 10, т. 11”.

2. Точка 4 се отменя.

3. Точка 5 се отменя. § 17. Член 23 се изменя така: “Чл. 23. Министерският съвет определя министрите, органите по чл. 19, ал. 4 от Закона за администрацията и областните управители, които създават центрове за управление при кризи в звената по чл. 21, ал. 1. ” § 18. Член 24 се изменя така: “Чл. 24. (1) В администрацията на Министерския съвет се създава Национален център за управление при кризи.

(2) При криза Националният център за управление при кризи се подпомага от междуведомствена експертна работна група, създадена със заповед на министър-председателя.” § 19. В чл. 25 се правят следните изменения и допълнения: 1. Досегашният текст става ал. 1 и в нея: а) в т. 1 думите “Съвета по сигурност към” и думите “физическите и юридическите лица” се заличават; б) точка 2 се отменя; в) точка 3 се отменя; г) в т. 4 след думата “анализ” се добавя “и оценка”, а думите “и подготвя обобщена оценка” се заличават; д) в т. 5 думите “физическите и юридическите лица” се заличават; е) в т. 7 след думата “осъществява” се добавя “съвместно с Министерството на външните работи”, а думите “и държави” се заличават; ж) точка 8 се изменя така: “8. организира разработването на Национална програма и Годишен национален план за защита на критичната инфраструктура;”; з) в т. 9: аа) в буква “б” думите “и на потенциално опасните обекти и дейности” се заличават; бб) буква “в” се отменя.

2. Създава се ал. 2: “(2) Структурата, дейността и организацията на работа на Националния център за управление при кризи се определят с Устройствения правилник на Министерския съвет и на неговата администрация.” § 20. В чл. 26 се правят следните изменения: 1. Алинея 1 се отменя.

2. В ал. 2 текстът преди т. 1 се изменя така: “(2) Националният център за управление при кризи и центровете за управление при кризи по чл. 23.”

3. Алинея 3 се отменя.

4. Алинея 4 се отменя. § 21. В чл. 28 думите “и на потенциално опасните обекти и дейности” се заличават. § 22. В чл. 33 се правят следните изменения и допълнения: 1. Алинея 1 се изменя така: “(1) Силите за реагиране при кризи извършват дейности за предотвратяване и овладяване на кризи.”

2. В ал. 2, т. 4 след думата “формирования” се добавя “по Закона за защита при бедствия”.

3. В ал. 3 след думата “които” думата “не” се заличава.

4. Алинея 4 се отменя. § 23. В чл. 34 думите “овладяване и преодоляване на последиците от” се заменят с “и овладяване на”, а след думите “този закон” се добавя “Закона за защита при бедствия и”. § 24. Член 35 се отменя. § 25. Член 36 се отменя. § 26. Член 37 се отменя. § 27. Член 38 се отменя. § 28. Член 39 се отменя. § 29. В чл. 40 се правят следните изменения: 1. В ал. 3 думите “овладяване и преодоляване на последиците от” се заменят с “и овладяване на”.

2. Алинея 4 се отменя.

3. Алинея 5 се отменя.

4. В ал. 6 думите “чл. 10, т. 17 и чл. 19, т. 8” се заменят с “чл. 10, т. 11”. § 30. Член 41 се отменя. § 31. В чл. 42 се правят следните изменения: 1. Алинея 1 се отменя.

2. В ал. 2 думите “Превантивните мерки” се заменят с “Мерките за предотвратяване на кризи”. § 32. В чл. 43 се правят следните изменения: 1. Алинея 1 се изменя така: “(1) При повишаване на риска от възникване на криза или заплаха от развитие на криза органите за управление при кризи обявяват степени на опасност и свързаните с тях мерки, определени в акт на Министерския съвет.”

2. Алинея 2 се отменя. § 33. Член 44 се отменя. § 34. В чл. 45 се правят следните изменения: 1. В ал. 1 думите “Националната система за управление при кризи планира и прилага” се заменят със “се планират и прилагат”.

2. В ал. 2 изречение второ се заличава.

3. Алинея 3 се изменя така: “(3) При условията на ал. 1 като крайна мярка се употребяват сила и оръжие, съответстващи на заплахата. Решението се взема от органа, в чието подчинение са силите за реагиране, които действат съгласно утвърдени от него стандартни процедури.” § 35. Член 46 се отменя. § 36. Член 47 се отменя. § 37. Член 48 се отменя. § 38. Член 49 се отменя. § 39. Член 50 се отменя. § 40. Член 51 се отменя. § 41. Член 52 се отменя. § 42. Член 53 се изменя така: “Чл. 53. (1) Кризисно положение се обявява на територията на цялата страна или на част от нея при възникнала криза.

(2) Целта на обявяване на кризисно положение е прилагане на определените за този правен режим мерки, както и предоставяне на допълнителни ресурси за овладяване на възникналата криза.” § 43. В чл. 54 се правят следните изменения и допълнения: 1. Алинея 1 се изменя така: “(1) Кризисно положение се обявява, съответно отменя, с решение на Министерския съвет.”

2. Алинея 2 се отменя.

3. В ал. 4 след думата “ограниченията” се добавя “и мерките”, а след думата “кризата” се поставя точка и текстът до края се заличава. § 44. В чл. 55 се правят следните изменения: 1. Алинея 1 се изменя така: “(1) При обявено кризисно положение като защитна мярка може да се извърши евакуация на населението извън територията на застрашения район.”

2. В ал. 2 думите “организирано извеждане” се заменят с “евакуация”, а думата “извеждане” се заменя с “евакуиране”. § 45. В чл. 57, ал. 2 думите “и преодоляване на последиците от кризата” се заменят с “на кризата”. § 46. В чл. 58 се правят следните изменения и допълнения: 1. В ал. 2: а) в т. 4 думите “Държавна агенция “Гражданска защита” се заменят с “Министерството на държавната политика при бедствия и аварии;”; б) създава се т. 5: “5. служителите на Българския Червен кръст.”

2. В ал. 3 думите “Служителите на Българския” се заменят с “Българският”, а думата “изпълняват” се заменя с “изпълнява”.

3. В ал. 4: а) в изречение първо след думите “налични технически средства” се поставя точка и текстът до края се заличава; б) изречение второ се заличава.

4. В ал. 5 думите “ресурси и отсрочването” се заменят с “ресурси, отсрочването”, а след думата “техника” се добавя “както и за плащането на обезщетение в случаите по ал. 4 и чл. 59, ал. 1”. § 47. В чл. 59 се правят следните изменения: 1. В ал. 1 думите “за включване в състава на формирования за” се заменят с “участие при”, а думите “и ликвидиране на последиците от тях” се заличават.

2. Алинея 2 се отменя. § 48. Член 60 се отменя. § 49. В чл. 61, ал. 1 думите “чл. 10, т. 17 и чл. 19, т. 8” се заменят с “чл. 10, т. 11”. § 50. Член 62 се изменя така: “Чл. 62. (1) Органите за управление при кризи планират в бюджетите си финансови средства за дейностите по управление при кризи.

(2) При обявено кризисно положение разходите на лечебните и здравните заведения за лечение на пострадалите лица се възстановяват от държавния бюджет.” § 51. Член 63 се отменя. § 52. Създава се чл. 63а: “Чл. 63а. (1) Териториалните органи на изпълнителната власт предоставят неотложна помощ на всички пострадали физически лица при възникнала криза.

(2) Неотложната помощ се предоставя за: 1. изхранване и подслон на пострадалите лица, домашните и селскостопанските животни; 2. раздаване на облекло и битово имущество на пострадалите лица; 3. улесняване превоза на пострадалите лица в лечебни заведения или евакуацията им в места, където могат да се настанят; 4. предприемане на други необходими мерки.” § 53. Раздел V “Възстановяване и подпомагане при кризи” с чл. 65, 66, 67 и 68 се отменя. § 54. В чл. 69, ал. 1 думите “чл. 10, т. 17 и чл. 19, т. 8” се заменят с “чл. 10, т. 11”. § 55. В § 1 от допълнителната разпоредба се правят следните изменения: 1. Точка 1 се отменя.

2. Точка 6 се отменя.

3. Точка 7 се отменя.

4. В т. 9 думите “и на потенциално опасните обекти” се заличават, а думите “чл. 10, т. 17 и чл. 19, т. 8” се заменят с “чл. 10, т. 11”.

5. В т. 10 думите “овладяване и преодоляване на последиците от” се заменят с “и овладяване на”.

6. В т. 12 думите “Организирано извеждане” се заменят с “Евакуация”, а думите “напускане от хората и животните на застрашени или потенциално опасни” се заменят с “организирано извеждане на хора и животни от застрашени”.

7. В т. 13 думите “или потенциално опасни” се заличават.

8. Точка 14 се отменя.

9. Точка 15 се отменя.

10. Точка 16 се отменя.

Заключителни разпоредби § 56. В Закона за държавните резерви и военновременните запаси (обн., ДВ, бр. 9 от 2003 г.; попр., бр. 37 от 2003 г.; изм., бр. 19, 69 и 105 от 2005 г. и бр. 30 от 2006 г.) в чл. 2 се създават нови ал. 2 и 3: “(2) Кризисни запаси по смисъла на този закон са определени по вид и количество материални средства, които държавата създава и поддържа за използване по време на кризи и са част от държавния резерв.

(3) Министерският съвет определя вида, условията и реда за създаване, използване и възстановяване на кризисни запаси от материални средства.” § 57. В Закона за администрацията (обн., ДВ, бр. 130 от 1998 г.; бр. 8 от 1999 г. - Решение № 2 на Конституционния съд от 1999 г.; изм. бр. 67 от 1999 г., бр. 64 и 81 от 2000 г., бр. 99 от 2001 г.; попр., бр. 101 от 2001 г.; изм., бр. 95 от 2003 г., бр. 19 от 2005 г., бр. 24, 30 и 69 от 2006 г.) в чл. 31, ал. 1, т. 9 думите “както и по овладяването и преодоляването на последиците от кризи в областта” се заменят с “при бедствия и кризи”.

Законът е приет от 40-то Народно събрание на 6 декември 2006 г. и е подпечатан с официалния печат на Народното събрание.

Председател на Народното събрание: Георги Пирински