Постановление № 29 от 11 февруари 2016 г. за одобряване на допълнителни трансфери за 2016 г.

ПОСТАНОВЛЕНИЕ № 29 ОТ 11 ФЕВРУАРИ 2016 Г. за одобряване на допълнителни трансфери за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни трансфери за 2016 г. в общ размер 300 000 лв. по бюджета на Община Карлово за ремонт на мемориалния комплекс „Христо Ботев“ в гр. Калофер.

(2) Средствата по ал. 1 да се осигурят за сметка на преструктуриране на разходи по централния бюджет за 2016 г.

Чл. 2. Министърът на финансите да извърши налагащите се промени по централния бюджет, включително на бюджетните взаимоотношения на Община Карлово с централния бюджет, за 2016 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси и чл. 90, ал. 2 от Закона за държавния бюджет на Република България за 2016 г. § 2. Изпълнението на постановлението се възлага на кмета на община Карлово. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков