Постановление № 225 от 27 август 2004 г. за разрешаване на бюджетни кредити за сметка на държавни инвестиционни заеми за други цели по бюджета на Министерството на регионалното развитие и благоустройството за 2004 г.

ПОСТАНОВЛЕНИЕ № 225

ОТ 27 АВГУСТ 2004 Г. за разрешаване на бюджетни кредити за сметка на държавни инвестиционни заеми за други цели по бюджета на Министерството на регионалното развитие и благоустройството за 2004 г.

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. да предостави бюджетни кредити в размер 2 778 282 лв. за сметка на държавни инвестиционни заеми за други цели по бюджета на Министерството на регионалното развитие и благоустройството, както следва: 1. за финансиране на договори за строително-монтажни работи по Проект BG 0004.02 “Инвестиране в бизнес инкубатори в райони в индустриален упадък” - 1 783 938 лв.; 2. за възстановяване на извършени от Агенцията по кадастъра разходи за основен ремонт на сградата на ул. Екзарх Йосиф 14, София - 994 344 лв., в т. ч.: а) 647 466 лв. за започване на основен ремонт на административната сграда на Агенцията по кадастъра на ул. Мусала 1, София; б) 266 317 лв. за възстановяване на изразходваните средства за сградата на ул. Екзарх Йосиф 14, София, по специалната сметка за заемни средства на проект “Кадастър и имотна регистрация”; в) 11 651 лв. за възстановяване на изразходваните средства за сградата на ул. Екзарх Йосиф 14, София, по специалната сметка за дарени средства на проект “Кадастър и имотна регистрация”; г) 68 910 лв. за основен ремонт на сгради съгласно проект “Кадастър и имотна регистрация”.

Чл. 2. Средствата по чл. 1 да се осигурят за сметка на освободени бюджетни кредити по проект “България - защита на речните и морските брегове от ерозията и абразията на водата (за р. Дунав и Черно море) и свързаните с тях свлачищни процеси”.

Чл. 3. (1) Министърът на финансите по предложение на министъра на регионалното развитие и благоустройството да извърши налагащите се промени по бюджета на Министерството на регионалното развитие и благоустройството за 2004 г. и съответната корекция по централния бюджет.

(2) Министърът на финансите да предостави като субсидия от централния бюджет средства в размер до 1 778 282 лв. по бюджета на Министерството на регионалното развитие и благоустройството по реда на § 23, ал. 11 от преходните и заключителните разпоредби на Закона за държавния бюджет на Република България за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. § 2. Изпълнението на постановлението се възлага на министъра на финансите и на министъра на регионалното развитие и благоустройството.

Министър-председател: Симеон Сакскобургготски

Главен секретар на Министерския съвет: Севдалин Мавров