Постановление № 138 от 10 юли 2018 г. за изменение и допълнение на Устройствения правилник на Института по публична администрация, приет с Постановление № 44 на Министерския съвет от 2016 г.

ПОСТАНОВЛЕНИЕ № 138

ОТ 10 ЮЛИ 2018 Г. за изменение и допълнение на Устройствения правилник на Института по публична администрация, приет с Постановление № 44 на Министерския съвет от 2016 г. (ДВ, бр. 19 от 2016 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4 се правят следните изменения и допълнения: 1. В ал. 1 думите „за повишаване на професионалната квалификация и преквалификация на служителите в държавната администрация“ се заменят със „за професионално и служебно развитие на служителите в държавната администрация и с провеждане или организиране на обучения на висши държавни служители съгласно чл. 35б, ал. 4 от Закона за държавния служител (ЗДСл)“.

2. Алинея 2 се изменя така: „(2) Институтът организира и провежда задължително обучение за служебно развитие на постъпилите за първи път на държавна служба и на назначените за първи път на ръководна длъжност държавни служители съгласно чл. 35б, ал. 1, т. 1 и 2 от ЗДСл.“

3. В ал. 3 думите „ал. 6“ се заменят с „ал. 8“.

4. Създава се нова ал. 5: „(5) Институтът организира централизирания етап на конкурса по чл. 10д, ал. 1 и 2 от ЗДСл, както и теста по чл. 81а, ал. 5 и по чл. 82, ал. 1, изречение второ от ЗДСл.“

5. Досегашната ал. 5 става ал. 6 и се изменя така: „(6) Институтът организира провеждането на централизиран конкурс за длъжности за държавни служители, за заемането на които няма изисквания за професионален опит, и централизиран конкурс по чл. 9а, ал. 2 от ЗДСл при условията и по реда на наредбата по чл. 10ж, ал. 1 от ЗДСл.“

6. Досегашните ал. 6 – 10 стават съответно ал. 7 – 11. § 2. В глава втора „Органи на управление“ раздел І „Управителен съвет“ се отменя. § 3. В чл. 10, ал. 1 думите „професионалната квалификация и преквалификация“ се заменят с „обучението за професионално и служебно развитие“. § 4. В чл. 11, ал. 1 се правят следните изменения: 1. Точка 15 се отменя.

2. В т. 16 думите „управителния съвет“ се заменят с „Програмния съвет“.

3. Точка 17 се изменя така: „17. обсъжда с администрацията на Министерския съвет разходите за провеждане на централизирани конкурси за длъжности за държавни служители, за заемането на които няма изисквания за професионален опит, и на конкурси по чл. 9а, ал. 2 от ЗДСл и организира провеждането им;“.

4. В т. 18 думата „системата“ са заменя с „вътрешни правила и стандарти“. § 5. В глава втора „Органи на управление“ се създава раздел ІІІ „Програмен съвет“ с чл. 11а: „Раздел ІІІ

Програмен съвет Чл. 11а. (1) Към Института се създава Програмен съвет, който осигурява съгласуваност между политиката за развитие на държавната администрация и дейността на Института.

(2) Програмният съвет се състои от петима членове: председателят на Съвета за административна реформа или определен от него представител, главният секретар на Министерския съвет или определен от него представител, изпълнителният директор на Института и двама представители от научно-експертната общност.

(3) Поименният състав на Програмния съвет се определя със заповед на министър-председателя.

(4) Изпълнителният директор на Института е председател на Програмния съвет по право.

(5) Програмният съвет по предложение на изпълнителния директор на Института: 1. разглежда и одобрява програмите за обучения на Института; 2. разглежда и одобрява ежегодните цели за дейността на Института.

(6) Програмният съвет се свиква най-малко веднъж на шест месеца от председателя на Програмния съвет или по инициатива на трима от членовете му. Уведомяването за заседание се извършва чрез писмена покана или по електронна поща до членовете на Програмния съвет най-малко 10 дни преди датата на заседанието. Към поканата се прилагат дневният ред за заседанието и евентуално постъпили по дневния ред писмени материали.

(7) Член на Програмния съвет се освобождава: 1. по предложение на председателя на Съвета за административна реформа и на главния секретар на Министерския съвет за членовете, които са предложени от тях; 2. по предложение на изпълнителния директор за представителите на научно-експертната общност; 3. при влязла в сила присъда за извършено умишлено престъпление от общ характер; 4. при трайна фактическа невъзможност да изпълнява задълженията си повече от 6 месеца.

(8) Заседанията на Програмния съвет са редовни, когато присъстват най-малко две трети от неговите членове. Решенията се вземат с мнозинство от половината плюс един от присъстващите членове на Програмния съвет.

(9) За заседанията на Програмния съвет се води протокол, който се подписва от всички присъствали членове.

(10) Членовете на Програмния съвет не получават възнаграждения за участията си в заседанията на съвета.“ § 6. В чл. 12, ал. 1 думата „Управителният“ се заменя с „Програмният“. § 7. В чл. 14, ал. 1 думата „Управителния“ се заменя с „Програмния“. § 8. В чл. 15, ал. 1 т. 19 се изменя така: „19. организира и координира информационното обслужване на Института;“. § 9. В чл. 16, ал. 1 думата „Управителен“ се заменя с „Програмен“. § 10. В чл. 17, ал. 1 се правят следните изменения: 1. В т. 4 запетаята и думите „както и обучение на висшите държавни служители съгласно чл. 35б, ал. 2 от ЗДСл“ се заменят с „и провежда или организира обучение на висши държавни служители съгласно чл. 35б, ал. 4 от ЗДСл“.

2. В т. 5 думите „повишаване на професионалната квалификация“ се заменят с „професионално развитие“.

3. В т. 8 думите „обучение за“ се заменят с „подбора и обучението на“.

4. В т. 17 думите „младши експерти“ се заменят с „длъжности за държавни служители, за заемането на които няма изисквания за професионален опит“ и след тях се поставя запетая.

5. В т. 19 думата „Управителния“ се заменя с „Програмния“. § 11. Отменят се чл. 21 – 23.

Заключителна разпоредба § 12. Постановлението влиза в сила от датата на обнародването му в „Държавен вестник“ с изключение на разпоредбата на § 1, т. 4, която влиза в сила от 1 октомври 2019 г.

За министър-председател: Томислав Дончев

Главен секретар на Министерския съвет: Веселин Даков