Наредба за изменение и допълнение на Наредба № 22 от 1998 г. за Централен кредитен регистър на банките

Наредба за изменение и допълнение на Наредба № 22 от 1998 г. за Централен кредитен регистър на банките (обн., ДВ, бр. 92 от 1998 г.; изм. и доп., бр. 29 от 2004 г., бр. 48 и 84 от 2006 г.) § 1. В чл. 2 думите “обслужваните от банките лица” се заменят с “клиентите към банките и дъщерните на банки финансови институции”. § 2. В чл. 3 се правят следните допълнения: 1. В т. 1 след думата “банките” се добавя “и към техните дъщерни финансови институции”.

2. В т. 2 след думата “банките” се добавя “и техните дъщерни финансови институции”. § 3. Чл. 4, ал. 1, т. 3се изменя така: “3. за клиентите - чуждестранни физически лица, които не са получили единен граждански номер по установения за това ред от компетентните български органи, идентификационният код в централния кредитен регистър се определя въз основа на личния им номер или други данни за самоличност, а за чуждестранните юридически лица, които не са регистрирани в регистър БУЛСТАТ - въз основа на данните от регистрацията им.” § 4. В чл. 5 се правят следните изменения и допълнения: 1. Алинея 1 се изменя така: “(1) Банките и техните дъщерни финансови институции са длъжни да предоставят за регистъра информация в електронен вид за всички кредити на техните клиенти и за настъпилите изменения по тези кредити.”

2. Създават се нови ал. 2, 3 и 4: “(2) Когато банка или дъщерна на банка финансова институция е прехвърлила вземането по кредит на лице, което не е банка или финансова институция, но продължава да обслужва и администрира кредита, информация към регистъра за този кредит и за настъпилите изменения по него подава банката или дъщерната на банка финансова институция, която продължава да обслужва и администрира кредита.

(3) Когато банка или дъщерна на банка финансова институция е прехвърлила вземането по кредит на друга банка или финансова институция, но продължава да обслужва и администрира кредита, информация към регистъра за този кредит и за настъпилите изменения по него подава банката или дъщерната на банка финансова институция, придобила кредита.

(4) Дъщерната финансова институция подава към регистъра информацията по ал. 1, 2 и 3 директно или чрез банката-майка, като писмено уведомява БНБ за избрания начин за подаване на информация.”

3. Досегашната ал. 2 става ал. 5 и в нея след думата “Банките” се добавя “и техните дъщерни финансови институции”.

4. Досегашната ал. 3 става ал. 6 и в нея думите “банката подава” се заменят с “банките и техните дъщерни финансови институции подават”.

5. Досегашната ал. 4 става ал. 7.

6. Досегашната ал. 5 става ал. 8 и в нея след думата “Банките” се добавя “и техните дъщерни финансови институции”.

7. Досегашната ал. 6 става ал. 9 и в нея след думата “банка” се добавя “или дъщерна на банка финансова институция - ”. § 5. В чл. 6, изр. 2 след думите “които банките” се добавя “и техните дъщерни финансови институции”. § 6. В чл. 10 се правят следните допълнения: 1. В ал. 1 след думата “банка” се добавя “или на дъщерната на банка финансова институция”.

2. В ал. 2, в началото на изречението, след думата “Банките” се добавя “и техните дъщерни финансови институции”. § 7. В чл. 11 се правят следните изменения и допълнения: 1. В ал. 1 думите “съответната банка” се заменят с “банките и техните дъщерни финансови институции”.

2. Създава се нова ал. 2: “(2) Дъщерните финансови институции получават и ползват информация от регистъра чрез банката-майка. Банката-майка осигурява получаването и ползването на информация от регистъра от дъщерните й финансови институции при запазване на банковата тайна.”

3. Досегашната ал. 2 става ал. 3 и в нея думите “банковата система” в края се заменят с “банките и техните дъщерни финансови институции”.

4. Досегашнатаал. 3 става ал. 4 и се изменя така: “(4) При поискване клиентите могат да получават извлечение с информация, съдържаща се за тях в кредитния регистър, от банката, съответно от дъщерната на банката финансова институция - техен кредитор.” § 8. В чл. 12 се правят следните изменения и допълнения: 1. В ал. 1 думите “информация от банките на регистъра” се заменят с “на регистъра информация от банките и техните дъщерни финансови институции”.

2. В ал. 2 се правят следните изменения и допълнения: а) в изречение първо след думата “банките” се добавя “и техните дъщерни финансови институции”; б) изречение второ се изменя така: “При нарушение на наредбата Българската народна банка може да прилага предвидените в Закона за кредитните институции мерки и наказания, освен ако деянието не съставлява престъпление.” § 9. В чл. 14 след думата “банки” се добавя “и техни дъщерни финансови институции”, а думите “чл. 52, ал. 5 от Закона за банките” се заменят с “чл. 62, ал. 5 от Закона за кредитните институции”. § 10. В чл. 15 след думата “банките” се поставя запетая и се добавя “техните дъщерни финансови институции”. § 11. В чл. 16, ал. 1, изр. 1 след думата “банки” се добавя “и техни дъщерни финансови институции”. § 12. В чл. 17 се правят следните изменения и допълнения: 1. В ал. 1, изр. 1 думата “представя” се заменя с “прилага”.

2. В ал. 4, т. 2 пред думите “актуално удостоверение” се добавя “оригинал или нотариално заверен препис от”. § 13. В чл. 19 се правят следните изменения и допълнения: 1. В ал. 1 след думата “банката” се добавя “или дъщерната на банка финансова институция - негов кредитор”.

2. В ал. 2 след думите “съответната банка” се добавя “или дъщерната й финансова институция”.

3. В ал. 3 след думата “банката” се добавя “или дъщерната й финансова институция”.

4. В ал. 4 навсякъде след думите “банката” се добавя “или дъщерната й финансова институция”.

5. Създава се нова ал. 5: “(5) Когато дъщерната финансова институция подава информация към регистъра чрез банката-майка съгласно чл. 5, ал. 4, разпореждането към регистъра за извършване на корекция също се извършва чрез банката-майка.”

6. Досегашната ал. 5 става ал. 6 и в нея след думата “банката” се добавя“или дъщерната й финансова институция”. § 14. В § 1 се правят следните изменения и допълнения: 1. Точка 1 се изменя така: “1. “Банка” е: а) банка, получила лиценз от БНБ; б) клон в България на банка от държава членка или от трета държава; в) банка, лицензирана в държава членка, за предоставяните от нея услуги директно на територията на България.”

2. В т. 2 след думата “банки” се добавя “и техни дъщерни финансови институции”.

3. В т. 3 думите “§ 1, т. 3 от допълнителните разпоредби на Закона за банките” се заменят “§ 1, т. 5 от допълнителните разпоредби на Закона за кредитните институции”.

4. Точка 4 се изменя така: “4. “Синдикиран кредит” е кредит, разрешен заедно от две или повече банки, от две или повече дъщерни на банки финансови институции или от банки и техни дъщерни финансови институции.”

5. В т. 5 след думите “акцептен кредит” се добавя “финансов лизинг” и се поставя запетая.

6. Точка 6 се изменя така: “6. “Клиент” е всяко физическо или юридическо лице, без банка, което е или желае да стане страна по правоотношение с банка или нейната дъщерна финансова институция във връзка с получаване на кредит.”

7. Създават се т. 7 и 8: “7. “Банка-майка” е банка по чл. 2, ал. 5 от Закона за кредитните институции, която упражнява контрол по смисъла на § 1, т. 7 от допълнителните разпоредби на Закона за кредитните институции върху една или повече дъщерни финансови институции.

8. “Дъщерна финансова институция” е финансова институция, осъществяваща дейност на територията на страната, върху която банка по чл. 2, ал. 5 от Закона за кредитните институции упражнява контрол по смисъла на § 1, т. 7 от допълнителните разпоредби на същия закон.”

Преходни и заключителни разпоредби § 15. Тази наредба се издава на основание чл. 56, ал. 4 от Закона за кредитните институции и е приета с Решение № 26 от 1 март 2007 г. на Управителния сьвет на Българската народна банка. § 16. Тази наредба влиза в сила три месеца след обнародването й в “Държавен вестник”.

Управител: Ив. Искров