Наредба № 6 от 4 декември 2006 г. за придобиване на квалификация по професия “Механизатор на горска техника”

НАРЕДБА № 6 от 4 декември 2006 г. за придобиване на квалификация по професия “Механизатор на горска техника”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиване на квалификация по професия 623030 “Механизатор на горска техника” от област на образование “Селско, горско и рибно стопанство” и професионално направление 623 “Горско стопанство” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 623030 “Механизатор на горска техника” съгласно приложението към тази наредба определя изискванията за придобиване втора степен на професионална квалификация за специалността 6230301 “Механизация на горското стопанство”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл.1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Механизатор на горска техника”.

(2) Държавното образователно изискване за придобиване на квалификация по професия “Механизатор на горска техника” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от групата професии “в селското и горско стопанство” от Списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложениекъм чл. 2

Държавно образователно изискване за придобиване на квалификация по професията “Механизатор на горска техника”

Професионално направление: 623 Горско стопанство

Наименование на професията: 623030 Механизатор на горска техника

1. Входни характеристики

1.1. Степен на професионална квалификация и входящо образователно равнище

В табл. 1 e представена специалността, включена в професия “Механизатор на горска техника”, съгласно Списъкa на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалност Степен на Входящо професионална минимално образователно квалификация равнище

6230301 Механизация на втора Завършено

Горското стопанство основно образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав, за да упражнява професията “Механизатор на горска техника”, което се удостоверява с медицинско свидетелство.

2. Профил на професията 2.

1. Дейности, предмети и средства на труда и професионални компетенции

Основните характеристики на профила на професията са представени в табл. 2.

(Забележка на редакцията: виж приложението в PDF-а на броя)

2.2. Тенденции в развитието на професионално направление “Горско стопанство”

Опазването, възстановяването и увеличаването на горския фонд придобива все по-голямо значение в регионален, национален и глобален мащаб. Ролята на заетите в професионално направление “Горско стопанство”, както и изискванията към тях, непрекъснато се увеличават поради новите екологични, икономически и социални проблеми на нашата съвременност. 2.

3. Възможности за професионална реализация

В изпълнение на регионалните и националните програми за развитие на горското стопанство съществува увеличаваща се потребност от квалифицирана работна ръка в този сектор на икономиката.

Завършилите обучение по професията “Механизатор на горска техника” могат да се явят на изпити за свидетелство за управление на МПС - категория Ткт , в съответствие със Закона за движение по пътищата исвидетелство за правоспособност за работа с трактори и горска техника съобразно Наредба№ 8 от 2004 г. за условията и реда за придобиване на правоспособност (ДВ, бр. 20 от 2004 г.).

Придобилите професионална квалификация по професията “Механизатор на горска техника” - трета степен на професионална квалификация, могат да постъпват на работа на длъжностите (професиите) от Националната класификация на професиите и длъжностите (НКПД, 2006 г.) от единични групи 8331 Водачи и оператори на транспортни машини в селското и горското стопанство, 6141 Горски работници, секачи и извозвачи на дървен материал и други, както и допълнени при актуализиране на НКПД. 2.

4. Възможности за повишаване на професионалната квалификация

Придобилият втора степен на професионална квалификация по професията “Механизатор на горска техника” може да се обучава по други професии от професионално направление “Горско стопанство”, като обучението по общата задължителна професионална подготовка - единна за всички професионални направления, и отрасловата задължителна професионална подготовка се зачита (в съответствие с ДОИ за придобиване на квалификация по професиите от направление “Горско стопанство”).

Придобилият втора степен на професионална квалификация по професията “Механизатор на горска техника” може да се обучава за придобиване на трета степен на професионална квалификация по професията “Техник-механизатор”, като обучението по общата задължителна професионална подготовка - единна за всички професионални направления, отрасловата и специфичната за професията задължителна професионална подготовка се зачита.

3. Цели на обучението

Основната цел на обучението по професията “Механизатор на горска техника” - втора степен на професионална квалификация, е придобиването на теоретични знания, практически умения и личностни качества за реализация в държавните лесничейства, държавните дивечовъдни станции и дърводобивните фирми. 3.

1. Цели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - знае и прилага основните правила за безопасна работа на работното място, не замърсява с работата си околната среда; - осъществява ефективни комуникации при изпълнение на трудовата си дейност в работен екип - умее да формулира проблеми, да задава въпроси, да прави отчет за извършената работа; - познава пазарните отношения, мястото и ролята на отделните лица, фирмите, институциите и държавата в тях; - познава правата и задълженията си като участник в трудовия процес, съгласно Кодекса на труда; разбира договорните отношения между работодател и работник; - участва при разпределяне на задачите, съдейства и търси помощ от членовете на екипа, отнася се отговорно при изпълнение на задачата, която му е възложена; - разбира собствената си роля в производството и съзнава необходимостта от повишаване на квалификацията си; - знае общите правила за работа с компютър и умее да ползва програмни продукти; ползва съвременните технологии за изпълнение на технически задачи от професионалната му област; - осъществява кратка комуникация на чужд език при изпълнение на трудовата си дейност. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка,единна за всички професии от професионално направление “Горско стопанство”

След завършване на обучението по професията обучаваният трябва да: - познава технологиите и методите, прилагани в горското стопанство (вкл. за стопанисване на горите, за дърводобив и др.); - познава и прилага изискванията и разпоредбите на Закона за горите, Правилника за прилагане на Закона за горите, Закона за регистрация и контрол на земеделската и горската техника и другите нормативни документи, свързани с ползването на дървесината в горите; - познава, съхранява и борави с използваните в горското стопанство инструменти - в лесокултурната дейност, в дърводобива и други инструменти; - познава и прилага основните методи и средства за защита и опазване на горите (в т.ч. от болести, вредители и горски пожари); - познава и прилага режимите на стопанисване на горите и на ползване на горските ресурси - при сечите, извозването и превозването на дървения материал и др.

3.3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Механизатор на горска техника” задължителна професионална подготовка

След завършване на обучението по професията обучаваният трябва да умее да изпълнява качествено дейностите в горското стопанство, като: - познава основните дървесни и храстови видове; - познава и ползва по предназначение действащата документация за дърводобив, лесокултурна и други дейности, лов и охрана на горите; - познава и разграничава таксационните показатели на насажденията с оглед провеждане на сечите; - познава недостатъците на дървесината и определя нейното качество и категория; - познава, съхранява и борави с използваните инструменти, уреди, машини и съоръжения за механизация на горскостопанските дейности; - познава и прилага методите за техническо обслужване на машините, използвани в горското стопанство и дърводобива; - познава, съхранява и работи с машините за предварителна подготовка на площите и за почвообработка; - познава и работи с машините и съоръженията за бране и добиване на горски семена, плодове и резници; - познава и работи с машините за сеене; - познава, съхранява и работи с машините за изваждане на фиданки и за садене на фиданки и резници; - познава, съхранява и работи с машините и апаратите за растителна защита; - познава, съхранява и работи с машините и инсталациите за напояване; - познава, съхранява и борави с инструментите за сеч и първична обработка на дървените материали; - познава, съхранява и работи с механизираните дърводобивни инструменти; - познава, съхранява и работи с дърводобивните машини и съоръжения за първична обработка на дървените материали; - познава, съхранява и работи с дърводобивните машини и съоръжения за близък транспорт и извозване на дървените материали; - познава, съхранява и работи с машините и съоръженията за товарене, разтоварване и рампиране на дървените материали; - познава и прилага методите и средствата за пожарна безопасност и за борба с пожарите; - познава и прилага технологията на работа с различните инструменти, уреди, машини и съоръжения за механизация на горскостопанските дейности и правилата за безопасна работа с тях.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Механизатор на горска техника”.

Учебният план се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните. С учебния план се определя броят на часовете за изучаването на учебните предмети (модули).

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Механизатор на горска техника” - втора степен на професионална квалификация, е представено в табл. 3.

(Забележка на редакцията: виж приложението в PDF-а на броя)

5. Система за оценяване и удостоверяване

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 за системата за оценяване. При оценяването се определя степента на постигане на поставените цели и подцели на обучението.

При оценяването се определя степента на постигнатите резултати в съответствие с поставените цели и подцели на обучението.

Оценяването се извършва на три нива - входящо, междинно и изходящо.

Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява със свидетелство за завършено основно образование.

Входящото квалификационно равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. За оценяване по теория

Слаб 2 - Обучаваният не е овладял терминологията, не умее да представи усвоените знания; Среден 3 - Обучаваният е овладял терминологията, умее да представи усвоените знания; Добър 4 - Обучаваният разбира и умее да прилага усвоените знания в познати ситуации; Мн. добър 5 - Обучаваният прилага усвоените знания в нови ситуации; Отличен 6 - Обучаваният прилага усвоените знания в нови ситуации, прави оценки и сравнява. 5.1.

2. За оценяване по практика: Слаб 2 - Обучаваният не умее да прилага усвоени знания при изпълнение на практическо задание, не спазва правилата за безопасен труд по предварително дадени указания; Среден 3 - Обучаваният умее да прилага усвоените знания при изпълнение на поставена задача в позната ситуация, спазвайки правилата за безопасен труд по предварително дадени указания; Добър 4 - Обучаваният умее да осмисли и изпълни самостоятелно поставена практическа задача в нови условия, спазвайки правилата за безопасен труд, по предварително дадени указания; Много добър 5 - Обучаваният умее да съставя план за работа; подбира методи за изпълнение на поставена практическа задача в нови условия; спазва правилата за безопасен труд; Отличен 6 - Обучаваният умее да съставя план за работа; да изпълни поставена практическа задача, спазвайки правилата за безопасен труд, включително самооценка. 5.1.

3. При оценяване на учебен предмет (модул) трябва предварително да се разработи система за оценяване, която включва: - описание на професионалните компетенции, които ще бъдат проверявани при всяко изпитване; - минималния брой точки, при които обучаваният се счита за издържал и които гарантират, че той е овладял минималните знания и умения, необходими да продължи обучението му по-нататък и да може да изпълнява служебните си задължения, които професионалната му квалификация изисква; - формула (скала) за изчисляване на оценката по шестобалната система; - критерии за оценяване на всяка задача в теста (изпитването); - тежест на всяка задача при оформяне на окончателната оценка; - тежест на всеки тест (изпитване) при определяне на оценката по предмета (модула). 5.1.

4. Оценката е комплексна и се формира от оценките, получени от различни методи за проверка и контрол, взети със съответната тежест.

5.1.5. Инструменти за оценяване - тест, практическо задание, устно изпитване, практически задачи и др. Тези инструменти трябва да се апробират и да отговарят на ДОИ за система на оценяване и ДОИ за придобиване на квалификация по професията “Механизатор на горска техника”. 5.

2. Оценяване на изхода

Държавните изпити за придобиване на степен на професионална квалификация са два - по теория на професията и по практика на професията, и се провеждат по национални изпитни програми в съответствие с ДОИ за придобиване на квалификация по професията. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4.

(Забележка на редакцията: виж приложението в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в табл. 5.

(Забележка на редакцията: виж приложението в PDF-а на броя) 5.

3. Удостоверяване на професионалното образование и обучение

Завършено професионално обучение с придобиване на втора степен на професионална квалификация се удостоверява със Свидетелство за професионална квалификация.

Съдържанието на документа се определя съгласно Държавното образователно изискване за документите за системата на народната просвета и ДОИ за придобиване на квалификация по професията “Механизатор на горска техника”.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства и на съответните стандарти.

Нормативните изисквания към учебната работилница са в съответствие с дейностите, които ще се извършват в нея, с ергономичните и естетическите изисквания и с методическите указания.

Обучението по теория се осъществява в учебни кабинети.

Обучението по практика се осъществява в учебни работилници, базови обекти (предприятия) при предварително сключени договори, на оборудвани работни площадки и учебни полигони или в горския фонд. 6.

1. Учебен кабинет

Основно оборудване и обзавеждане: учебни маси, столове, учебна дъска, технически средства и аудиовизуална техника (диапроектор, шрайбпроектор и други).

Учебни помагала: учебни табла, филми, диапозитиви, комплект учебници по всички изучавани предмети.

Помощно оборудване: тебешир, моливи за чертане, инструменти, чертожни принадлежности, мостри, макети и др. 6.

2. Учебна работилница и машинен парк

В учебните работилници трябва да разполагат с оборудване, осигуряващо извършването на следните дейности: запознаване с устройството и принципите на действие на всички инструменти, уреди, съоръжения и машини, посочени в профила на професията; заточване на режещите инструменти; техническо обслужване на различните машини и съоръжения.

Машинният парк трябва да разполага с моторни верижни триони, трактори и набор технологично оборудване. 6.

3. Горски фонд

Необходимо е за всички теми да бъдат изготвяни точни графици за практическото обучение по време и местоположение. Графиците се утвърждават от ръководителя на обучаващата институция и се спазва стриктно изпълнението им. При неподходящи метеорологични условия се допуска промяна в графика с изричното разрешение на ръководителя на обучаващата институция.

За правилното и безопасно протичане на обучението по учебна и производствена практика е необходимо да се осигурят: - надежден и безопасен транспорт до съответния горски участък; - необходимите мерки за правилно ориентиране на обучаваните в горския участък; - място за разполагане на инструментите и уредите по такъв начин, че работата с тях да изисква възможно най-малко движения; - цялостен комплект техническа документация; - обезпечаване на групата със средства и медикаменти за оказване на долекарска помощ; - осигуряване на възможности за ефективна комуникация.

7. Изисквания към обучаващите

Обучението по задължителната професионална подготовка по професията се осъществява от лица, на които завършеното образование, придобитата специалност, присъдената квалификация и правоспособност отговарят на съответната нормативна уредба.

Професионалната подготовка по професията “Механизатор на горска техника” се осъществява от преподаватели, придобили своята квалификация във висше училище или университет.

Преподавателите по теория трябва да притежават образователно-квалификационна степен “бакалавър” или“магистър” по съответната специалност.

Преподавателите по практика трябва да притежават образователно-квалификационна степен “магистър”, “бакалавър” или “специалист” по съответната специалност.

8. Процедури за преглед и актуализиране на ДОИ по професията “Механизатор на горска техника”

- апробиране на ДОИ в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.