Наредба за изменение на Наредба № 19 от 2004 г. за регистрация на пристанищата на Република България

Наредба за изменение на Наредба № 19 от 2004 г. за регистрация на пристанищата на Република България (ДВ, бр. 111 от 2004 г.) § 1. В чл. 4, ал. 4 думите “централното управление на Национална компания “Пристанища” се заменят с “Изпълнителна агенция “Пристанищна администрация - София”. § 2. Член 6 се отменя. § 3. Навсякъде в наредбата думите: 1. “Национална компания “Пристанища” се заменят с “Изпълнителна агенция “Пристанищна администрация”; 2. “генералния/генералният директор” се заменят съответно с “изпълнителния/изпълнителният директор”; 3. “териториално/териториалното поделение” се заменят съответно със “специализирано/специализираното звено”. § 4. Параграф 2 се отменя.

Преходни и заключителни разпоредби § 5. Пристанищата с валидно свидетелство за експлоатационна годност и вписани в регистъра на пристанищата преди влизането в сила на тази наредба се пререгистрират служебно от Изпълнителна агенция “Пристанищна администрация”, при условие че няма промени в обстоятелствата по регистрацията им. § 6. Наредбата влиза в сила от деня на обнародването й в “Държавен вестник”.

Министър: Н. Василев