Административният съд – Шумен, на основание чл. 181, ал. 1 и 2 АПК, приложим съгласно чл. 188 АПК, съобщава, че е постъпил протест от прокурор при Окръжната прокуратура – Шумен, срещу чл. 29, ал. 7, изр. 3, чл. 46, ал. 1, т. 3 във връзка с чл. 13, ал. 4 от Наредба № 1 на Общинския съвет – гр. Каолиново, за поддържане и опазване на обществения ред на територията на община Каолиново, приета с Решение № 339 по протокол № 28 от 10.08.2010 г. на Общинския съвет – гр. Каолиново. Въз основа на протеста е образувано адм. д. № 202/2017 г. по описа на Административния съд – Шумен, насрочено за 25.09.2017 г. от 10 ч.