Закон за ратифициране на Финансовия договор между Република България и Европейската инвестиционна банка за финансиране на проект “България - регионално и общинско водоснабдяване”

УКАЗ № 48

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Финансовия договор между Република България и Европейската инвестиционна банка за финансиране на проект “България - регионално и общинско водоснабдяване”, приет от ХL Народно събрание на 27 февруари 2009 г.

Издаден в София на 4 март 2009 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за ратифициране на Финансовия договор между Република България и Европейската инвестиционна банка за финансиране на проект “България - регионално и общинско водоснабдяване”

Член единствен. Ратифицира Финансовия договор между Република България и Европейската инвестиционна банка за финансиране на проект “България - регионално и общинско водоснабдяване”, подписан на 11 юни 2007 г.

Законът е приет от 40-то Народно събрание на 27 февруари 2009 г. и е подпечатан с официалния печат на Народното събрание.

За председател на Народното събрание: Любен Корнезов