Постановление № 212 от 19 септември 2013 г. за изменение и допълнение на Тарифата за таксите, които събират музеите, Националният институт за недвижимо културно наследство и Националната библиотека „Св. св. Кирил и Методий“ за извършване на услуги и за издаване на документи и дубликати, одобрена с Постановление № 290 на Министерския съвет от 2011 г.

ПОСТАНОВЛЕНИЕ № 212 ОТ 19 СЕПТЕМВРИ 2013 Г. за изменение и допълнение на Тарифата за таксите, които събират музеите, Националният институт за недвижимо културно наследство и Националната библиотека „Св. св. Кирил и Методий“ за извършване на услуги и за издаване на документи и дубликати, одобрена с Постановление № 290 на Министерския съвет от 2011 г. (обн., ДВ, бр. 84 от 2011 г.; изм. и доп., бр. 55 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се създава т. 5: „5. за издаване на удостоверение за извършена идентификация на предмети, които по смисъла на Закона за културното наследство не са културни ценности: а) машинно сечени монети и монетовидни предмети, които нямат значение за научните изследвания и експозиционната стойност: аа) за една монета/монетовиден предмет – 4 лв.; бб) за група монети/монетовидни предмети от 2 до 50 броя – по 3 лв. за всяка монета/монетовиден предмет; вв) за група монети/монетовидни предмети над 50 броя – по 2 лв. за всяка монета/монетовиден предмет; б) машинно произведени предмети, които не носят подпис или знак на своите автори или са произведени в големи количества, не притежават значима културна, научна или художествена стойност и не са свързани с историческа личност или събитие: аа) за един предмет – 4 лв.; бб) за група предмети от 2 до 50 броя – 3 лв. за всеки предмет; вв) за група предмети над 50 броя – 2 лв. за всеки предмет; в) произведения на изкуството, собственост на български или чужди автори, или такива, които не са по-стари от 50 години: аа) за едно произведение – 4 лв.; бб) за група произведения от 2 до 50 броя – по 3 лв. за всяко произведение; вв) за група произведения над 50 броя – по 2 лв. за всяко произведение; гг) за цикъл/тираж графични произведения до 50 броя – 10 лв.; г) антикварни предмети, непредставляващи произведения на изкуството, които не са по-стари от 100 години: аа) за един предмет – 4 лв.; бб) за група предмети от 2 до 50 броя – по 3 лв. за всеки предмет; вв) за група предмети над 50 броя – по 2 лв. за всеки предмет; д) остатъчен материал – отпадъчна субстанция, получена вследствие на човешка дейност, която няма функционално или художествено предназначение – 10 лв.“ § 2. В чл. 4 ал. 1 се изменя така: „(1) Таксите по чл. 1 – 3 се заплащат при издаването на съответния документ, дубликат или при извършването на справката.“

Заключителна разпоредба § 3. Постановлението влиза в сила от деня на обнародването му в „Държавен вестник“.

Министър-председател: Пламен Орешарски

За главен секретар на Министерския съвет: Нина Ставрева