Административният съд – Стара Загора, на основание чл. 181 АПК съобщава, че е постъпил протест от прокурор в Окръжна прокуратура – Стара Загора, с който оспорва като незаконосъобразни разпоредбите на чл. 15б „а“ и чл. 27 в частта „при нередовно плащане на таксата в определен срок“ от Наредбата за записването, отписването и преместването на деца в общинските детски градини на територията на община Гурково, приета от Общинския съвет – гр. Гурково. По оспорването е образувано адм.д. № 125/2017 г. по описа на Административния съд – Стара Загора, насрочено за 18.05.2017 г. от 14,30 ч.