Постановление № 279 от 26 ноември 2009 г. за предоставяне на допълнителни бюджетни кредити за непредвидени и неотложни разходи, свързани с ликвидиране на последиците от интензивните валежи на 10 ноември 2009 г. на територията на община Кюстендил

ПОСТАНОВЛЕНИЕ № 279 ОТ 26 НОЕМВРИ 2009 Г. за предоставяне на допълнителни бюджетни кредити за непредвидени и неотложни разходи, свързани с ликвидиране на последиците от интензивните валежи на 10 ноември 2009 г. на територията на община Кюстендил

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави бюджетни кредити от централния бюджет за 2009 г. в размер 1 707 480 лв. по бюджета на община Кюстендил за 2009 г. за аварийно-възстановителни работи съгласно приложението.

Чл. 2. Бюджетните кредити по чл. 1 да се осигурят за сметка на резерва за непредвидени и неотложни разходи по чл. 1, ал. 2, т. 4.2 от Закона за държавния бюджет на Република България за 2009 г.

Чл. 3. Министърът на финансите да извърши налагащите се промени на бюджетните взаимоотношения на община Кюстендил и централния бюджет за 2009 г.

Заключителни разпоредби § 1. Постановлението се приема на основание чл. 11, ал. 4 и чл. 35, ал. 1 от Закона за устройството на държавния бюджет. § 2. Контролът по изпълнението на дейностите се възлага на областния управител на област Кюстендил. § 3. Постановлението влиза в сила от деня на обнародването му в „Държавен вестник”.

Министър-председател: Бойко Борисов

Главен секретар на Министерския съвет: Росен Желязков

Приложение към чл. 1

Разпределение на средствата на община Кюстендил в размер 1 707 480 лв. за неотложни аварийно-възстановителни работи за преодоляване на последиците от интензивните валежи

1. За възстановяване на пътното платно от ВЕЦ „Осогово“ до водохващането на В и К „Кюстендилска вода“ – 525 000 лв.

2. За възстановяване на общинския мост в с. Ръсово – 295 000 лв.

3. За възстановяване на пътното платно и за укрепване на пътя при ВЕЦ „Осогово“ – 483 000 лв.

4. За възстановяване на общинския път за с. Сажденик – 404 480 лв.