Административният съд – София-град, на основание чл. 218 ЗУТ съобщава, че е постъпила жалба от Кирил Василев Грозданов срещу Заповед № РА-50-671 от 16.11.2016 г. на главния архитект на Столичната община, с която е одобрен проект за изменение на плана за регулация на м. Кв. Филиповци, кв. 29, в частта на уширения тротоар от о.т. 104 до о.т. 105 и от о.т. 104 до о.т. 131, като се създава нов УПИ ХVІ-870 – за жилищно строителство, по границите на поземлен имот с идентификатор 68134.4388. 870 и свързаното с това изменение на общите регулационни граници на УПИ ІІ-311 и УПИ І, по която е образувано адм.д. № 2420/2017 г., насрочено за 19.06.2017 г. от 9,30 ч. Заинтересованите страни, които считат, че актът е благоприятен за тях, могат да поискат да бъдат конституирани по настоящото дело в едномесечен срок от датата на обнародване в „Държавен вестник“, за което следва да подадат нарочни молби, които да се докладват на съдия-докладчика за преценка за конституиране. Страните могат да сочат и представят доказателства и да правят доказателствени искания, вкл. да поставят задачи за изготвяне на съдебно-технически експертизи в подкрепа на твърденията им, като ответникът носи тежестта за установяване на фактите, мотивирали го да издаде оспорения акт.