Административният съд – Кюстендил, на основание чл. 181 във връзка с чл. 188 от АПК обявява, че е постъпил протест от прокурор при Окръжната прокуратура – Кюстендил, срещу разпоредбата на чл. 18, ал. 1 в частта относно израза „… с изключение на обектите, подлежащи на концесиониране“ от Наредбата за реда за придобиване, управление и разпореждане с общинско имущество на Община Кочериново, както и срещу разпоредбата на чл. 20, ал. 5 от същата наредба, приета с Решение № 133 по протокол № 15 от 7.10.2008 г. на Общинския съвет – гр. Кочериново. По протеста е образувано адм. д. № 327/2018 г. по описа на Административния съд – Кюстендил. По делото е насрочено открито съдебно заседание на 3.10.2018 г. от 10 ч.