Административният съд – Търговище, на основание чл. 188 във връзка с чл. 181, ал. 1 и 2 АПК съобщава, че е постъпил протест от Окръжна прокуратура – Търговище, против чл. 5, ал. 1, т. 23 и 24, чл. 17, ал. 1, т. 8, чл. 120, чл. 119, ал. 3 и 4 от Правилника за организацията и дейността на общинския съвет, неговите комисии и взаимодействието му с общинската администрация на Общинския съвет – гр. Антоново. По протеста е образувано адм. д. № 221/2017 г. по описа на Административния съд – Търговище, със страни: Окръжната прокуратура – Търговище, и Общинският съвет – гр. Антоново, представляван от неговия председател. Делото е насрочено за разглеждане в открито съдебно заседание на 6.02.2018 г. от 10,30 ч.