Административният съд – Варна, обявява по чл. 188 във връзка с чл. 181, ал. 1 и 2 АПК, че е образувано адм. д. № 196/2017 г. по описа на ХХVІ състав по постъпил протест от прокурор при Варненската окръжна прокуратура против чл. 4, т. 3 от Наредбата за обществения ред в община Девня, приета от Общинския съвет – гр. Девня, с Решение № 122 от протокол № 10 от 27.07.2016 г. и допълнена с Решение № 146 по протокол № 11 от 30.09.2016 г. Съдът указва на заинтересованите лица, че в срок 1 месец от обнародването в „Държавен вестник“ могат да подадат заявление до Административния съд – Варна, със съдържание съобразно чл. 218, ал. 4, т. 1 – 7 ЗУТ за конституирането им като ответници в производството.