Решение № 293 от 3 май 2018 г. за признаване на Сдружение „Българска Асоциация Диабет“ за представителна организация на национално равнище в Националния съвет за интеграция на хората с увреждания

РЕШЕНИЕ № 293

ОТ 3 МАЙ 2018 Г. за признаване на Сдружение „Българска Асоциация Диабет“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 – 3 във връзка с чл. 8, ал. 1, ал. 2, т. 1 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на и за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г., бр. 93 от 2009 г., бр. 23 от 2014 г., бр. 10 и 81 от 2015 г. и бр. 27 от 2018 г.), МИНИСТЕРСКИЯТ СЪВЕТ

РЕШИ: Признава Сдружение „Българска Асоциация Диабет“ със седалище и адрес на управление в София, ж.к. „Банишора“, ул. Подполковник Калитин, бл. 20, Национален клуб на „Българска асоциация Диабет“, вписано в Регистъра на юридическите лица с нестопанска цел на Софийския градски съд под № 241, том 6, стр. 99, по ф.д. № 12028/1990 г., с ЕФН 2190120288, БУЛСТАТ 121462057, за представителна организация на национално равнище в Националния съвет за интеграция на хората с увреждания за срок 3 години считано от 9 май 2018 г.

Министър-председател: Бойко Борисов

Главен секретар на Министерския съвет: Веселин Даков