Наредба за изменение и допълнение на Наредба № 2 от 2006 г. за условията и реда за начисляване и разходване на средствата за премахване на незаконно строителство, за развитие на материалната база, за повишаване на квалификацията и за стимулиране на служителите на Дирекцията за национален строителен контрол

МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО

Наредба за изменение и допълнение на Наредба № 2 от 2006 г. за условията и реда за начисляване и разходване на средствата за премахване на незаконно строителство, за развитие на материалната база, за повишаване на квалификацията и за стимулиране на служителите на Дирекцията за национален строителен контрол (ДВ, бр. 43 от 2006 г.) § 1. В чл. 3 се правят следните изменения и допълнения: 1. В ал. 2 след думата “разходват” се добавят думите “ежемесечно или”.

2. В ал. 3 след думите “неизразходвани през” се добавят думите “един месец или”. § 2. В чл. 4, ал. 1 думите “съответното тримесечие” се заменят с думите “съответния месец”. § 3. В чл. 5, ал. 1 се правят следните изменения и допълнения: 1. В т. 4 думите “не повече от 25 % от годишния размер на средствата за работна заплата” се заменят с “не по-малко от 35 на сто от общия размер на средствата”.

2. Създава се т. 5 със следното съдържание: “5. дължимите осигурителни вноски за всички осигурителни случаи върху начислените суми за допълнително материално стимулиране по т. 4. ” § 4. В чл. 12 ал. 2 се изменя така: “(2) Индивидуалният размер на сумата за материално стимулиране на началника, на заместник-началника и на главния секретар се определя, като най-високият индивидуален размер на материално стимулиране на служител в ДНСК за съответния период се увеличи с 40 % за началника, съответно с 30% за заместник-началника и за главния секретар.” § 5. В чл. 15 се правят следните изменения и допълнения: 1. Алинея 1 се изменя така: “(1) Коефициентът за принос се определя в зависимост от обема, важността, качеството на изпълнените преки и допълнителни специфични задачи, отговорността и компетентността на съответния служител и има следните стойности: 1. от 36 до 50 - при оценка много добър - 5; 2. от 16 до 35 - при оценка добър - 4; 3. от 1 до 15 - при оценка задоволителен - 3; 4. 0 - при оценка незадоволителен.”

2. В ал. 2 се правят следните изменения и допълнения: а) в т. 1 след думите “главния секретар” се добавят думите “служителя по сигурността на информацията, главния вътрешен одитор”; б) в т. 4 преди думите “главния директор” се добавя “ресорния заместник-началник на ДНСК по предложение на”; в) в т. 6 след думата “отдели” се добавя “и сектори”; г) точка 7 се изменя така: “7. за служителите на регионалната дирекция за национален строителен контрол (РДНСК) - от началника на съответната РДНСК.” § 6. Параграф 1 се отменя. § 7. Приложението към чл. 14 се изменя така: “Приложение към чл. 14

Длъжностни нива от Единния Коефициент класификатор на длъжностите за длъж- в администрацията ностно ниво

А5, Б3 50

А6, Б4 44

А7, Б5, В1 37

А8, Б6 30

А9, Б7, В2 23

Б8, В3 20

Б9, Б10, Б11, В4 17

В5, Г1 14

В6, В7 12

В8, В9, Г2, Г3 10

” 

Заключителна разпоредба § 8.