Решение № 598 от 29 юни 2005 г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - пясъци и чакъли, от находище “Гърлата”, община Ямбол, област Ямбол

РЕШЕНИЕ № 598 ОТ 29 ЮНИ 2005 Г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - пясъци и чакъли, от находище “Гърлата”, община Ямбол, област Ямбол

На основание чл. 4, ал. 1, т. 1, чл. 6 и 7 от Закона за концесиите, § 17а, ал. 1 и 2 от преходните и заключителните разпоредби на Закона за приватизация и следприватизационен контрол във връзка с чл. 8, ал. 1 от Закона за концесиите и § 17, ал. 5 от преходните и заключителните разпоредби на Закона за приватизация и следприватизационен контрол

МИНИСТЕРСКИЯТ СЪВЕТ

РЕШИ: 1. Предоставя концесия с предмет особено право на ползване върху подземни богатства по чл. 2, т. 5 от Закона за подземните богатства - строителни материали - пясъци и чакъли, представляващи изключителна държавна собственост, от находище “Гърлата”, община Ямбол, област Ямбол, във връзка с техния добив.

2. Определя концесионна площ в размер 888 дка при граници с координати на точките от № 1 до 113 включително съгласно схема на крайния контур в мащаб 1:5000 в координатна система “1970 г.”.

3. Определя срок на концесията 35 години.

4. Определя за концесионер без търг или конкурс “Инертни материали - Ямбол” - АД, Ямбол.

5. Определя основните права и задължения по концесията, както следва: 5. 1. Основни права на концесионера: 5.1.1. да добива строителни материали - пясъци и чакъли, в границите на находището по т. 1; 5.1.2. право на собственост върху добитите пясъци и чакъли; 5.1.3. да извършва преработка, складиране, транспортиране и продажба на добитите пясъци и чакъли; 5.1.4. да ползва за срока на концесията съществуващата до момента на подписване на концесионния договор геоложка и техническа документация и информация; 5.1.5. да извършва за своя сметка в съответствие със съгласуваните с концедента и с компетентните органи цялостен работен проект и годишни работни проекти необходимите дейности, свързани с добива, включително допроучване и експлоатационно проучване на подземните богатства в границите на находището по т. 1. 5.

2. Основни задължения на концесионера: 5.2.1. да заплаща на концедента дължимите концесионни възнаграждения при условия и в срокове, определени в концесионния договор; 5.2.2. да изготви и представи на концедента: 5.2.2. 1. цялостен работен проект за добив и първична преработка на подземните богатства за осъществяване на свързаните с концесията дейности; срокът за представяне е 8 месеца от подписването на концесионния договор; след съгласуване с концедента и с министъра на околната среда и водите цялостният работен проект става неразделна част от концесионния договор; 5.2.2. 2. проект за рекултивация на концесионната площ по т. 2, съгласуван с компетентните органи; срокът за представяне е 8 месеца от подписването на концесионния договор; проектът за рекултивация става неразделна част от концесионния договор; 5.2.2. 3. годишен работен проект за добив и първична преработка във връзка с осъществяването на свързаните с концесията дейности за всяка следваща година; срокът за представяне е 31 януари на съответната година; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.4. да изземва подземните богатства от земните недра при минимални загуби, обедняване и замърсяване, като се спазват законите, правилниците и наредбите за правилното и безопасно разработване на находища на подземни богатства; 5.2.5. да ползва водите, необходими за технологичния цикъл на преработка на подземното богатство в съответствие с разпоредбите на Закона за водите; 5.2.6. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.7. да води и предоставя на концедента или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.8. да не предоставя на трети лица без разрешение на концедента геоложка, техническа или друга документация и информация, която притежава във връзка и по повод на концесията; 5.2.9. да застрахова обекта по т. 1, ако той може да бъде застрахован, съгласно Закона за застраховането. 5.

3. Основни права на концедента: 5.3.1. да получава дължимите от концесионера концесионни възнаграждения при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основни задължения и условията на концесията по това решение; условията и сроковете за упражняване на правото за едностранно прекратяване на договора се определят в концесионния договор. 5.

4. Основни задължения на концедента: 5.4.1. да не ограничава концесионера да осъществява правата си по концесията освен в случаите, уредени в нормативен акт и в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя следните условия за осъществяване на концесията: 6. 1. При наличие на форсмажорни обстоятелства концедентът има право да посочи, а концесионерът е длъжен да приеме и да търпи трети лица да добиват и да се ползват от подземните богатства в границите на находището по т. 1. В случаите по предходното изречение концесионерът няма право на обезщетение. 6.

2. Контролът по спазването на условията и по изпълнението на правата и задълженията по концесията се осъществява от концедента или от оторизирани негови представители, като те изискват, а концесионерът е длъжен да им осигурява достъп до концесионната площ и да им предоставя съответните документи и информация. 6.

3. При осъществяване на концесията и на свързаните с нея дейности концесионерът е длъжен: 6.3.1. да изпълнява изискванията, свързани с опазването на околната среда, водите, защитените със закон територии и обекти, паметници на културата, националната сигурност, отбраната на страната и обществения ред; 6.3.2. при аварии, създаващи предпоставки за замърсяване на водите, концесионерът е длъжен да уведоми концедента и Басейновата дирекция - Пловдив, както и да изпълнява предварително планираните мерки за ограничаване и ликвидация на замърсяванията; 6.3.3. да спазва изискванията за осигуряване на здравословни и безопасни условия на труд; 6.3.4. да извършва всички дейности по предоставената концесия в съответствие с установените технически и технологични стандарти; 6.3.5. да не изгражда сгради и трайни съоръжения върху земята, на която или под която е находището на подземни богатства; 6.3.6. да спазва указанията, давани от министъра на околната среда и водите при съгласуване на проектите по т. 5.2.2. 1 и 5.2.2. 3; 6.3.7. да изпълнява одобрените и изискващи се рекултивационни мероприятия; 6.3.8. да стабилизира на терена граничните точки по контура на концесионната площ; 6.3.9. да изпълнява съгласуваните с концедента цялостен работен проект и годишни работни проекти. 6.

4. За осъществяване на концесията не се изискват задължителни подобрения. 6.

5. Концесионният договор влиза в сила от 23 април 1999 г. - датата на прехвърляне на собствеността по договора за продажба чрез конкурс на 80 на сто от дяловете от капитала на “Инмат - 97” - ЕООД, Ямбол, на купувача “Инертни материали - Ямбол” - АД, Ямбол.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на задължението за заплащане на концесионно възнаграждение: 8.1.1. за първия отчетен период гаранцията е в размер 3780 лв. и се представя на концедента в 30-дневен срок от сключването на концесионния договор; 8.1.2. за всеки следващ отчетен период, определен по т. 9.1, гаранцията е в размер 50 на сто от концесионното възнаграждение за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1.1 и гаранциите по т. 8.1.2 са валидни 60 дни от изтичането на съответния отчетен период. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда и с рекултивацията: 8.2.1. в специалната банкова сметка по т. 8.2 концесионерът отчислява всяка година за срока на концесията сума, представляваща 1/35 част от стойността на необходимите парични средства, предвидени за опазване на околната среда и за рекултивация в проекта по т. 5.2.2. 2; 8.2.2. за първите 7 години от срока на концесията гаранцията по т. 8.2 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2 се представя на концедента до 31 януари на съответната година; 8.2.4. начинът за разпореждане със сметката по т. 8.2 се определя в концесионния договор. 8.

3. Дължат се неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 8.

4. Във всички случаи на неизпълнение от страна на концесионера концедентът има право да търси и обезщетение по общите правила.

9. Определя концесионното възнаграждение, както следва: 9. 1. Периодични парични възнаграждения за срока на концесията, дължими на 6-месечни вноски, като срокът за плащане е 30-о число на месеца, следващ съответния отчетен период. 9.

2. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

3. Размерът на възнаграждението се определя конкретно за всяка 6-месечна вноска като сума от 5 на сто върху стойността, определена съгласно чл. 4 от Методиката за определяне на конкретния размер на концесионното възнаграждение за добив на строителни и скалнооблицовъчни материали, когато добитата суровина се реализира след преработка. 9.

4. Минималният размер на концесионното възнаграждение за всяко 6-месечие от срока на концесията не може да бъде по-малък от сумата, определена на базата на 18 000 куб. м фракции и концесионното възнаграждение на 1 тон краен продукт за предходното 6-месечие. 9.

5. Размерът на сумата, определена по реда на т. 9.4, не може да бъде по-малък от 3780 лв. 9.

6. Концесионното възнаграждение, определено по реда на т. 9, се дължи от датата на сключване на концесионния договор, при условие че концесионерът докаже плащането на кариерна такса по Закона за местните данъци и такси за периода от влизането в сила на концесионния договор до неговото сключване. 9.

7. Заплащане на еднократно парично възнаграждение в размер 6000 лв., дължимо от концесионера в срок 20 дни от датата на сключване на концесионния договор.

10. Определя други изисквания, свързани с концесията: 10.1. Приложимо право по отношение на концесията е българското. 10.

2. Всички спорове между страните по концесионния договор се решават по взаимно съгласие, а при непостигане на съгласие споровете се решават по съдебен ред пред компетентния съд по местонахождение на седалището на концедента.

11. Упълномощава министъра на регионалното развитие и благоустройството да сключи концесионния договор с “Инертни материали - Ямбол” - АД, Ямбол, в срок един месец от обнародването на решението в “Държавен вестник”, да организира контрола по изпълнението му и да представлява концедента в правоотношенията, възникнали във връзка с договора, с изключение на тези по неговото прекратяване.

Министър-председател: Симеон Сакскобургготски

Главен секретар на Министерския съвет: Севдалин Мавров