Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм. д. № 326/2017 г. по протест на прокурор при Окръжната прокуратура – Монтана, срещу разпоредбите на чл. 44, ал. 3, т. 1 от Наредбата за реда за придобиване, управление и разпореждане с общинско имущество, приета с Решение № 140 от протокол № 18 от 20.03.2009 г., изменена с Решение № 54 от протокол № 8 от 12.04.2012 г., изменена с Решение № 57 от протокол № 9 от 25.04.2012 г., допълнена с Решение № 349 от протокол № 52 от 31.03.2015 г., изменена и допълнена с Решение № 111 от протокол № 18 от 30.0 1.2017 г. на Общинския съвет – гр. Брусарци. Конституирани страни по делото са: протестираща страна – прокурор при Окръжната прокуратура – Монтана, ответник – Общинският съвет – гр. Брусарци, и служебно конституирана страна – Окръжната прокуратура – Монтана. Административно дело № 326/2017 г. е насрочено за 13.10.2017 г. от 10,40 ч.