Закон за изменение и допълнение на Закона за акцизите

УКАЗ № 368

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за акцизите, приет от ХХХIX Народно събрание на 14 декември 2004 г.

Издаден в София на 20 декември 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за акцизите (обн., ДВ, бр. 19 от 1994 г.; изм. и доп., бр. 58 и 70 от 1995 г., бр. 21, 56 и 107 от 1996 г., бр. 51 от 1997 г., бр. 15, 89 и 153 от 1998 г., бр. 103 от 1999 г., бр. 102 от 2000 г., бр. 110 от 2001 г., бр. 45 и 118 от 2002 г.; попр., бр. 9 от 2003 г.; изм.,бр. 37, 103 и 112 от 2003 г., бр. 53 от 2004 г.) § 1. Създава се чл. 2б: “Чл. 2б. Освобождават се от акциз нефтен газ и други газообразни въглеводороди, използвани за битово потребление.” § 2. В чл. 4, ал. 1 т. 3 се изменя така: “3. за спиртните напитки - като абсолютна сума в левове за хектолитър чист алкохол, измерен при температура 20 °С.” § 3. В чл.11 ал. 3 се изменя така: “(3) За стоките, за които е предвидено използването на бандерол, производителите и вносителите заявяват пред териториалната данъчна дирекция по месторегистрацията си необходимото количество бандероли и продажната цена на съответните стоки. Териториалните данъчни дирекции предоставят бандеролите за спиртните напитки на заявителите в срок до 60 дни от заявяването им, а за тютюневите изделия - в срок до 30 дни от заявяването им.” § 4. В чл. 11з се правят следните изменения и допълнения: 1. Досегашният текст става ал. 1.

2. Създава се ал. 2: “(2) Платеният акциз за предназначени за преработка тежки масла, с кодове по КН 2710 19 71 0 и 2710 19 75 0, и за предназначени за преработка тежки горива, с кодове по КН 2710 19 51 0 и 2710 19 55 0, претърпели специфична или химическа преработка в крайни продукти, се възстановява по ред, определен от министъра на финансите.” § 5. В чл. 12г, ал. 4 числото “0,2” се заменя с “0,5”. § 6. В Тарифата за акцизите се правят следните изменения: 1. В т. 1 числото “1,05” се заменя с “1,5”.

2. Точка 3 се изменя така: “3. Спиртни напитки 750 лв. за хекто- литър чист алкохол.”

3. В т. 4.1 думите “0,004 лв. за един къс + 43,5% от продажната цена” се заменят с “0,0125 лв. за един къс + 31,8% от продажната цена”.

4. В т. 6: а) в т. 6.1 числото “1,3” се заменя с “1”; б) в т. 6.2 думите “1 лв.” се заменят с “0,70 лв.”; в) в т. 6.3 числото “3,5” се заменя с “1,5”; г) в т. 6.4 числото “1,3” се заменя с “1”.

5. Точка 6а се отменя.

Преходни и заключителни разпоредби § 7. В Указ № 2242 за свободни зони (обн., ДВ, бр. 55 от 1987 г.; изм., бр. 4 от 1989 г., бр. 84 от 1993 г., бр. 26 от 1996 г., бр. 15, 89 и 153 от 1998 г., бр. 53 от 2004 г.) в допълнителните разпоредби се създава § 3а: “§ 3а. Независимо от срока на съответните договори, дейността по чл. 17, т. 6 по зареждане с течни горива и смазочни материали на шосейни превозни средства се извършва само чрез обекти, съществуващи към 1 януари 2004 г., и се прекратява, когато това произтича от ангажимент от страна на Република България за съответствие с изискванията на Европейския съюз.” § 8. В Закона за виното и спиртните напитки (обн., ДВ, бр. 86 от 1999 г.; изм., бр. 56 от 2002 г., бр. 16 от 2004 г.) се правят следните изменения: 1. В чл. 44а, ал. 4 числото “0,2” се заменя с “0,5”.

2. В § 82 от преходните разпоредби на Закона за изменение и допълнение на Закона за виното и спиртните напитки (ДВ, бр. 16 от 2004 г.) числото “0,2” се заменя с “0,5”. § 9. Законът влиза в сила от 1 януари 2005 г., с изключение на § 1 относно чл. 2б, който влиза в сила от 1 януари 2006 г.

Законът е приет от XXXIХ Народно събрание на 14 декември 2004 г. и е подпечатан с официалния печат на Народното събрание.

Председател на Народното събрание: Огнян Герджиков