Постановление № 180 от 26 юли 2004 г. за предоставяне на средства на Държавен фонд “Земеделие” и Изпълнителна агенция “Борба с градушките”

ПОСТАНОВЛЕНИЕ № 180

ОТ 26 ЮЛИ 2004 Г. за предоставяне на средства на Държавен фонд “Земеделие” и

Изпълнителна агенция “Борба с градушките”

МИНИСТЕРСКИЯТ СЪВЕТ ПОСТАНОВИ: Чл. 1. Одобрява допълнителен целеви трансфер от бюджета на Министерството на земеделието и горите, съответно от бюджета на Фонд “Тютюн”, по бюджета на Държавен фонд “Земеделие” в размер 19 млн. лв. за субсидиране на производителите на пшеница.

Чл. 2. Одобрява предоставянето на допълнителни средства от бюджета на Министерството на земеделието и горите, съответно от бюджета на Фонд “Тютюн”, по бюджета на Изпълнителна агенция “Борба с градушките” в размер 1 млн. лв.

Чл. 3. Дава съгласие Държавен фонд “Земеделие” да изразходва 29 млн. лв. за субсидиране на земеделски производители за: 1. закупуването на качествени семена, торове и горива за засяването до 3,5 млн. дка с пшеница за реколта 2005 г.; 2. съхраняването на пшеница - реколта 2004 г.

Чл. 4. Дава съгласие Изпълнителна агенция “Борба с градушките” да изразходва 1 млн. лв. за закупуване на противоградови ракети.

Чл. 5. Министърът на финансите да извърши произтичащите промени по бюджета на Министерството на земеделието и горите и в план-сметката на Държавен фонд “Земеделие” за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на земеделието и горите. § 3. Постановлението влиза в сила от деня на обнародването му в “Държавен вестник”.

За министър-председател: Пламен Панайотов

За главен секретар на Министерския съвет: Галина Маринска