Решение № 91 от 17 февруари 2009 г. за продължаване срока на разрешението за търсене и проучване на нефт и природен газ подземни богатства по чл. 2, ал. 1, т. 3 от Закона за подземните богатства, в блок “А-Ловеч”, разположен на територията на областите Монтана, Враца, Ловеч и Плевен

РЕШЕНИЕ № 91 от 17 февруари 2009 г. за продължаване срока на разрешението за търсене и проучване на нефт и природен газ - подземни богатства по чл. 2, ал. 1, т. 3 от Закона за подземните богатства, в блок “А-Ловеч”, разположен на територията на областите Монтана, Враца, Ловеч и Плевен

На основание чл. 31, ал. 4 във връзка с чл. 5, т. 2, чл. 6, ал. 2 и чл. 7, ал. 1, т. 9 от Закона за подземните богатства и решения на Министерския съвет № 63 от 2000 г. (ДВ, бр. 77 от 2000 г.), № 605 от 2000 г. (ДВ, бр. 77 от 2000 г.), № 554 от 2001 г. (ДВ, бр. 63 от 2001 г.), № 373 от 2003 г. (ДВ, бр. 51 от 2003 г.), № 151 от 2005 г. (ДВ, бр. 23 от 2005 г.), № 270 от 2005 г. (ДВ, бр. 34 от 2005 г.), № 848 от 2006 г. (ДВ, бр. 2 от 2007 г.) и № 382 от 2007 г. (ДВ, бр. 46 от 2007 г.)

МИНИСТЕРСКИЯТ СЪВЕТ

РЕШИ: 1. Продължава с една година срока на разрешението за търсене и проучване на нефт и природен газ в блок “А-Ловеч”.

2. Размерът на блок “А-Ловеч” се намалява от 2658 кв. км на 2330 кв. км и се определя с координатите на граничните точки от № 1 до № 32 включително, посочени на карта и описани в приложение - неразделна част от допълнително споразумение към Договора за търсене и проучване на нефт и природен газ в блок “А-Ловеч”.

3. За срока на продължението титулярят на разрешението “Дайрект Петролеум България” - ЕООД, София, се задължава да извърши търсещо-проучвателни работи по видове и обеми съгласно работна програма - неразделна част от допълнително споразумение към договора за търсене и проучване.

4. Упълномощава министъра на околната среда и водите да подпише допълнително споразумение към Договора за търсене и проучване на нефт и газ в блок “А-Ловеч” в едномесечен срок от обнародването на решението в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков