Правилник за изменение и допълнение на Устройствения правилник на Национална ветеринарномедицинска служба

МИНИСТЕРСТВО

НА ЗЕМЕДЕЛИЕТО И ГОРИТЕ

Правилник за изменение и допълнение на Устройствения правилник на Национална ветеринарномедицинска служба (обн., ДВ, бр. 16 от 2001 г.; попр., бр. 17 от 2001 г.; изм. и доп.,бр. 50 от 2003 г.) § 1. В чл. 9, ал. 3 числото “2622” се заменя с “2642”. § 2. В чл. 12 се създава ал. 5: “(5) Отделите и секторите в поделенията по чл. 12, ал. 2, т. 1 осъществяват дейността си под методическо ръководство на съответните дирекции в ГУ на НВМС.” § 3. В чл. 16 се правят следните изменения и допълнения: 1. В ал. 2 се създава нова т. 7: “7. издават разпореждане за спиране експлоатацията или отнемат разрешителното за дейност на обектите по чл. 55 от Закона за ветеринарномедицинската дейност при констатирани нарушения, предвидени в същия закон;”.

2. Точки 7 - 14 стават съответно точки 8 - 15.

3. Създава се нова ал. 3: (3) Директорът на Регионална ветеринарномедицинска служба - София, чрез администрацията, която ръководи, осъществява постоянен граничен ветеринарномедицински контрол на Аерогара София при вноса, износа и транзита на животни, суровини и продукти от животински произход, ветеринарномедицинските продукти и транспортните средства. § 4. В чл. 20 се правят следните изменения и допълнения: 1. В т. 1 след абревиатурата “ДВСК” се добавя “и Гранична инспекция ветеринарен контрол и карантина (ГИВКК)”.

2. Точка 19 се изменя така: “19. осъществява координация и подпомага дейността на изпитвателните лаборатории за ветеринарно-санитарен контрол в РВМС;”. § 5. В чл. 22 т. 6 се заличава. § 6. Навсякъде в устройствения правилник думите “ветеринарномедицински препарати” се заменят с “ветеринарномедицински продукти”. § 7. В приложението към чл. 9, ал. 4 се правят следните изменения: 1. В наименованието на приложението числото “2622” се заменя с “2642”.

2. На ред “Ветеринарна медицина” числото “2288” се заменя с “2304”.

3. На ред “ЦЛВСЕЕ - София” числото “45” се заменя с “47”.

4. На ред “Стара Загора” числото “163” се заменя със “165”.

Министър: М. Дикме