Наредба за изменение и допълнение на Наредба № 10 от 2017 г. за познавателните книжки, учебниците и учебните помагала

МИНИСТЕРСТВО НА ОБРАЗОВАНИЕТО И НАУКАТА

Наредба за изменение и допълнение на Наредба № 10 от 2017 г. за познавателните книжки, учебниците и учебните помагала (ДВ, бр. 102 от 2017 г.) § 1. В чл. 24, ал. 2 думата „само“ се заличава. § 2. В чл. 25, т. 1 накрая се поставя запетая и се добавя „когато това е посочено изрично в нея“. § 3. В чл. 29 ал. 2 се отменя. § 4. В чл. 33 се правят следните изменения: 1. В ал. 1, т. 2 числото „53“ се заменя с „50“.

2. Алинея 3 се изменя така: „(3) За корици на познавателни книжки, на учебници и на учебни помагала за подпомагане на обучението, организирано в чужбина, се използва хромов картон с плътност не по-малко от 200 г/кв. м.“ § 5. Създава се чл. 34а: „Чл. 34а. Учебниците от I до VII клас вкл. – печатни издания, които са с обем над 18 печатни коли, се изготвят като две отделни книжни тела.“ § 6. В чл. 35 ал. 2 се изменя така: „(2) Изискванията към форматите са: 1. 600х900/8, 600х840/8, 540х840/8 – за буквар; 2. 600х900/8, 600х840/8, 540х840/8, 600х900/16, 700х1000/16 – за познавателни книжки и за всички останали учебници.“ § 7. В чл. 59, ал. 1 думите „учебниците и учебните комплекти“ се заменят с „проектите на учебници и учебни комплекти“. § 8. В чл. 81, ал. 2 т. 6 се отменя.

Заключителна разпоредба § 9. Наредбата влиза в сила от деня на обнародването ù в „Държавен вестник“.

Министър: Красимир Вълчев