Закон за изменение и допълнение на Закона за корпоративното подоходно облагане

УКАЗ № 357

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за корпоративното подоходно облагане, приет от ХХХIX Народно събрание на 23 ноември 2004 г.

Издаден в София на 30 ноември 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за корпоративното подоходно облагане (обн., ДВ, бр. 115 от 1997 г.; попр., бр. 19 от 1998 г.; изм., бр. 21 и 153 от 1998 г., бр. 12, 50, 51, 64, 81, 103, 110 и 111 от 1999 г., бр. 105 и 108 от 2000 г., бр. 34 и 110 от 2001 г., бр. 45, 61, 62 и 119 от 2002 г., бр. 42 и 109 от 2003 г., бр. 18 и 53 от 2004 г.) § 1. В чл. 2 се правят следните изменения и допълнения: 1. Алинея 3 се отменя.

2. Създават се ал. 5 - 9: “(5) Данъчно задължени лица, извършващи морско търговско корабоплаване, за дейността си от опериране на кораби вместо с корпоративен данък могат да се облагат с данък върху нетния тонаж на корабите за дните в експлоатация, когато отговарят едновременно на следните условия: 1. са дружества, регистрирани по Търговския закон; 2. оперират със собствени, с наети кораби или управляват кораби въз основа на договори за управление, както и отдават под наем кораби; 3. не отказват обучението на стажанти на борда на корабите, с изключение на случаите, когато броят на стажантите в рамките на една година превишава 1 на 15 офицери, плаващи на корабите; 4. комплектоват екипажите си с български граждани; 5. най-малко 60 на сто от нетния тонаж на оперираните кораби е от кораби, които плават под български флаг.

(6) Данъчно задължените лица упражняват правото си на избор по ал. 5 чрез подаване на декларация по образец, утвърден от министъра на финансите и съгласуван с министъра на транспорта и съобщенията.

(7) Данъчно задължените лица, избрали реда за облагане по ал. 5, го прилагат за срок не по-кратък от 5 данъчни периода.

(8) Данъчно задължените лица нямат право да прилагат реда по ал. 5 за: 1. морски кораби с нетен тонаж под 100 тона; 2. риболовни кораби; 3. кораби за развлечения, с изключение на пътническите кораби; 4. инсталации за добив на подземни богатства, нефтени платформи и кораби, извършващи драгажни дейности и дейности по теглене и влачене; 5. кораби, които данъчно задължените лица са предоставили за управление или по договор за беърбоут чартър, с изключение на случаите, когато са предоставени на държавата.

(9) За дейностите извън тези по ал. 5 данъчно задължените лица, извършващи морско търговско корабоплаване, се облагат по общия ред.” § 2. Член 2б се отменя. § 3. Член 11 се отменя. § 4. Създава се чл. 11в: “Чл. 11в. (1) Основата за облагане на дейността от опериране на кораб по чл. 2, ал. 5 се определя за всеки ден в експлоатация през съответния календарен месец.

(2) Основата за облагане на дейността от опериране на кораб по чл. 2, ал. 5 за един ден в експлоатация се определя, както следва: 1. за кораб с нетен тонаж до 1000 т - 3,50 лв. за всеки започнати 100 т; 2. за кораб с нетен тонаж от 1001 до 10 000 т - 35 лв. плюс 3,00 лв. за всеки започнати 100 т над 1000 т; 3. за кораб с нетен тонаж от 10 001 до 25 000 т - 305 лв. плюс 2,50 лв. за всеки започнати 100 т над 10 000 т; 4. за кораб с нетен тонаж над 25 001 т - 680 лв. плюс 1 лв. за всеки започнати 100 т над 25 000 т. ” § 5. В чл. 22 се правят следните изменения и допълнения: 1. Създава се нова ал. 4: “(4) За активите от II категория годишната амортизационна норма не може да превишава 50 на сто, когато едновременно са налице следните условия: 1. активите са част от първоначална инвестиция; 2. активите са фабрично нови и не са били експлоатирани преди придобиването им.”

2. В ал. 5 думите “данъчна основа” се заменят с “облагаема печалба/облагаем доход”.

3. В ал. 7 след думата “започва” се добавя “не по-рано”.

4. В ал. 8, изречение първо думите “по реда на ал. 3” се заменят с “по реда на ал. 3 и 4”.

5. В ал. 13: а) създава се ново изречение второ: “Активите, които се използват изцяло за дейност, за която данъчно задълженото лице не формира облагаема печалба/облагаем доход по реда на тази глава, не се отписват от данъчния амортизационен план, но за тях се преустановява начисляването на данъчни амортизации към 1 януари на годината, през която дейността не се облага по реда на тази глава.”; б) досегашното изречение второ става изречение трето. § 6. В чл. 23 се правят следните изменения и допълнения: 1. В ал. 2: а) в т. 10 думите “от електронни касови апарати с фискална памет и от електронни системи с фискална памет” се заличават; б) създава се т. 16в: “16в. разходите за дарения: а) по чл. 35, ал. 2, т. 1 - 19, които превишават 10 на сто от положителния финансов резултат преди данъчно преобразуване; б) по чл. 35, ал. 2, т. 20, които превишават 50 на сто от положителния финансов резултат преди данъчно преобразуване; в) по реда на букви “а” и “б” не се преобразува финансовият резултат с разходите за дарения на компютри и периферни устройства за тях, които са произведени до две години от датата на дарението, направени в полза на български училища, в т. ч. и висши училища;”; в) точка 23а се отменя.

2. В ал. 3: а) точка 1 с букви “а - м” се отменя; б) в т. 6 думите “ал. 2, т. 7” се заменят с “ал. 2, т. 6 или 7”; в) в т. 7а накрая след точката и запетаята се добавя “по този ред не се преобразува финансовият резултат с разпределените дивиденти от печалби за отчетни периоди преди придобиване на инвестицията;”; г) в т. 7б накрая след точката и запетаята се добавя “по този ред не се преобразува финансовият резултат с разпределените дивиденти от печалби за отчетни периоди преди придобиване на инвестицията;”; д) създава се т. 10е: “10е. историческата цена на дълготрайни нематериални активи, отчетени съгласно счетоводното законодателство, придобити през текущия данъчен период, формирани в резултат на научноизследователска и развойна дейност, която е извършена във връзка с дейността по занятие на данъчно задълженото лице чрез възлагане на поръчка при пазарни условия на научноизследователски институт или висше училище;”; е) в т. 15 думите “сумите, непризнати по реда на ал. 2, т. 21, буква “е” в предходен отчетен период” се заменят с “невъзстановените суми вследствие на прилагането на т. 13, буква “е” и ал. 2, т. 21, буква “е”, а накрая се добавя “или при прехвърляне на вземането”; ж) точка 18 се отменя; з) в т. 20а думите “с изключение на т. 18” се заличават; и) в т. 21 накрая след точката и запетаята се добавя “за амортизируеми активи намалението по реда на изречение първо се признава в годината на отписване на актива от данъчния амортизационен план”.

3. Алинеи 4, 5, 6, 7 и 15 се отменят.

4. В aл. 16 се създава т. 3: “3. са начислени разходи съгласно счетоводното законодателство за научноизследователска и развойна дейност, които са извършени във връзка с дейността по занятие на данъчно задълженото лице чрез възлагане на поръчка при пазарни условия на научноизследователски институт или висше училище, при условие че са изпълнени изискванията на този закон.” § 7. В чл. 26, ал. 1 досегашното изречение второ става изречение трето, а досегашното изречение трето става изречение второ. § 8. В чл. 27 думите “и/или вследствие на промяна на счетоводната политика” се заличават. § 9. В чл. 29а, ал. 1, т. 2 думите “23а” се заличават. § 10. В чл. 34 се създават ал. 8 - 10: “(8) Не подлежат на облагане с данък при източника по ал. 1 дивиденти и ликвидационни дялове, начислени от местно лице в полза на чуждестранно лице, местно на държава - членка на Европейския съюз, при условие че чуждестранното лице: 1. съгласно данъчното законодателство на страната - членка на Европейския съюз, се смята за местно лице на тази страна за данъчни цели и по силата на спогодба за избягване на двойното данъчно облагане с трета държава не се смята за местно лице на държава извън общността; 2. се облага с корпоративен данък или подобен на корпоративния данък върху печалбата съгласно местното законодателство на съответната държава, без да има право на избор или освобождаване от облагане с този данък; 3. е действителен притежател на дохода и притежава най-малко 20 на сто от дяловете/акциите на местното лице; 4. към момента на начисляване на дивидентите или ликвидационните дялове е притежавало дяловете/акциите по т. 3 непрекъснато за период не по-малък от една година.

(9) Не се облагат с данък при източника лихвите по облигации, приети за търговия на регулиран пазар на ценни книжа в страната и/или в държава - членка на Европейския съюз.

(10) Не се облагат с данък при източника лихвите по заем, предоставен от емитента на облигациите на едноличния си собственик на капитала, когато са изпълнени едновременно следните условия: 1. емитентът е местно лице на държава - членка на Европейския съюз; 2. едноличен собственик на капитала на емитента е българско юридическо лице; 3. емитентът е издал облигациите за предоставяне постъпленията от тях на заем на едноличния си собственик на капитала; 4. облигациите са приети за търговия на регулиран пазар на ценни книжа в страната и/или в държава - членка на Европейския съюз.” § 11. В чл. 35 се правят следните изменения и допълнения: 1. Досегашният текст става ал. 1.

2. Създават се ал. 2 и 3: “(2) Разходите за дарения не се облагат с данък по реда на ал. 1, когато са направени в полза на: 1. здравни и лечебни заведения; 2. специализирани институции за предоставяне на социални услуги, съгласно Закона за социално подпомагане; 3. домове за медико-социални грижи за деца и домове за отглеждане и възпитание на деца, лишени от родителска грижа, съгласно Закона за лечебните заведения, съответно Закона за здравето; 4. детски ясли, детски градини, училища, висши училища или академии; 5. бюджетни предприятия по смисъла на Закона за счетоводството; 6. законно регистрирани в страната вероизповедания; 7. фондове за подпомагане на хора с увреждания; 8. специализирани предприятия или кооперации за хора с увреждания; 9. подпомагане на лица с увреждания, както и за технически помощни средства за тях; 10. пострадали от природни бедствия, аварии или катастрофи или на семействата им; 11. Българския Червен кръст; 12. подпомагане на социално слаби; 13. подпомагане на деца с увредено здраве или без родители; 14. възстановяване и опазване на исторически и културни паметници; 15. културни институти или за целите на културния, образователния или научния обмен по спогодбите, по които Република България е страна; 16. юридически лица с нестопанска цел, регистрирани в Централния регистър на юридическите лица с нестопанска цел за осъществяване на общественополезна дейност; 17. учредени и предоставени стипендии за обучение на ученици и студенти в български училища; 18. общини; 19. фонд “Енергийна ефективност”; 20. център “Фонд за лечение на деца”.

(3) Алинея 2 се прилага, когато са налице следните условия: 1. с даренията не се облагодетелстват ръководителите, които ги отпускат, или тези, които се разпореждат с тях; 2. доказателства, че предметът на дарението е получен.” § 12. В чл. 38, ал. 2 думите “и при спазване изискванията на чл. 24, ал. 2” се заличават. § 13. Член 39 се изменя така: “Чл. 39. (1) При преобразуване по смисъла на чл. 261 от Търговския закон (без преобразуване по чл. 264 и 265 от същия закон) приемащите и/или новоучредените дружества нямат право да пренасят загубите, формирани от преобразуващите се дружества.

(2) При продажба на предприятие по смисъла на чл. 15 от Търговския закон правоприемникът няма право да пренася загубите, формирани от отчуждителя.” § 14. В чл. 40, изречение първо след думата “приспада” се добавя “при спазване изискванията на чл. 38”, а след думата “резултат” се добавя “след данъчно преобразуване”. § 15. В чл. 41, ал. 6 думите “се декларират по образец на годишна данъчна декларация и” се заличават. § 16. Създава се чл. 42а: “Чл. 42а. Разпоредбите на този закон по отношение на преобразуването на търговски дружества се прилагат и в случаите на преустройство на кооперативни организации.” § 17. В чл. 44 числото “19,5” се заменя с “15”. § 18. Член 46 се отменя. § 19. Член 46a се изменя така: “Чл. 46а. Данъкът по чл. 2а, ал. 1, т. 1 е 8 на сто върху направените залози, а данъкът по чл. 2а, ал. 1, т. 2 и 3 е 12 на сто върху номинала на залога, посочен във фишовете, талоните и билетите или в други документи за участие.” § 20. В чл. 46б след думите “4 на сто” се добавя “а за общините - 3 на сто”. § 21. Създава се чл. 46в: “Чл. 46в. Данъкът на лицата по чл. 2, ал. 5 е в размер 15 на сто.” § 22. Член 47 се изменя така: “Чл. 47. Данъкът по чл. 34, ал. 1 е в размер 7 на сто, а по чл. 34, ал. 4 - 15 на сто.” § 23. В чл. 48 се правят следните изменения и допълнения: 1. В ал. 1 след думите “чл. 35” се добавя “ал. 1” и числото “20” се заменя със “17”.

2. Алинея 2 се отменя.

3. В ал. 3 числото “20” се заменя със “17”. § 24. В чл. 51 се правят следните изменения и допълнения: 1. В ал. 2, изречение пето думите “съставянето му” се заменят с “доклада заедно с копие от годишния финансов отчет, заверен от регистриран одитор”.

2. Алинея 6 се изменя така: “(6) Данъчната декларация за данъчния период по чл. 41, ал. 10 се подава от ликвидатора или синдика в 14-дневен срок от датата на вписване на заличаването.”

3. Алинея 9 се изменя така: “(9) Лицата по чл. 2, ал. 5 до 1 декември на предходната календарна година подават в териториалната данъчна дирекция по данъчната си регистрация декларация по чл. 2, ал. 6.

4. Създава се нова ал. 10: “(10) До 30-о число на месеца, следващ тримесечието, лицата по чл. 2, ал. 5 подават в териториалната данъчна дирекция по данъчната си регистрация декларация за предходното тримесечие по образец. За четвъртото тримесечие на календарната година декларация не се подава. До 31 март на календарната година лицата по чл. 2, ал. 5 подават в териториалната данъчна дирекция по данъчната си регистрация декларация за предходната календарна година по образец.”

5. Досегашната ал. 10 става ал. 11. § 25. В чл. 52 се създава изречение второ: “Дължимите по този закон данъци се смятат за внесени на датата, на която сумите са постъпили в републиканския бюджет по сметката на съответната териториална данъчна дирекция.” § 26. Член 54 се отменя. § 27. Създава се чл. 54б: “Чл. 54б. Лицата по чл. 2, ал. 5 внасят данъка по чл. 46в ежемесечно в срок до края на следващия месец.” § 28. В чл. 56 се правят следните изменения и допълнения: 1. В ал. 4 и 5 числото “19,5” се заменя с “15”.

2. В ал. 6: а) създава се ново изречение трето: “Намалението на авансовите вноски се ползва след подаването на декларацията.”; б) досегашното изречение трето става изречение четвърто. § 29. В чл. 57, ал. 3 се правят следните изменения и допълнения: 1. Думите “преотстъпването на авансовите си вноски” се заменят с “размера на подлежащите на преотстъпване авансови вноски в сроковете по чл. 56, ал. 7”.

2. Създава се изречение второ: “При промяна на декларираните обстоятелства се подава нова декларация в същите срокове.” § 30. В чл. 59 се правят следните изменения и допълнения: 1. В ал. 1 думите “инвалиди и организации за инвалиди, в които трудоустроените лица и инвалидите” се заменят с “хора с увреждания и организации за хора с увреждания, в които трудоустроените лица и хората с увреждания”.

2. В ал. 2 се създава изречение второ: “Преотстъпеният данък се отчита като резерви.” § 31. В чл. 61а, изречение трето накрая се добавя “в срок до края на календарната година, следваща годината, за която се ползва преотстъпването”. § 32. В чл. 61д, ал. 1, т. 1 след думите “Закона за счетоводството” се добавя “предназначени за производствена дейност”. § 33. Създава се чл. 61и: “Чл. 61и. Лицата, които изготвят и представят годишните си финансови отчети на базата на Международните стандарти за финансови отчети, отчитат преотстъпения данък по реда на тази глава в собствения капитал.” § 34. В чл. 67е думите “задължението си по чл. 51, ал. 2 за подаване на годишен финансов отчет, включително приложенията към него и копие от доклада по Закона за независимия финансов одит” се заменят със “задълженията по чл. 51, ал. 2” и накрая се поставя запетая и се добавя “за всяко неизпълнено задължение, с изключение на случаите, когато е приложен чл. 64”. § 35. Създава се чл. 67ж: “Чл. 67ж. (1) Лицата, приложили реда на облагане по чл. 2, ал. 5, които не отговарят на условията, даващи им право на избор, се наказват с имуществена санкция в размер от 20 000 до 30 000 лв., а при повторно извършване на нарушението - в размер от 40 000 до 60 000 лв.

(2) Лицата по ал. 1 нямат право да прилагат реда за облагане с данък върху нетния тонаж на корабите за срок 5 години.” § 36. В § 1 от допълнителните разпоредби се правят следните изменения и допълнения: 1. В т. 19 цифрата “1” се заличава.

2. В т. 52 думите “на дейностите по чл. 4, ал. 1 или” се заличават.

3. В т. 53 след думата “законодателство” се добавя “отчетени в съответствие със счетоводната политика на предприятието” и се поставя запетая.

4. В т. 54 след думите “нефинансови ресурси” се добавя “с изключение на сумите, за които е приложен чл. 23, ал. 3, т. 10е”.

5. Точки 66, 67 и 68 се изменят така: “66. “Дейности от опериране на кораби” са: а) осъществяването на морски превоз с кораби с нетен тонаж над 100 т, отдаването им под наем, както и продажбата на кораби, предмет на тонажно облагане, които са придобити не по-малко от пет години преди продажбата им; б) превози по суша, свързани с морския превоз, административни и застрахователни услуги и други услуги, предоставени на клиентите във връзка с осъществяване на морския превоз; в) финансови операции и курсови разлики, свързани с управлението на оборотния капитал, използван за оперирането на кораби; г) извънредни дейности, свързани с оперирането на корабите, които не попадат в обхвата на букви “а” - “в” и оборотът от които не надхвърля 0,25 на сто от оборота от дейностите по букви “а” и “б”.

67. “Дни в експлоатация” са дните, през които корабът извършва превоз и/или изпълнява дейности, свързани с превоз. Дните в експлоатация не включват времето за ремонти или престой на кораба, както и времето, през което корабът поради задържане или форсмажорни обстоятелства не извършва превоз и/или не изпълнява дейности, свързани с превоза.

68. “Нетен тонаж” е мярката в тонове на полезната (товарната) вместимост на кораб, удостоверена със свидетелство за тонаж на кораба.”

6. Създава се т. 74: “74. “Научноизследователска и развойна дейност” е дейност за разработване, проектиране, изграждане и изпитване на нови стоки, материали, технологии за производство и индустриални системи и други обекти на индустриалната собственост, както и за усъвършенстване на съществуващи продукти и технологии.” § 37. В § 3 от преходните и заключителните разпоредби се правят следните изменения и допълнения: 1. Досегашният текст става ал. 1.

2. Създава се ал. 2: “(2) Чуждестранните лица, осъществяващи дейност в свободните зони по Указ № 2242 за свободни зони, за осъществяваната дейност се облагат по реда, при условията и с данъчните размери по този закон, независимо от правния им статут и независимо от дейностите им извън свободните зони.”

Преходни и заключителни разпоредби § 38. Непризнатите суми вследствие прилагането на чл. 23, ал. 2, т. 21, буква “е” и ал. 3, т. 13, буква “е” в случаите на прехвърляне на вземането през 2004 г. се признават по реда на чл. 23, ал. 3, т. 15 през 2005 г. § 39. Разпоредбата на чл. 22, ал. 4 се прилага за активи, придобити след 31 декември 2004 г. § 40. Декларацията по чл. 51, ал. 9 за 2005 г. се подава до 31 януари 2005 г. § 41. Срокът за подаване на уведомлението по реда на чл. 51а за данъчно задължените лица, започнали изпълнение на инвестиционен проект преди 1 януари 2005 г., е до 31 март 2005 г. § 42. Дължимите данъци за периода до 31 декември 2004 г., определени по реда на отменения чл. 11, не подлежат на приспадане или възстановяване. § 43. Прекратява се правото за пренасяне на загуби, формирани до началото на данъчния период, за който лицето е избрало да прилага реда по чл. 2, ал. 5.

§ 44. В Закона за дружествата със специална инвестиционна цел (обн., ДВ, бр. 46 от 2003 г.; изм., бр. 109 от 2003 г.) се правят следните изменения и допълнения: 1. В чл. 10: а) в ал. 1 накрая се поставя запетая и се добавя “определена по реда на ал. 3 и при спазване на изискванията на чл. 247а от Търговския закон” и се създава изречение второ: “Член 246, ал. 2, т. 1 от Търговския закон не се прилага.”; б) създава се нова ал. 3: “(3) Печалбата за разпределение е финансовият резултат (счетоводна печалба/загуба), коригиран както следва: 1. увеличен/намален с разходите/приходите от последващи оценки на недвижими имоти; 2. увеличен/намален със загубите/печалбите от сделки по прехвърляне на собствеността върху недвижими имоти; 3. увеличен/намален в годината на прехвърляне на собствеността върху недвижими имоти с положителната/отрицателната разлика между: а) продажната цена на недвижимия имот, и б) сумата от историческата цена на недвижимия имот и последващите разходи, довели до увеличение на балансовата му сума; 4. увеличен/намален със загубите/печалбите от продажби, отчетени в годината на сключване на договори за финансов лизинг; 5. увеличен/намален в годината на изтичане на срока на договора за финансов лизинг с положителната/отрицателната разлика между: а) прихода от продажбата на недвижимия имот, вписан в началото на срока на договора за финансов лизинг, и б) сумата от историческата цена на недвижимия имот и последващите разходи, довели до увеличение на балансовата му сума.”

2. В чл. 20: а) досегашният текст става ал. 1.

б) създава се ал. 2: “(2) Оценките по реда на ал. 1 се представят във финансовите отчети на дружеството със специална инвестиционна цел в съответствие с изискванията на счетоводното законодателство.” § 45. Законът влиза в сила от 1 януари 2005 г., с изключение на § 44, който влиза в сила от деня на обнародването на закона в “Държавен вестник”.

Законът е приет от ХХХIХ Народно събрание на 23 ноември 2004 г. и е подпечатан с официалния печат на Народното събрание.

Председател на Народното събрание: Огнян Герджиков